
Euclidian, neeuclidian... 


tlul nu este (decât într-o foarte 

| mică măsură...) o diversiune 
menită să intimideze, ci e 

o metaforă, un model, o referinţă. 

La prima vedere, omul percepe lumea 
(nu numai, dar mai ales) euclidian, ca în 
cartea de geometrie de școală: printr-un 
punct exterior unei drepte se poate duce 


|| o singură paralelă la acea dreaptă (cele- 
[| brul postulat al cincilea, în formulare „mo- 


dernă”, cu presupunerea tacită că totul 

se întâmplă în plan). De vreo două secole, 
știm însă că putem concepe și geometrii 
diferite, într-un „plan” deformat, pe sferă 
sau în alte spaţii mai ușor sau mai greu 
de imaginat. Teoria relativităţii genera- 
lizate se bazează pe (deci ne spune 

că lumea este descrisă de) o geometrie 


|| neeuclidiană, iar unii psihologi afirmă 


că iluziile optice sunt o dovadă că mintea 
noastră „vede” neeuclidian. 

Ne-am obișnuit, dar pe la începutul 
veacului al XIX-lea, Gauss s-a temut să 
nu-și strice reputaţia făcând publice geo- 
metriile neeuclidiene pe care le constru- 
ise, drept care le-a ţinut „confidenţiale”, 

a trebuit să vină mai tinerii Bolyai și 
Lobacevski pentru a declanșa un fel 


|| de revoluţie copernicană în geometrie. 


Comparaţia este doar parțial justificată: 


| geocentrismul se bazează pe o iluzie, 


Monumentul din Cimitirul Eternitatea, lași, 
închinat eroilor din Primul Război Mondial 

nu pe o axiomă care, prin înlocuire/ne- 
gare, permite trecerea la heliocentrism. 
Care este diferenţa dintre o iluzie 
și o axiomă luată de adevărată pentru 
a construi o „geometrie” e, însă, o mare 
problemă. Mai ales în afara matematicii, 
în afara astronomiei... In societate, în 
politică, în mentalul colectiv, în psihologia 
maselor. Acolo unde vorbele sunt fapte, 
sloganurile devin credinţe, adevărul de 
partid înlocuiește, în minţile partizane, 
Adevărul (Simone Weil, pentru a rămâne 
la un nivel subtil, care-l premerge totuși 
și-l face posibil pe cel orwellian, grotesc, 
dar atestat — și ieri-alaltăieri, dar și azi), 
„formatorii de opinie” devin manipulatori 
ai opiniei publice, grupurile de interese 
impun „formatori de opinie” prin susţine- 
re-promovare circulară, ideologiile sunt 
în stare să ne reconvingă de faptul că 
Pământul este plat, că limba are caracter 
de clasă, că lumina vine de la răsărit, 
că viitorul... că trecutul... 


N u este vorba numai despre ulița 





noastră, lumea este globalizată 
inclusiv la nivelul axiomelor-iluzii, 
doar actualizarea diferă de la paradian 
la paradian (inventez un cuvânt pentru 
„pătratul” delimitat pe 
planiglob de două paralele 
și două meridiane vecine — 
nu știu dacă geografii au 
un termen pentru așa ceva, 
li-l fac cadou...). Școala de 
la Frankfurt emite, Lumea 
Nouă preia și amplifică, 
Lumea Veche imită și 


supralicitează, la porţile 
Orientului, de la Riga la 
Atena, ca să fiu acoperitor, 
nici nu prea știm în (pe) 

ce lume suntem, veche 
sau nouă, Est sau Vest, 
parteneri sau colonii, 


Gheorghe PĂUN 


- i: î 


înghiţim pe nemestecatelea și rămânem 
cu nodul în gât mult timp după ce Parisul, 
Frankfurtul, Albionul, Washingtonul au 
tușit sănătos, trecând la o altă... geometrie. 
Ar fi interesant — și util — să se încerce 
o listă (aproximativă, căci niciuna nu 
poate fi completă, ar trebui s-o compună 
un extraterestru, total necontaminat) 
de postulate de mare impact, manipulatorii, 
lansate de surse interesate sau nu, pre- 
luate de relee inocente sau nu, bine inten- 
ționate sau nu, care au bântuit lumea ul- 
timului secol, ultimelor decenii, alienând-o. 


încep o enumerare ad-hoc, doar 
[pen exemplificare, cu gândul la 
prezent-viitor. Axiomă tipică pentru 
o falie de tip euclidian-neeuclidian: socie- 
tatea nu poate funcţiona fără partide. Mă 
opresc, precum Gauss, și adaug (aștep- 
tându-i pe Bolyai și Lobacevski): globa- 
lizarea este inevitabilă, satul global este 
viitorul omenirii; ca o consecinţă, statul- 
naţiune va dispărea; lumea este în 
continuă evoluţie, progresul tehnologic 
este nelimitat, creșterea este nelimitată; 
consumul induce creștere. Concepte- 
mantră, nechestionabile: democraţie, 
minoritate, multiculturalism, egalitate, 
liberalism, piaţă liberă. Concepte infaman- 
te, chiar dacă nu știm bine ce înseamnă 
sau au sensul denaturat (atunci când sunt 
rostite în mass-media sau în politică — cu 
precădere la noi): naționalism, patriotism, 
populism, scenarită. Axiome ceva mai 
locale: comunismul a făcut numai rele 
(Doamne fereşte să-l reabilitez, accentul 
cade pe numai); industria românească, 
la vremea Revoluţiei, era un morman 
de fier vechi; statul este un prost admi- 
nistrator (consecinţa celor două: totul 
trebuie vândut, eventual pe un leu...); 
România este „în urmă”, trebuie să imite 
Europa în toate cele, să se „integreze”; 
UE ne impune când una, când alta (de 
pildă, regionalizarea ţării); nu există soroși 
și soroșiști (e vorba despre o categorie, 
de aici inițiala minusculă); poporul român 
e așa și pe dincolo (sunt mai guralivi și 
mai bine organizaţi cei care inventariază 
relele); Eminescu... (propunere: să nu mai 
repetăm aberaţiile, indiferent cine le emite 
și cine le girează, ba chiar să încercăm 
să uităm, precum grecii cei vechi, numele 
celor care incendiază temple). 


ai sunt, dar nu mai am loc — 
Neon a mă întreba câte 

paralele la o dreaptă putem 
duce, luna asta, anul ăsta, printr-un punct 
exterior dreptei... Euclid tace, Gauss tace, 
cei care televorbesc și blogoscriu nu prea 
au habar de geometrie, ei primesc 
axiomele în plic... 

Toate-s vechi și nouă toate... 


responsabil de o crimă a unuia din 

Ă partizanii săi. 

Insă când, în fața evidenţei, în loc de a tăia 
un membru cangrenat, acel partid se scoală întreg 
pentru apărarea vinovatului, când îndrăzneala 
apologiștilor crește cu mărimea crimelor, atunci 
țara nu poate privi decât cu scârbă o asemenea 
adunătură. 

Numai partid nu se mai poate numi, ci bandă 
de sceleraţi care desfide morala, se folosește de 
piroteala naţiunii și de nemaipomenita indiferenţă 
morală a celui care ar avea drept sfântă datorie 
a ocroti pe cei slabi și a înfricoșa pe cei răi. 

(Timpul, 1 iulie 1881) 


U n partid nu poate fi totdeauna făcut 


pentru redeschiderea loteriei în favorul 

erminării catedralei catolice cu hramul Sf. 
losif. Departe de a voi să punem vro piedică înaintării 
acestei clădiri, nu avem decât a felicita episcopia 
din București pentru zelul religios ce-l dezvoltă în 
privirea aceasta și toleranța românilor pentru toate 
riturile, cu atât mai mult pentru cele creștine, fiind 
bine cunoscută, n-am găsi nimic de zis în contra 
modului de a aduna fondul de construcţie al bisericii, 
dacă prescripțiuni hotărâte ale unei legi fundamentale 
nu s-ar opune în mod precis și cert acestui mod. 


| a 27 iunie a apărut în Monitor un anunţ 


Ar fi nedrept pe de altă parte dacă am face o cât de 
mică acuzare administraţiei bisericii. Redeschiderea 
acestei loterii se face cu autorizarea guvernului, adică 
guvernul însuși n-a ezitat a călca legile a căror pază 
îi este încredinţată. 

Aceasta din punct de vedere legal. 

Din punct de vedere practic rămâne a se cerceta 
cestiunea dacă bisericile noastre proprii stau îndestul 
de bine pentru ca ceea ce credincioșii ortodocși pot 
contribui de bună voie să fie întrebuințat pentru 
construirea unor biserici de alt rit decât acela al 
statului și al naţiunii. Nici aci răspunsul nu va fi 
favorabil. Noi înșine, în marea capitală a României, 
a cărei populaţie ar ajunge curând la un sfert de 
milion, nu avem o singură catedrală, o singură zidire 
religioasă acătării. Lucrul se explică prin împrejurarea 
că Bucureștii sunt un oraș relativ nou și că n-au 
fost totdeauna capitală. Credem însă că dacă, cu 
autorizarea Corpurilor legiuitoare, s-ar putea face 
excepţie de la absoluta prohibiţiune a loteriilor 
în ţara noastră, această excepţie ar putea 
să se facă cel mult în favorul bisericii statului. 

(Timpul, 4 iulie 1881) 


i inconvenientele lor. 
Dacă privim la administraţia destrăbălată 
de partid și dacă nu ne pot conveni prefecţi care 


Ţin lucrurile au în lumea aceasta foloasele 
Ș 


Centenarul Marii Uniri 


Basarabica 


a Academiei Române (AR) o manifestare 

omagială, cu titlul Ziua Basarabiei: 99 de 
ani de la unirea cu Țara. 27 martie 1918 — 27 martie 
2017, organizată de Secţia de științe istorice și 
arheologice și de Institutul de Cercetări Juridice 
„Acad. Andrei Rădulescu” ale AR și de Facultatea 
de Drept a Universităţii din Craiova. 

După cuvântul introductiv al acad. Dan Berindei 
(Unirea Basarabiei cu România, primul act al Marii 
Uniri din 1918), a urmat lansarea oficială a colecţiei 
Basarabica; prezentarea proiectului a fost făcută 
de acad. Victor Spinei, vicepreședinte al AR. 

S-au lansat primele două lucrări din colecție: 
Geneza problemei basarabene — 1812 de Vlad 
Mischevca, de la Institutul de Istorie al Academiei de 
Științe a Republicii Moldova (prieten și colaborator al 
revistei noastre), și Constituția la răscruce de milenii, 
ediţia a doua, de lon Gugeac, membru corespondent 
și vicepreședinte al Academiei de Științe a Republicii 
Moldova. Primul volum a fost prezentat de prof. lonel 
Cândea, MC al AR, a doua de prof. lon Dogaru, 
MC al AR, și de prof. Dan Claudiu Dănișor, de la 
Universitatea din Craiova. Au vorbit despre cărţile 
lor și autorii. Ambele volume au fost realizate 
de Editura Academiei Române în colaborare 
cu Editura „Istros” a Muzeului Brăila, în 2017. 

S-a lansat, de asemenea, lucrarea Dreptul 


p: 24 martie 2017, a avut loc în Aula Magna 


Redactor-șef: Gheorghe Păun 





Redacţie: Daniel Gligore, Maria 
Mona Vâlceanu, Constantin 
Voiculescu 


Colegiu redacţional: Svetlana 
Cojocaru -— director al Institutului 
de Matematică și Informatică al 


românesc în Basarabia de Andrei Rădulescu, 
reeditare (la Editura Universul Juridic, București, 
2017), cu o postfață a prof. Mircea Dutu, care 

a făcut și prezentarea cărții. 

Participarea a fost numeroasă, de pe ambele 
maluri ale Prutului, incluzându-i pe ES Mihai 
Gribincea, ambasadorul Republicii Moldova la 
București, prof. Valer Dorneanu, președintele Curţii 
Constituţionale a Românei, Oleg Bălan, rectorul 
Academiei de Științe Administrative din Republica 
Moldova. 








VLAD MISCHEVCA 


GENEZA PROBLEMEI BASARABENE - 1812 












să atârne de 
cutare deputat, 
am trebui să 
zicem că numirea 
de militari în pos- 
turile de prefecțţi 
prezintă oarecari 
foloase. Militarii, 
prin viguroasa 
disciplină și prin 
subordinaţia la 
care sunt obligaţi, 
au contractat prin 
lungă deprindere |, 4 = 
un spirit de ordine ES i E n 0 
și de regularitate, un spirit de control care le lipsește 
adeseori prefecților numiţi prin influenţă parlamentară 
sau prin aceea a comitetelor de salut public. 

Dar pe de altă parte e desigur în detrimentul 
armatei dacă ofițerii superiori se iau de la ocupaţiu- 
nile lor, de la deprinderile lor, și se pun într-un mediu 
nou care, prin natura lui, îi face mai concesivi, prin 
natura lor îi silește a renunţa la ordinea de lucruri 
căreia fusese supuși până acuma. 

Afară de inconvenientul acesta este unul și mai 
mare. Nu se pot numi prefecţi decât militari superiori; 
rangul de căpitan de exemplu e deja prea mic pentru 
a reflecta la el. (Timpul, 4 iulie 1881) 





al temei de cercetare a acestei epoci 
fascinante de trecere la modernitatea 
românească, în baza unui șir de izvoare diplomatice 
și a vastei istoriografii internaționale, abordează 
în lucrarea de faţă unul dintre cele mai dramatice 
evenimente geopolitice din istoria noastră naţională — 
Actul din 1812. In acest studiu, scris cu acribie, se 
analizează etapele principale ale duelului diplomatic 
dintre Imperiul Rusiei și Imperiul Otoman în perioada 
Războiului Ruso-Turc din anii 1806-1812, care 
s-a încheiat prin semnarea la 16 (28) mai 1812 
a Tratatului de Pace de la București. Se acordă o 
deosebită atenţie elucidării evoluţiei tratativelor de 
pace ruso-turce, care a avut ca rezultat anexarea 
teritoriului Ţării Moldovei de la Est de Prut și până 
la Nistru la Rusia ţaristă, generându-se astfel o 
nouă problemă internaţională, cea Basarabeană. 
Se prezintă impactul diplomaţiei fanarioţilor și se 
arată scopurile expansioniste ale Marilor Puteri 
"| europene privind Moldova și Ţara Românească, 
| precum și rolul Principatelor în calitate de „obiecte” 


D) r. Vlad Mischevca, un bun cunoscător 


î laleraporturilorinternaţionale în cadrul Problemei 

'] Orientale din secolul al XVIII-lea — începutul 
"| secolului al XIX-lea. Autorul deconstruiește miturile 
| Rusiei „eliberatoare” și oferă o sinteză echilibrată 
a evenimentelor politico-diplomatice din Sud-Estul 
Europei din acel dramatic început de veac. 

(Demir Dragnev, MC al Academiei de Științe 
a Moldovei, în prefaţă) 

Homo sapiens 


Horia BĂDESCU 


ăim într-o lume 
în derivă, o lume 
buimacă, năucă, 


refuzând reperele sau înlo- 
cuindu-le cu paradigme ale 

| derizoriului, o lume entropică, 
| o lume în convulsie, în travaliu, 
- gata să aducă la lumina zilei 

o nouă creatură. jsa mă tem că ceea ce va naște 
nu va fi Ariel, chiar dacă am intrat în era cosmică, 

ci Caliban. Adică pământul. Dar nu ţărâna roditoare 
din care vine și în care se întoarce trupul cel muritor, 
veșmântul efemer, vehiculul care poartă prin lumea 
întrupată scânteia de logos care suntem, precum 
blândul asin evanghelic, ci glodul imund care îţi 
încleiază pașii și sufletul. O lume pe dos, care poartă 
cu evlavie și evghenie de grijă răufăcătorului și ignoră 
cu cinism dreptul victimei, în care viciul își așază 
noile temple pe ruinele bisericii umanităţii naturale 

și responsabile, iar cei îndărătnici în fireasca lor 
înzestrare sunt obligaţi a-l suporta în obraznicia 

lui oficializată, o lume fără mamă, fără tată, o lume 

a zbenguielilor dezmăţate și a fandoselilor molierești, 
refuzată reflecţiei, a lui vreau și iau fără să dau 
nimic în schimb, o lume care refuză identitatea 

în beneficiul clonării universale, a politichiei care 

ar vrea să purtăm cu toţii aceeași tichie, nu de măr- 
găritar, ci bășica mancurtizării și în care universalul 
magnificat e mugetul vițelului de aur. „Da, câștigul 
fără muncă, iată singura pornire/ Virtutea? e-o 
nerozie; geniul? o nefericire”, avertiza judecătorul 
suprem, evangheliarul limbii române, Eminescu. 


a mass-mediei, vorba regretatului George 

Astaloș, cu aceleași formulări nefericite, 
cu aceleași clișee care voiajează, „cu subiect și 
predicat”, într-un vesel dezmăţ, de pe un canal pe 
altul, împroșcând focurile de artificii ale vreo patru, 
cinci superlative menite să stârnească spăimos 
interesul, cam tot atâtea câte numără limbajul 
internauţilor turmentaţi de aerul tare al unei libertăţi 
„sans rivage”? 

Limba găunoasă și semidoctă a administraţiei 

și politicii: „Au la Sybaris nu suntem lângă capiștea 
spoielii?/ Nu se nasc glorii pe stradă și la ușa 


D): care limbă română? „Limba de beton” 


Radu PINTEA 


mul este singura 
O creatură care refuză 
să fie ceea ce este, 

spunea Albert Camus. 
In ochii unui optimist aserți- 
| unea camusiană nu este o 
constatare, ci un avertisment. 
In ideea că fiinţa are în sine 
resursele și motivaţia de a 
se înălța în toate momentele de criză în care îi sunt 
amenințate rosturile, substanţa. Studiind cu mare 
atenţie singura „impresie” care ne este accesibilă 
de la Universul cu U mare — spectrul luminii albe — 
astrofizicienii au aflat pentru noi toţi că galaxiile „fug” 
faţă de un punct central sau „miez” virtual, acest 
fenomen cosmic generalizat purtând denumirea 
de „deplasare spre roșu”, adică exact ce-au văzut 
observatorii cerului că se întâmplă cu spectrele 
fiecărei astfel de megaformaţiuni stelare în parte. 

O privire atentă întoarsă omului și întregului 
său portofoliu de creaţii arată clar dimensiunea vădit 
„constructivă” a acestei fiinţe care, iată, s-a înconjurat 
cu un volum uriaș de obiecte artificiale, fiecare cu 
funcția sa bine stabilită. Prin artificial (sau sintetic — 
termen mai apropiat de chimie) se înțelege ceva 
care este creat nu de către o entitate din afara 
lumii umane, ci de mâna omului — adică „la mâna 
a doua” — prima fiind, evident natura virgină. 

Suma tuturor acestor subcreaţii ale omului, 
în continuă creștere, a atins deja pragul de 
la care îndreptățește o constatare paralelă cu 
cea a astrofizicienilor: omul se „deplasează spre 
sintetic”. Generarea de obiecte sintetice pare 
nesfârșită, indiferent că ele sunt produse pentru 

loan fără de Ţară 


cafenelii?/ Nu sunt oameni ce se luptă cu retoricele 
suliţi/ In aplauzele grele a canaliei de uliți?/ Panglicari 
în ale vorbei care joacă ca pe funii,/ Măști cu toate 
de renume din comedia minciunii?” O, mult hulitule 
vizionar al „venitoriului patriei”! 

Ori poate româna vulgata, în cotidiana și con- 
secventa ei expresivitate falică, probă de maturitate 
și bărbăţie până și la junele codane, transmisă 
din tată-n fiu, din casă-n stradă, din stradă-n școală, 
cu o obstinaţie jihadică? 


care școală? Aceea din care limba română, 

„cartea noastră de boierie”, cum o numea 
Caragiale, a fost alungată pentru o inodoră și pe 
zi ce trece mai insipidă limbă de comunicare? Aceea 
în care deprinderea multimilenarei scrieri, a dansului 
sublim pe pagina imaculată, prin care mâinile înmă- 
nunchiate ale literelor iscă materialitatea cuvântului, 
trupul viu al sensului, fresca magnifică a spiritualităţii 
omenești la care ești participant, e înlocuită cu 
impersonala și mecanica atingere a tastaturii? Aceea 
ai căror absolvenţi scriu la bacalaureat, dacă știu să 
o facă, cu aldine în mijlocul cuvântului, căci despre 
regulile ortografice nici nu mai poate fi vorba, acestea 
fiind subiect de doctorat? 
Aceea din care acuzativul e i. j 
pe cale să fie alungat, în care 
articolul genitival și pronumele 
de întărire au ajuns de râsul 
curcilor, iar accentul are 
fluiditatea cursului bancar? 
Aceea care a dus, în ultimele 
decenii, la înspăimântătoarea 
cifră de 40% analfabeți 
funcționali, cum certifica, 
cu infinită tristeţe și disperată 
revoltă, academicianul loan- 
Aurel Pop, într-o ţară care 
eradicase analfabetismul, 
cu eforturi despre care ar 
putea mărturisi de dincolo de 
mormânt părinţii mei, învăţători | 
dăruiţi vocației lor? 

Aceea din care istoria, 

Istoria Naţională, suma faptelor 


a școală, Caliban!, ai vrea să strigi. Dar 





prin care aceia cărora le suntem urmași au ţinut ţara 
în fiinţa ei, cu sângele și viaţa lor, cu biruinţele și 
înfrângerile lor, e exilată în numele unei concordii 
iluzorii, al unei pax magna fără conţinut? „Patria 
mea este limba română”, a spus poetul. Ah, inco- 
mozii poeți! „Țara n-o poţi duce cu tine pe talpa 
încălţărilor!”, mărturisea un cărturar. Ah, cărturarii 
altor timpuri! „Nu poţi învia decât din pământul 
patriei!”, avertiza un înalt ierarh, sortit cândva să 
se stingă departe de el. Ah, înalții ierarhi din alte 
veacuri! Numai că o bună parte a acestui pământ 
nu mai este al nostru. 


limba română și istoria românilor, duceţi în 

derizoriu temeliile identităţii noastre, ștergeți 
memdria unui popor pe cale de a deveni o populaţie 
în uitare de sine; ceea ce n-au reușit marile migrații, 
ceea ce n-au reușit marile imperii și jocurile murdare 
ale intereselor strategice vom reuși noi înșine. „Prin 
noi înșine”, după o vorbă dragă multora, acum fără 
sens. 

Dacă spre finele veacului al nouăsprezecelea, 
atunci când, totuși, destinul istoric pregătea ora 
noastră astrală, Poetul era îndreptăţit a scrie: „Iară 
noi, noi epigonii?... Simţiri reci, harfe 
zdrobite/ Mici de zile, mari de patimi; 
inimi bătrâne-urâte/ Măști râzânde 
puse bine pe un caracter inimic;/ 
Dumnezeul nostru: umbra, patria 
noastră: o frază, / In noi totul e 
spoială, tot e lustru fără bază; / 

Voi credeaţi în scrisul vostru, noi 
nu credem în nimic”, ce ar mai 
putea spune el despre noi, zavragii 
de astăzi, pentru care Centenarul 
celei mai înalte clipe din existenţa 
noastră milenară, Marea Unire, 
stârnește mai puţin interes decât 
hărțuielile politice, zaţul neostoitei 
sete de putere, hăuliturile mane- 
liștilor ori fițele îmbogăţiţilor 
nesfârșitei noastre tranziţii? 

Mai are importanţă faptul 
că loan fără de Țară a fost fratele 
lui Richard Inimă de Leu?... 


Gin Expulzaţi din ea ori marginalizaţi 


Natural și sintetic 


plăcere sau pur utilitar. Această furie a producției 
(„de masă” — cum altfel?) duce la o supraproducție 
al cărei termen laic este exces. Excesul în orice 
domeniu nefiind imediat asimilabil, duce la 
dezechilibre dramatice, care impun la următoarea 
iteraţie ajungerea la un nou echilibru dinamic sub 
o nouă configurare. El este însăși raţiunea de a fi 
a abordării capitalist-reducţioniste din paradigma 
generică a dezvoltării. Este dificil de spus în acest 
moment care e motorul și care vehiculul antrenat: 
finanţele conduc de la spate tehnologia sau invers, 
tehnologia biciuie marea finanţă excitând-o spre 
noi așteptări, spre noi orizonturi. 


direcția în care o va lua următorul pas în 

istoria devenirii omului. Imixtiunea explicită 
a nanotehnologiei în toate fluxurile și acţiunile umane, 
tot mai intruzivă, mai agresivă, practic incontrolabilă 
din cauza unui criteriu — fals — cum că ar fi neutră 
din punct de vedere politic (inclusiv pentru derivata 
sa geopolitică) nu numai că a transformat prin degra- 
dare până la caricatural relaţiile interumane, dezghio- 
cându-le afară din firescul lor ancestral, care s-ar fi 
cuvenit să fie considerat imuabil, dar a devenit prin 
însăși prezenţa sa un partener lipsit total de orice 
urmă de simţ al umorului, în rol de santinelă la 
frontiera interregn pusă pe sancţiuni în numele 
unui set de reguli sintetice și ele, cu iz de inteligenţă 
artificială, care, percepute dintr-un unghi adecvat 
în sens clasic, dobândește o statură de autentică 
ameninţare teroristă — inspirată, emanată, tolerată și 
aclamată la nivel planetar din cele mai bune intenții. 

Vria de-acum tot mai necontrolabilă a nanotehno- 

D e răspunsul la această întrebare depinde 


logizării, cursa tot mai furibundă a nanotehnologizării 
individului en gros și en detail — cu orice preţ — 
capătul unui număr finit de pași, un capăt nu prea 
îndepărtat, din nefericire, va ajunge la prețul ultim 

și cel mai scump din câte pot fi: viaţa însăși. 


gorii limitrofe cum sunt informaţia și canalul 

de informaţie va complica infinit logica, 
existența, rostul și mai ales percepţia acestora pe 
termen lung. E ca și cum materialul țevii prin care 
curge apa care-ţi astâmpără setea ar emite pretenţia 
de a se amesteca printre moleculele de apă într-o 
proporție care să ducă la indecidabilitate asupra 
identităţii relative a conținutului informaţiei față 
de al său vehicul-suport. 

Această schimbare a paradigmei poate fi sufi- 
cient de comprehensibilă în industria materialelor 
compozite și semiconductoare, unde lucrurile sunt 
deliberat și controlat infuzate, difuzate, îmbo- 
gătite sau sărăcite la nivel molecular sau atomic 
din raţiuni ținând de fizica semiconductorilor și 
cuantică; la nivelul interactiunii intime om nano- 
tehnologie, însă, efortul scelerat de fuzionare prin 
copulaţie forțată a celor două într-un „,compozit” nou 
va duce la o implozie gnostică. Lipsa oricărei metrici 
a unui astfel de rezultat, a unei astfel de sinteze, 
lipsa oricărui sistem axiologic și a unei minime și 
oricât de rudimentare teleologii, lipsa unei viziuni 
generale și particulare a unei astfel de lumi hibride 
va deveni curând o gaură neagră a civilizaţiei, care 
va străluci orbitor doar prin desăvârșite mutenie 
și cecitate noetică. 


D isoluţia limitelor despărțitoare dintre cate- 








Alexandru Surdu 79 


Universităţii „Titu Maiorescu” din București. 
Larga sală de marmură drapată cu perdele 
albastre filtrează primăvăratic cerul de afară. In jurul 
meselor rotunde, mari cât tăcerile lui Brâncuși, lume 
așezată pe categorii. In dreapta, cum privești de 
la prezidiu, „șaguniștii”, foștii colegi ai filosofului, de 
la Liceul „Andrei Șaguna” din Brașov. Sunt îmbrăcaţi 
în uniforma liceului, croită de acum un secol și mai 
bine și ținută în aceleași forme de croitorii vremilor 
noastre. Intre dânșii, reprezentantul ASTREI 
(Asociaţia Transilvană Pentru Literatura și Cultura 
Poporului Român), despărțământul Brașov. 
Sărbătoritul de astăzi, academicianul Alexandru 
Surdu, vicepreședinte al Academiei Române, 
președintele Secţiei de Filosofie, Teologie, 
Psihologie și Pedagogie a Academiei Române, 
poartă la aceeași uniformă o spadă de Cavaler 
al Ordinului Șaguniștilor — teacă îmbrăcată 
în catifea neagră, mâner și ghinturi de aur. 
Stă lângă podiumul prezidiului așteptând să 
se potolească rumoarea sălii. Un arc de cerc 
al mesei șaguniștilor se ridică: preotul profesor 
Adrian Niculcea de la Universitatea Ovidius 
din Constanţa și preotul protopop Vasile Gavrilă, 
acompaniaţi de părintele profesor Theodor 
Damian de la Biserica Românească din New 
York, ridică slavă lui Dumnezeu pentru buca- 
tele, băutura și vorbele bune ce urmează a 
zidi această sărbătoare. In prezidiu — singura 
masă pătrată din sală — amfitrionul ni-i prezintă 
pe academicienii Alexandru Boboc și Dan 
Bălteanu, precum și pe fostul său coleg șagunist 
general Victor Vulpe și pe col. (r) Adrian Constantin, 
comandor al Ordinului militar de România. 

In continuare, cele 10 sau 12 mese mari din 
Clubul Universităţii „Titu Maiorescu” devin largi 
rotunduri în ascultare mai mult sau mai putin 
tăcută: filosoful Alexandru Surdu, cel mai apropiat 
colaborator al lui Constantin Noica, deschide seria 
celor cinci alocuţiuni, adevărate prelegeri pregătite 
pentru prietenii săi, vorbind despre Dragobete, 
sărbătoarea iubirii la români, care este și ziua sa 
de naștere, și prezentând, desigur, cartea pe care 
a scris-o pe această temă. Are, ca material ilus- 
trativ, și un „dragobete”, adică un buchet de flori 
și rămurele, uscate la grindă peste an, legate acum 
într-o panglică tricoloră — ai zice, pentru că urmează, 
după cântările preoțești, un fel de pămătuf care se 
moaie în căldărușa cu agheasmă pentru a stropi 
creștetele credincioșilor și pereţii bisericii în timpul 


D uminică, 26 martie 2017, ora 14, Clubul 





orice mâner interpretativ alunecarea pur inerțială a omului prin acest 

vortex spaţio-temporal ce i s-a dăruit spre augustă contemplare. Trufaș 
și iscoditor dincolo de limite luciferice, asupra cărora multe capodopere ale lumii 
au atras cu neasemuită și gingașă măiestrie atenţia, el a ales autoimolarea cu 
iluzia că atomii săi sau măcar o parte dintre ei vor ajunge pe Mira Ceti, curios, 


A ceste două noi „valori” de stelară dar inutilă magnitudine vor văduvi de 





slujbei. Apa sfinţită nu se împărtășește cu mâinile, 
este nevoie de o mărturie vegetală ca să întemeieze 
în suflete simbolul renașterii. 


cu șaguniștii, se iscă discuţii pe teme literare, 

prelungite și în pauza de gustări care a urmat, 
și două amintiri livrești se șoptesc de la ureche la 
ureche. Mai întâi, aceea din Dan Căpitan de plai de 
Vasile Alecsandri, care dă sensul renașterii vegetale 
ca încredere în renașterea unui neam: „Ghiaur, 
zice tătarul cu inima haină, ce simte firul ierbii când 
coasa e vecină? — Ea pleacă capu-n pace, răspunse 
căpitanul, căci are să 
renască mai fragedă la 
anul.” (la acest răspuns 
înţelept, căpitanul prins 
în luptă este iertat de la 
moarte de către Ghirai), 
iar apoi, mai aplicat la ideea 
de Dragobete, versurile lui 
George Topirceanu din 
Balada unui greier mic 
(aplicate, însă, la toamnă): 
„...Botezând natura udă/ 
C-un mănunchi de ciumafai” 
(completate în memorie, 
pentru rimă și pentru 
a schimba anotimpul: 
„Primăvară, cum le lași? 
Primăvară, cui le dai?”). 
Observaţii șoptite se fac 
de către Grigore Traian Pop, Nicolae Scurtu, Nicolae 
Georgescu ori Marian Nencescu, George Corbu, 
Anca Calancea, Doina Rizea, Theodor Damian — 
Adrian Rezeanu, de la Institutul de Lingvistică 
al Academiei Române, distinsul nostru lingvist 
specializat mai ales în toponimie, ascultându-ne 
cu interes și punctând discuţia noastră subterană 
cu denumiri primăvăratice de sate și locuri. 

Pe la alte mese se comentează altfel; trebuie spus 
că în „categoriile” orchestrate de acad. Alexandru 
Surdu își au loc statornic colegi ai săi de facultate, 
foști doctoranzi, foști și actuali colaboratori — între 
care aleasa mulțime, destul de deasă, a cercetătorilor 
de la Institutul de Filosofie și Psihologie „Constantin 
Rădulescu-Motru” al Academiei Române, condus 
chiar de către academicianul Alexandru Surdu: dânșii 
reprezintă o adevărată școală de gândire filosofică. 

Celelalte patru prelegeri, punctate de pauzele 
de rigoare pentru discuţii și degustări, ne-au purtat, 


N SI a 
| n grupul nostru, prietenii de la masa vecină 


Homo sapiens 


Doina RIZEA 


timp de mai multe ore, 
prin sistemul filosofic al 
vorbitorului, dar și prin 
înfăptuirile sale din acest 
an. S-au ridicat și toasturi din 
sală, între care l-am remarcat 
pe acela al lui Nicolae 
Scurtu. Profesorul universitar 4 
Eugeniu Nistor, de la Universitatea „Petru Maior” din 
Târgu Mureș, i-a înmânat sărbătoritului o diplomă de 
onoare din partea universităţii, evocând cu această 
ocazie simpozioanele Constantin Noica pe care 
le-a organizat aici dl. academician, dar și primul 
simpozion Constantin Rădulescu-Motru — eveni- 
mente cultural-științifice care au depășit aria strictă 
a universităţii, bucurându-se de un prestigiu bine- 
meritat în întreaga urbe. 

Am mai remarcat în asistenţă prezenta generalului 
(r) Dumitru Cristea, profesor la Universitatea „Titu 
Maiorescu”, a profesorului universitar lulian Tănase, 
a senatorului de Târgu Mureș Marius Pașcan. Cât 
despre atmosfera generală: „Toţi cu inime ușoare, 
toți șăgalnici și berbanţi” — pe lângă, desigur, 
consoartele lor, prezente in corpore sau virtual... 





a lui Nicolae Georgescu, rostită inter pocula 

„cocârțophila”: Intr-o Cronică Bucureșteană 
publicată la Familia din Oradea, în toamna lui 1882, 
loan Russu-Șirianu, nepotul lui loan Slavici, prezintă 
publicului transilvan evenimentele culturale și 
mondene din capitala Regatului, vorbind de teatre, 
grădini de vară, expoziţii — și încheind: „lar aceia 
dintre dumneavoastră care doresc să asculte și 
să vadă lucruri mai înalte, pot merge la Cenaclul 
Junimea, condus de di Titu Maiorescu, unde di Mihai 
Eminescu își citește frumoasa sa poemă Luceafărul, 
în faţa unei asistenţe formate din B. Petriceicu- 
Hasdeu, Al. Odobescu, Moses Gaster, I.L. Caragiale 
și alţii.” Într-adevăr, lecturile Luceafărului deveniseră, 
pentru scurt timp, publice, un eveniment cultural 
al Bucureștilor. lată cum sistemul filosofic al lui 
Alexandru Surdu devine, în cinstea zilei de Dragobete 
și spre bucuria prietenilor săi, lectură publică a 
autorului. Cuvintele și ideile ne-au împrospătat timp 
de câteva ore bune sufletele cu iubire redată, ai zice, 
de apa vieţii de la Maiorescu, Hasdeu, Eminescu, 
Noica, Surdu. Sunt „Dragobeţii” neamului românesc, 
nu singurii, nu ultimii. 


Runa cu impresia din scurta alocuţiune 


epistemologice la care acestea cu predilecție predispun. /] faut couper net 
alunecă dinspre imperativ spre deziderat, unul tot mai complicat de atins, răsucind 
mâna la spate filosofilor și matematicienilor, obligându-i să inventeze noi limbaje, 
structuri formale și tot soiul de exotice sintaxe care să încerce aproximarea 
modelului de imprecizie cu care ne confruntăm. 

Dacă la nivelul ideilor și al formulărilor matematice, metamatematice sau 


poate, să vadă pe ce parte se înșurubează elicea Universului de-acolo. Va pierde 
sigur pe drum metrica drumului înapoi. Nicio victorie nu merită sacrificiul dacă 
nici eroul nici supraviețuitorii bravurii sale nu-i pot contempla binefacerile. 

Dacă după concluziile savante trasatlantice 80% dintre subiecţii iscodiţi nu 
sunt capabili să tragă vânturi și să mestece gumă în același timp, cum să putem 
înghiţi teoria că un același lot ar fi în stare să separe ţeava de apa care circulă 
prin ea când demarcaţia dintre ţeavă și apă e tot mai vagă? E un ev mediu 
întunecat pentru toate categoriile de demarcaţii, delimitări, graniţe, limite. 

După milenii de uriașe strădanii maieutice de a atomiza, discretiza, mărunți 
Realitatea pentru a o putea categorisi și înțelege, iată-ne în plină retrodinamică 
de „repasteurizare” a perceptiei noastre asupra Universului. 

Simpla putere a sistemelor de calcul a făcut posibilă această reconversie 
în „pastă” a întregii paradigme gnostice adusă la un stadiu primar — fază în 
care lipsește cu desăvârșire instrumentarul epistemologic pentru descifrarea, 
înțelegerea și formalizarea noii civilizaţii. Una care printr-o fractură și falie de doar 
două decenii ne-a împins pe toţi utilizatorii ciberspaţiului (sau poate ar trebui să-i 
zicem mai potrivit Ciberasic?) în perioada Jurasicului, când Pământul era stăpânit 
de dinozauri. Ca și oasele fosilizate ale monștrilor de acum 60 de milioane de ani, 
circuitele cibernetice de azi conţin poetic de mult siliciu, ce-i drept altfel organizat, 
dar această reorganizare nu pare a fi treaba noastră, deși ne privește. Și încă 
cum! Acest fapt trebuie să ne dea foarte mult de gândit. 


vorba, nu e deloc simplă, iar consecinţele unei greșite evaluări a zonei 
de interfaţă, cu toată pleiada de schimburi subtile, nu pot decât să 
agraveze nemăsurat de mult situaţia emergentă prin confuziile și bâjbăielile 

(Dore mue: dihotomiei natural — sintetic, căci despre o dihotomie este 

postmatematice reprezentarea lucrurilor mai poate fi cât de cât digerată cu toate 
obligatoriile salturi gumilastice interparadigme care nu sunt totdeauna chiar 
simplu de făcut, atunci când lucrurile se întâmplă în viaţa reală, omul suferă 

un dureros recul, indiferent cât de educat sau de pregătit intelectual ar fi pentru 
a absorbi o asemenea unică experienţă fără precedent. 

Cu mâinile goale se vede forțat să îndure supliciul noutăţii, în timp ce încearcă 
sincer să se acomodeze cât mai bine în noul spaţiu, unde se simte acut nevoia 
de poatematică (un fel de urmatematică preformală înainte de primele tentative 
mai serioase de abstractizare, de inferenţă și de generalizare utilizată demult 
pentru rezolvarea unor probleme zilnice concrete, de regulă cât se poate 
de urgente și care nu sufereau amânare). 


povârnit al cunoașterii, drept lupă măritoare alteori a unor adevăruri 

minuscule de multe ori invizibile cu ochiul liber (ochiul minţii, nu cel 
destinat aparatului optic!). Și cu cât mai mici și mai „elementare” aceste ade- 
văruri, cu atât mai mare rangul de cărămizi din edificiul înțelegerii. 

Departe și adânc vizionarul nostru Grigore Moisil a identificat precis cele 
trei faze traversate de numen de-a lungul traiectului său și simultan în cursul 
procesului de autorafinare: prima fază de paradox, cea de-a doua fază de 
banalitate, cea de-a treia de prejudecată. 

In funcţie de unde crede fiecare dintre noi că ne aflăm, cel puţin știm faza 
următoare, chiar dacă nu exact și ce-ar trebui făcut cu ea sau în ea. Un orizont — 
orice orizont, inclusiv orizontul artificial — înseamnă cu mult mai mult decât lipsa 
acestuia; întrebaţi orice pilot sau orice marinar. Pentru un gânditor, un orizont 
de așteptare este o binecuvântare, în ciuda doar aparentei sale pustietăți. 

Ori poate tocmai de aia!... 

A cest strămoș al metodei ar urma să fie folosit drept cârjă pe drumeagul 

ersonalitate 
PP encicopesies a 
culturii românești 

din a doua jumătate a 
secolului al XIX-lea, Vasile 
| Conta (15 noiembrie 1845 — 
21 aprilie 1882) a rămas 
1 cunoscut prin opera sa 
filosofică, dar s-a afirmat în viața publică a vremii la 
catedra universitară și bara parlamentară, mai ales 
datorită pregătirii și acţiunii sale juridice. Considerat 
de lon I.C. Brătianu „poate cea mai mare inteligenţă 
pe care a dat-o neamul românesc” (1913), neînțeles 
de societate ca filosof, combătut ca om politic din 
cauza ideilor sale naţionaliste, după afirmaţia unui 
biograf, a fost prețuit de contemporani graţie preo- 
cupărilor sale juridice: ca profesor universitar de 
drept civil, avocat de talent și magistrat în cea mai 
înaltă jurisdicție a ţării, Curtea de Casaţie și Justiţie. 
Și tocmai această dimensiune majoră a personalităţii 
și activităţii sale care s-a bucurat cel mai mult de 
recunoașterea și aprecierea lumii timpului a căzut 
postum în anonimat, care persistă până astăzi. 
Pentru o mai dreaptă redare a vieţii și a operei 
sale, rândurile de mai jos încearcă să-l prezinte 
pe Vasile Conta juristul, în liniile sale generale. 


Pregătirea și activitatea juridică. Vasile Conta a 
studiat și a profesat dreptul din vocaţie și cu pasiune. 

A plecat în 1869 la Anvers, în Belgia, cu o bursă 
„Pogor”, spre a studia comerţul, la L'Institut Superieur 
de Commerce, așa cum scria unui cunoscut din țară: 
„Mi-a venit poftă să studiez științele juridice, mai 
ales că Bruxelles e aproape. Cred că, în orele libere 
voi ceti la drept ca recreaţie intelectuală, căutând 
a nu părăsi comerțul pentru care mi se dă bursă.” 

Pasiunea devine treptat mai puternică decât 
datoria; în orele libere prepară examenele pentru 
drept, se preocupă de deprinderea limbilor engleză, 
italiană și germană și are bogate lecturi filosofice. 

La 13 octombrie 1870 obţine diploma de candidat 
(licenţă) în drept la Universitatea din Bruxelles, iar 
la 21 iunie 1872 devine doctor în drept „cu distincţie” 
la același institut de învățământ superior. 

După terminarea și a studiilor comerciale, Conta 
urma să se întoarcă în ţară pentru a ocupa o catedră 
la Școala comercială care se hotărâse a se înfiinţa 
la lași. Dar, și de această dată, soarta hotărăște 
în favoarea dreptului: în ianuarie 1873 se înscrie 
la concursul pentru catedra de drept civil a Facultăţii 
juridice din lași, susține examenul la 6 februarie, 
iar la 20 ale aceleiași luni depune jurământul 
cuvenit și începe prelegerile, care sunt audiate 
de un numeros și select public. 


cunoscut, expunerile sale de bucurau de 
un mare succes, prin faptul că talentul oratoric 

și cunoștințele din alte domenii, în frunte cu apro- 
fundarea filosofiei lui Auguste Comte și H. Spencer, 
„nviorau textele de lege și principiile dreptului civil”. 
Comparaţiile cu situaţiile din legislaţiile ţărilor 
apusene, prezentarea jurisprudențelor relevante 
și analogiile cu dreptul român le făceau „mult gustate” 
de auditorul format mai ales din magistrați, avocați 
și studenţi. Dar, din păcate, o nemiloasă boală, care 
i-a afectat mai toată viaţa și care avea să-i grăbească 
timpuriul sfârșit, făcea ca numai după 3 luni să ducă 
la întreruperea cursului. Prezenţa la catedră a 
însemnat pregătirea cursurilor și desfășurarea 
examenelor, elaborarea studiilor juridice și filosofice, 
în paralel întemeind o ligă cu tendinţe naţionaliste, 
pentru protejarea comercianților și industriașilor 
români. 

Activitatea socio-profesională și științifică a 
lui Vasile Conta s-a desfășurat numai pe parcursul 
a zece ani — între 1872 și 1882. 

Mai întâi avocat, apoi, din februarie 1873, și 
profesor universitar de drept civil, nu se limitează 
la a adera și la a reproduce un curs deja tipărit 
și impus de facultăţile de profil prestigioase, ci 
elaborează planuri proprii de expunere a materiei, 
întreprinde cercetări și realizează dezvoltări originale 


n FE: 
| ntr-adevăr, așa cum relata mai târziu un 


Anul VIII m 


Vasile Conta, juristul 


ale problemelor juridice. În iarna anului 1874-1875, 
în timpul celor patru luni cât a stat pentru tratament 
medical la Pisa (Italia), așa cum relatează colabo- 
ratorul său V. Livianu, Conta a scris primul volum 
dintr-un proiectat tratat elementar de drept civil 
pentru studiul studenţilor în jurisprudentă, cel 
consacrat materiei persoanelor. Din nenorocire, 
însă, la întoarcerea în ţară, cufărul în care se afla 
manuscrisul s-a pierdut între Trieste și Viena, iar 
eforturile de recuperare a sa nu au dus la niciun 
rezultat. In aceste condiţii, și-a reluat preocupările 
în domeniu, de această dată elaborând planul 
unui tratat mai amplu, în care Codul civil român 
să fie comentat în paralel cu vechile legiuiri ale 
țării (Legiuirea Caragea și Codul Calimach) și 
în comparaţie cu unele coduri 
din ţări care au adoptat modelul 
Codului civil francez din 1804. 
A reușit numai să strângă și 
să ordoneze un vast material 
documentar și să redacteze 
o serie de note ajutătoare, 
preliminare. Redactat în limba 
franceză, materialul preliminar 
purta titlul Notes pr&paratoires 
pour un Traite de Droit Civil. 
Printre lucrările juridice se 
numără și un început de proiect 
de cod comercial, scris pe 
câteva foi volante, sub forma 
câtorva articole privitoare la 
definiția noțiunii de comerciant 
și la enumerarea operaţiunilor 
care conferă această calitate 
celor ce le săvârșesc. 


în 1879, a calităţii de deputat al orașului 

lași în Adunarea Constituantă menită să 
modifice celebrul art. 7 al Constituţiei României din 
1866, a însemnat o altă ocazie de manifestare a 


Dre Intrarea în politică și dobândirea, 


competenţelor în materie de drept ale juristului-filosof. 


Plasat în tabăra celor care considerau că atunci „nu 
era loc” pentru un asemenea act, alături, de pildă, de 
literatul lacob Negruzzi, profesor de drept comercial 
la Universitatea din capitala Moldovei, Conta a dez- 
voltat argumente istorico-sociale în favoarea unei 
soluții realiste, atrăgând atenţia, precum și aprecieri, 
chiar din partea adversarilor săi politici, în frunte cu 
lon C. Brătianu, care va acţiona spre a-l aduce în 
Partidul Naţional Liberal. Printre documentele rămase 
în arhivă se află și un proiect de redactare a art. 7 
revizuit, din a cărui comparare cu textul constituțional 
adoptat rezultă o influenţă evidentă. In același timp, 
a fost un susţinător ardent al menţinerii dispoziţiilor 
constituţionale privind interzicerea dobândirii de 
imobile rurale de către străini. In Parlament, Conta 

a luat cuvântul și în chestiunea răscumpărării căilor 
ferate, făcând uz de vastele sale cunoștințe de 

ordin financiar și juridic. „Când fu vorba de chestiuni 
financiare, Conta dovedi că nu-și pierduse vremea 

în școala din Anvers și că aptitudinile lui erau 
extraordinar de variate” (Rosetti-Tescanu). Despre 
orator, același autor scria: „Omul de stat se sui la 
tribună, după cum profesorul se suise la catedră, 
după cum studentul vorbise tovarășilor săi; modest, 
deși fără sfiiciune, deplin stăpân pe dânsul și pe 
subiect. Improviza totdeauna cu cea mai mare 
înlesnire... Intr-o vorbire corectă își exprima 

vederile puternic coordonate și niciodată banale.” 


Ministru. Vasile Conta a devenit în 1880 ministru 
al Instrucțiunii Publice și Cultelor în cabinetul liberal 
condus de lon C. Brătianu. Principala misiune 
încredinţată în această calitate a fost aceea 
de a promova o nouă lege privind organizarea 
învățământului public și privat, cea din 1864 fiind 
considerată „incompatibilă cu cerinţele moderne 
ale culturii”. Proiectul promova o viziune înaintată, 
modernă, cuprinzând prevederi referitoare la 
lucru manual, practica agricolă și grădinăritul cu 
pomicultura în cursul superior al școlilor primare, 
înființarea de școli primare în orașe, cu internate 

și grădinițe de copii, crearea de școli industriale 
pentru băieţi și pentru fete, de școli profesionale, 
comerciale, agricole ș.a. Așa cum scria un contem- 
poran (|. Rădulescu-Pogoneanu), erau idei de „cea 
mai mare însemnătate socială pentru un popor care 
pare puţin înclinat înspre negot și întreprinderi 
industriale și care, deși trăind din munca câmpului, 
a rămas ceva în urmă cu agricultura”. Prin reforma 
preconizată se putea ajunge în mod evident la 
promovarea unei clase de mijloc românești, la un 
progres social remarcabil. Și, într-adevăr, așa cum 
remarca același |. Rădulescu-Pogoneanu (1902), 
„câte decenii au trebuit românilor ca să înţeleagă 
propunerile lui Conta din 1880! Şi ce altă înfățișare 
ar fi avut țara noastră astăzi, dacă dăscălimea din 
acele timpuri, cu Panu și Creangă în frunte, 
ar fi avut o cultură sociologică mai întinsă!” 
Numai că, pus în discuţie, proiectul 
de lege naște discuţii și contestaţii din ce 
în ce mai virulente din partea acelei „clici 
profesionale”, revoltate împotriva măsurilor 
care „tratau și reglementau într-un mod sever 
și imparțial atribuţiile, salariile, perspectivele 
și penalităţile ce cădeau asupra celor che- 
maţi să propage lumina”, începând cu 
„dăscălimea” lașului. Perceput de mulți ca 
un gânditor materialist, ateu și, prin aceasta, 
ca promotor al unei atitudini ostile faţă de 
cler, Conta și-a atras antipatia și protestul 
și din partea preoțească, foarte numeroasă, 
a dăscălimii. O altă prevedere mult criticată 
a fost aceea de a se introduce taxe pentru 
învățământul secundar, considerată ca 
necuvenită din partea unui „partid roșu” 
precum cel al liberalilor Brătienilor, fapt 
care a condus, în cele din urmă, la retragerea 
sprijinului politic și, în consecinţă, demisia ministrului 
Instrucțiunii Publice. 


teoretice în materie juridică ale lui Vasile 
Conta, o atenţie deosebită merită „o 

definiţiune inedită” a dreptului, publicată în revista 
Dreptul, de duminică, 21 noiembrie 1882. Pentru el 
„Dreptul, în întregul său, este organizarea libertăţii, 
egalităţii și a fraternității”, trei principii științifice, 
sistem în care libertatea este facultatea omului 
de a dezvolta ființa sa, bucurându-se de orice bun 
într-atât încât să nu atingă libertatea altuia; egali- 
tatea se cuvine înţeleasă ca proporţionalitate, adică 
împărţirea bunurilor în mod proporțional cu serviciile 
aduse altora (societăţii și indivizilor), iar fraternitatea 
reprezintă solidaritatea și armonia indivizilor și a 
societăţii, trebuinta de a se condiţiona unii altora, 
legătura care unește pe toți membrii societăţii în 
același centru de coeziune organică. Cele trei 
elemente exprimă conservarea și dezvoltarea 
indivizilor în societate, după natura lor, iar lipsa 
acestora „atrage... decadența și moartea societăţii”. 
„Dreptul, în particular, este facultatea de a se bucura 
de un bun dat, în conformitate cu principiul: libertate, 
egalitate și fraternitate; de a lua partea sa datorită 
în bunurile care constituie obiectul asociațiunii.” 

Din notele sale asupra domeniului, spicuim 
și redăm câteva gânduri răzlețe, dar semnificative: 

„Sentimentul justiţiei este presimţirea folosului. 
Folosul (utilitatea) este conștiința deplină despre 
actiunile conservatoare... Furtul a fost odinioară cu 
dreptul celui mai tare, mai întâi, al celui mai dibaci, 
mai pe urmă... era atunci cea mai înaltă expresie 
a instinctului de conservare. Acum când omenirea 
a ajuns la forma de instinct conservator ce merită 
respectul muncei de către moralist, furtul este 
pedepsit... Se pare că jurisconsulţii de frunte și 
colecţiile cele mari de legi se produc la începutul 
căderii unui popor. Atunci nu mai este acea activitate 
de legislaţie, acea ciocnire, acea schimbare, acea 
succesiune de interese care se arată și se dau pe 
faţă prin organizarea legilor; după ce s-a sfârșit 
experiența, lupta s-a sfârșit. Se pun pe gândit. 
Voiesc regulă în ceea ce au învăţat pentru a se 
fuduli cu înțelepciunea de bătrân de acolo înainte 
neputincios...” 


Deocice juridic. Dintre contribuţiile 


> 





Traductibilitatea inefabilului 


viforeală răscolind meridianele internet, 

provocându-i pe concetăţenii virtuali ai 

rețelelor sociale să-și decarteze așii din 
„topul celor mai bune 10 cărți citite”, mi-a reamintit 
o chestiune care mă mai preocupase în gânduri 
minore, dar neajunsă odinioară la masa critică 
necesară exprimării. Chestiunea (in)traductibilităţii 
beletristicii. Și resuscitată acum de penuria de titluri 
românești prin listele acelea. 

Chestiunea mea (dilema pentru a cărei dezbatere 
las de-o parte faptul că deseori îmi suspectez patrio- 
tismul restrâns numai la afecțiunea pe care o port 
limbii române) e că, la modul teoretic și abstract 
(foarte abstract!), nicio traducere în limba română 
n-ar putea fi, din perspectiva formei literare, a 
măiestriei scrisului, a ideilor subtile, superioară 
celor mai bune scrieri neaoșe. 

De cumva mi s-ar cere să răspund tranșant 
(și nondilematic) de ce mă îndoiesc de 
posibilitatea "traducerii perfecte”, aș fi nevoit 
a spune că 'traducerea nu are cum să fie atât 
de „suculentă” pe cât poate fi scrierea nativă. 

Da, scriitorul de limba română (dar sub 
rezerva că e posibil să existe în lumea asta 
mare și alte limbi la fel de expresive, iar atunci 
chestiunea în dezbatere se va abstractiza 
și mai mult, prin extrapolare), deci, cum spu- 
neam, scriitorul autohton recurge, atunci când 
creează, la o miriadă de 'mecanisme/atrtificii” 
stilistice de jonglare a microideilor, care lui îi 
vin 'aproape pe negândite'. Or, dacă asemenea 
'mecanisme' au fost angrenate în scriitura 
străină, ele n-ar putea fi accesibile decât 
unui traducător de aceeași talie cu acel autor 
teoretic (ceea ce n-ar fi imposibil). lar, dacă ar avea 
un asemenea „calibru”, traducătorul nostru ar putea 
scrie propriile cărţi, care — din nou abstractizând in 
extremis — ar deveni superioare oricărei cărţi străine 
traduse (apropo de puerila idee a „clasamentării”, 
dintru început) și doar rațiuni grele, precum cea 
comercială, ori vreun diferend cu Muza, l-ar putea 
reţine de la angajarea în spirala perfecțiunii literare. 


similar (dar mai puţin diagnosticabil ca 
sofism) poate fi construit și în problema 
traducerii inverse, din limba română în vreo altă 
limbă, după cum se va vedea mai departe. 
Suntem cu toții de acord că există multe 'artificii” 
discrete alcătuind acea formă literară deosebită. 
(Și veți fi observat că m-am separat de chestiunea 
filonului epic, ori de cea a macroideilor, ignorând-o 
spre a o rezerva unui alt timp/spaţiu/donquijote.) 
Și încerc să exemplific (deși probabil că un lingvist, 
un om al literelor, ar face-o mult mai convingător): 
împerecheri de substantive cu adjective ori de verbe 
cu adverbe, inefabile prin semantica juxtapunerii, 
dar și folosind „la sinapse” alăturări inspirate de 


P robabil că cititorul va admite că un silogism 





silabe, ori (cine știe?) invocând ezoteric consoane 
rulante și diftongi orfici. Sau la nivelul ideilor de 
stil, unde neaoșul poate angaja fluxuri de expresii 
cu rezonanță în mentalul oral al societății locale/ 
naţionale (microidei sublimând prin inducerea de 
empatii selective), ori poate invoca sugestii cu vibraţie 
în spiritul contemporan (exploatând legătura afectivă 
a contingenţei). 

Când traduce un text literar dintr-o limbă în 
alta, traducătorul dispune de o libertate îngustă, 
o toleranţă pe care o poate folosi (după propria 
știință/intuiţie) pentru a se abate un pic de la 
traducerea mot-â-mot — realizând ceea ce se 
numește (atunci când își permite să fie numită) 
'adaptarea textului. 
Probabil că același 
mai-devreme-aproape- 
| invocat specialist 

"| în litere și limbi, 

cu oarece strădanie, 
ar putea identifica 
și chiar descrie 
'mecanismele' care 
definesc/exploatează 
această 'libertate' în 
traducere. Așa cum 
probabil că, dintre 
| aceste mecanisme, 
cel mai puternic 
(și totodată cel 
mai potrivit pentru 
exemplificare) este 
cel al sinonimelor: 
un cuvânt din limba 
'sursă' poate avea mai multe cuvinte echivalente 
în dictionarul destinaţie (plus eventuale locuţiuni 
sinonime, cu aceeași funcţie sintactică, dar cu arome 
distincte). Și doar contextul literar (al frazei, al operei, 
al culturii originare) îi poate sugera traducătorului 
care ar fi sinonimul cel mai potrivit. 

Hm! Dar dacă autorul nativ ar fi ales, deliberat, 
un alt sinonim, unul care să inspire cititorului altceva 
decât contextul? Întocmai ca o (licenţă, de) provocare 
pentru noi? 


opus al 'chestiunii traductibilităţii inefabilului', 
respectiv la traducerile făcute de actualele 
translatoare automate (aplicaţii informatice inde- 
pendente, ori servicii web gen 'Google Translate”), 
putem prezice că peste doar câțiva ani performanţele 
acestora vor fi decente. Mă ghidez (în al doilea rând) 
după evoluţia anterioară: dacă la începuturi (acum 
un deceniu-două) rezultatele traducerilor automate 
erau hilare, astăzi ele sunt măcar întrebuințabile 
(în situaţiile impuse de criteriul vitezei), deși încă 
le putem privi condescendent (fiind deocamdată 
nepotrivite pentru beletristică). 


| a extrema cealaltă. Uitându-ne la capătul 


Mircea BĂDUȚ 


Însă premisa bazală 
pentru pozitivismul acestui 
augur ne vine din potenţialul 
de a angrena în curând 
suficient de multe reguli de 
frazeologie și de semantică — 
respectiv în acel proxim viitor 
când substratul (performanta 
hardware-ului; articularitatea algoritmilor software; 
focalizarea oamenilor) se va fi împlinit. 





i încerc mai jos o serie de exemplificări 

sintetice, de soiul celor ce ar putea fi 

implementate într-un sistem inteligent 
de traducere dintr-o limbă în alta. 

» Chestiunea alegerii cuvântului corespondent 
din lista lexicală de sinonime: pentru a putea alege 
cât mai evoluat, ar trebui angajate simultan atributele 
de cardinalitate și de ordinalitate însoţind (explicit, 
în viitor) semanticile. Adică tocmai inefabilul pe 
care mintea noastră îl face atunci când, fără efort 
considerabil, alege sinonimul cel mai bun pe baza 
unei clasificări derulate instinctiv pe două axe 
complementare: sfera/domeniul și rangul/relevanţa. 

» Pentru a distinge între omonime (sau între 
omografe), automatul trebuie să considere adiacenţa 
contextuală (cuvintele din jurul cuvântului suspect 
de omonimie/omografie) și să angajeze reguli 
probabiliste, reguli desprinse nu din statistici brute 
(sintetizate prin OLAP ori data-mining), ci din tipare 
frazeologice (de genul: după o prepoziţie urmează 
de obicei un substantiv, iar după o conjuncitie sunt 
șanse mari să vină un verb; așa cum adjectivul are 
în preajmă un substantiv, iar adverbul un verb). 

» Detectarea subiectului subințeles (chestiune 
spinoasă la traducerile automate din limba română) 
printr-o abordare de 'inginerie-inversă': identificarea 
și delimitarea propoziţiilor; analizare sintactică 
pentru denominarea entităților esenţiale de scriere; 
'apelarea' candidaţilor la 'subiectism'; numirea 
substantivului/pronumelui prezumtiv-echivalent; 
reevaluarea frazei rezultate. 

» Ş.a.m.d. (Și mai toate implementabile prin 
logici probabiliste, ci nu deterministe, așa cum 
se obișnuise informatica să opereze, în primele 
ei decenii.) 

Da, știm: constituirea colecţiilor de reguli, precum 
și construirea logicilor de extragere și respectiv de 
aplicare a acestora, toate necesită timp, resurse 
materiale și umane. Însă lucrurile deja s-au urnit 
prea mult pentru a rata cumva destinaţia. De fapt, 
încrederea mea se bazează pe chiar faptul că putem 
de pe-acum, fie și în modul acesta incipient-sistemic, 
să definim tratamente pentru neajunsurile manifestate 
astăzi în traducerea automată. Pentru că — așa 
cum ne spuse Jules Verne, copii fiind — ceea 
ce unii oameni imaginează, alții (sau aceiași) 
vor reuși să transpună în viată. 





de avocat. În august 1872 se întoarce la Cahul, unde pledează în câteva 

procese, dar după câteva luni, în noiembrie, se transferă la Baroul din 
lași. „Conta era un avocat de mâna întâi, dar un avocat sui-generis; nu pleda 
decât pentru cauzele drepte”, nota biograful său Ana Conta Kernbach. Și nici 


A vocatul. Prima profesie exercitată cu titlu universitar de Conta a fost cea 


magistrați ai țării. 


pentru onorarii, acestea rămânând câteodată pe hârtie și niciodată nu s-a 


îndreptat pentru recuperarea lor împotriva clienţilor de rea-credinţă. Multe 
dintre înscrisurile care cuprindeau restanţele de plată au rămas în arhiva 
familiei. In fața Curţii cu Juri a apărat adesea „pe nenorociţii cari îi credea 
victime ale societăţii”, iar bara i-a servit ca o tribună de a exprima nu numai 


idei juridice, ci și de a denunța rele sociale profunde. 


Consilier la Înalta Curte de Casaţie și Justiţie. Și ieșirea din impasul major 
al vieţii sale publice de ministru a însemnat pentru Vasile Conta tot întâlnirea 
cu dreptul, fiind numit consilier la Secţia | a Curţii de Casaţie, în locul rămas liber 
prin retragerea magistratului Al. Cantacuzino. „La retragerea din minister, Inalta 
Curte, ca o contra manifestare împotriva cabalei vulgare a cărei victimă fusese 
ministrul, cheamă pe Conta în sânul ei. Dânsul nu putu fi de faţă decât la un 
număr restrâns de ședințe, destule pentru a câștiga stima savanților săi colegi” 
(D. Rosetti). Răsfoind Buletinul Casaţiei din acea vreme, îl găsim, de pildă, ca 
raportor într-o serie de cauze judecate în ianuarie-februarie 1882, privind 
probleme precum inadmisibilitatea recursului în casaţie, întemeiat pe mijloace 


6 


noi, care nu au fost propuse și discutate la instanţa de fond, imposibilitatea de 

a formula în apel cereri noi, afară de despăgubiri sau daune-interese ș.a. Deși, 
din cauza bolii, nu a participat decât la putine ședințe de judecată, acestea au fost 
însă îndestulătoare pentru a face să se bucure de stimă și de aprecierile înalţilor 


din 16 august 1882, prim-președintele Înaltei Curți de Casaţie și Justiţie, 
Al. Creţescu, evocând personalitatea marelui dispărut, remarca: „...apa- 
riția sa între noi a fost foarte scurtă, dar când ne gândim la curajoasa sa acti- 


|: ședința solemnă de deschidere a anului judecătoresc 1882-1883, 


vitate, fie ca profesor, fie ca cugetător, fie ca om politic, când ne aducem aminte 
de omenitatea caracterului său, de siguranţa judecății sale, însoţit de o extremă 


„Aa 
| 


socială 

modestie, înțelegem câte speranţe conţine în sine această existenţă și ce gol 
a lăsat pierderea prematură a lui Vasile Conta.” 

Vasile Conta juristul reprezintă un alt exemplu — alături de multe altele, 
precum cele ale lui Mihai Eminescu, lacob Negruzzi sau Titu Maiorescu, spre 
a aminti doar câteva dintre cele ale contemporanilor săi — de personalitate a 
culturii românești pentru care studiul și practica dreptului au reprezentat „baza 
n temeiul căreia au putut să-și dezvolte activitatea creatoare. Deși 
redusă aparent la semnificaţii practice, formaţia juridică a însemnat mult mai 
mult, a adăugat virtuțile logicii, deschiderii spre concret și aspirațiilor generale 
demersului de afirmare în diferitele sfere ale culturii. 


m Mai2017 





Viorel GAFTEA 


Xxistă câţiva factori 
= esential în viața 
unei naţiuni: 

educația, sănătatea, 
economia, identitatea 
și integritatea naţională. 

In principiu, omul ca ființă 
se roagă cu prioritate pentru 
sănătate, astfel putând 
construi și apăra restul valorilor. Schimbarea societăţii 
și mai ales transformarea ei economică și tehnologică 
au impus schimbări majore și în domeniul sănătăţii, 

a serviciilor și infrastructurii utilizate pentru aceasta. 
Mentalitatea este și ea în schimbare, odată cu pro- 
gresul tehnologic și creșterea mobilităţii individului. 

La noi, sistemul de sănătate este o prioritate, 
ținând seama că mortalitatea generală s-a menţinut 
la valori constante în ultimii ani, iar datele compara- 
tive arătau, după 2011, 12 decese la mia de locuitori, 
cu circa 25% peste media UE, cu un exces de 
mortalitate în mediul rural (14,2%) comparativ cu 
mediul urban (9,8%0), parte și pe seama populaţiei 
mai îmbătrânite. Acest lucru aduce la zi problema 
bilanţului negativ între natalitate, mortalitate și 
migrația externă, populaţia stabilă din România 
scăzând substanţial în perioada recentă, mai 
mult decât între cele două războaie mondiale. 





Inceputurile sistemului de sănătate 

din România 

Perioada începând cu apariţia Regulamentelor 
Organice (1831-1832) și până în anul 1938, anul 
instalării Dictaturii Regale a lui Carol al II-lea, a fost 
cea în care sistemul de sănătate din România s-a 
format și s-a consolidat, simultan cu formarea statului 
unitar român modern în spațiul rezultat prin unirea 
din 1859, respectiv prin Marea Unire din 1918. Dacă 
la 1800, găsim în spaţiul românesc un procent de 
urbanizare de 6-7%, iar slaba dezvoltare a industriei 
constituia un element de înapoiere și frânare în 
calea dezvoltării societăţii în comparaţie cu alte 
state europene, astăzi 50% din populaţie continuă 
să trăiască în mediul rural, dar, mai grav, în con- 
diţii rurale. Prima lege sanitară cu valabilitate în 
Transilvania a fost Planum regulationis în re sanitatis 
din 1755, urmată de Regulamentele Organice 
adoptate în cele două provincii române, la 1 iulie 
1831 în Țara Românească și 1 ianuarie 1832 în 
Moldova. Legea Cantacuzino din 1910, Legea 
sanitară din anul 1921 și apoi 1930 au avut ca 
precursor Decretul Domnesc de la 25 august 1862, 
care înființează Direcţiunea generală a serviciului 
sanitar, coordonată de Carol Davila. 

Legislaţia asigurărilor sociale, controlul și legife- 
rarea farmaciilor, legislaţia privind reglementarea 
practicii medicale și finanțarea sistemului sanitar 
românesc au fost pașii spre modernizarea domeniu- 
lui, dar continuă să fie probleme ale societăţii actuale. 
Asistenţa medicală curativă în cadrul și în afara 
spitalelor, înfiinţarea acestora continuă să fie o 
problemă și în ziua de astăzi. Acoperirea cu medici 
și locul lor în societate constituie oglinda accesului 
la servicii medicale. 

Asistenţa medicală de urgenţă și organizarea 
asistenței medicale preventive, precum și alegerea 
modelului de sistem sanitar, au fost determinate 
de condiţia economică și socială a populaţiei — o 
populaţie săracă, ocupată predominant cu agricultura 
chiar și în prezent. Aceasta ar fi o radiografie foarte 
generală, care ne duce la întrebarea: avem nevoie 
de o reformă sau de o strategie în sănătate? 


Situaţia de astăzi 

Existenţa unui sistem sanitar eficient are un 
impact major asupra speranţei de viață a populaţiei, 
oferă putere și continuitate naţiunii. Demolarea 
de spitale, fie de către regimul comunist (Spitalul 
Brâncovenesc), fie recent, dar și cele care au rămas 
și azi, dovadă a istoriei trecute, cum ar fi Spitalele 
Colțea, Filantropia, cu toate neajunsurile la nivel de 
implementare, arată că sistemul sanitar românesc 


menţine accentul pe asistența publică statală, 

într-un efort civilizator la care medicii vremii contribuie 
în condiţii total dezavantajoase faţă de alte categorii 
sociale. 

Cu toate că avem o legislaţie destul de modernă, 
statul nu a reușit să susțină financiar bunele intenţii 
ale legiuitorilor. Decalajele în dotare, în remunerarea 
medicului, pun o amprentă negativă și se resimt în 
viața de zi cu zi, constituind sursa unor deficiențe 
structurale, a migraţiei cadrelor sanitare, a corupției 
din sistem, a deselor vicii de practică sau calitate 
a serviciilor. 

Organizarea și funcţionarea Casei Naţionale de 
Asigurări de Sănătate, 
conform O.U.G. nr. 
150/2002, existența 
Sistemului Informatic 
Unic Integrat al 
Asigurărilor Sociale 
de Sănătate (SIUI) și 
a Sistemului Informatic |. 
Prescripția Electronică 
(SIPE) în cadrul SIUI, 
au continuat cu DES 
(Dosarul Electronic de 
Sănătate, http:/mww. 
des-cnas.ro/pub/) și 
au creat cadrul și infra- 
structura unui sistem 
modern și informatizat. 

Guvernul (http:// 
WwWwW.gov.ro/) și 
Ministerul Sănătăţii (http://www.ms.ro/) au legiferat 
modalitatea de utilizare și completare a Dosarului 
Electronic de Sănătate (DES) al pacientului, com- 
ponentă a Platformei Informatice a Asigurarilor de 
Sănătate (PIAS). DES preia datele și informatiile 
existente în Sistemul Informatic Unic Integrat (SIUI) în 
ceea ce privește istoricul medical al pacientului, baza 
de date medicale, necesară luării celor mai bune și 
rapide decizii medicale în caz de urgentă, la care au 
acces medicii și proprietarii acestor date, asiguraţi. 

Intrarea României în Uniunea Europeană, la 
1 ianuarie 2007, a impus caselor de asigurări de 
sănătate emiterea cardului european de asigurat, 
CEAS, și accesul la servicii europene decontate. 

Centrul de Cercetare și Evaluare a Serviciilor de 
Sănătate (http://www.drg.ro/) este structura SNSPMS 
(Școala Naţională de Sănătate Publică, Management 
și Perfecționare în Domeniul Sanitar București, 
http://www.snspms.ro/), care are în activitate colecta- 
rea și gestionarea setului minim de date la nivel de 
pacient în regim de spitalizare continuă și de zi de la 
toate spitalele din România (aplicaţia DRG), în baza 
normelor în vigoare ale Casei Naţionale de Asigurări 
de Sănătate și ale Ministerului Sănătăţii Publice. 


Reformă sau strategie? 

Prezentarea cadrului și evoluţiei istorice, dar 
mai ales situaţia actuală ridică o întrebare: sistemul 
de sânătate românesc are nevoie în primul rând 
de o reformă sau de o strategie? 

Reglementarea prin lege este funcţională, 
operaţională, dar sistemul necesită simultan 
și o reformă și o strategie. 

Partea de reformare legislativă și tehnologică a 
fost parcursă prin realizarea sistemelor informatice 
suport. Reforma în management, în modul de retri- 
buire, în finanţarea sistemului se cere cu insistenţă 
din interiorul acestuia și de către societatea civilă. 

In cadrul procesului de reformare trebuie amin- 
tită informatizarea activităţii medicilor de familie, 
integrarea serviciilor de urgenţă și sincronizarea 
unităților UPU spitalicești cu serviciul 112. Măsurile 
de reformă au fost propuse în „Analiza funcţională 
a sectorului de sănătate în România” realizată 
de experţii Băncii Mondiale. 

Strategia este necesară, ea aduce viziunea pentru 
viitor. Strategia Naţională de Sănătate 2014-2020, 
adoptată prin HG 1.0282014 privind aprobarea 
Strategiei naţionale de sănătate 2014-2020 





Reformă sau strategie în sănătate? 


și a Planului de acţiuni pe perioada 2014—2020 
pentru implementare, aduce în atenţie factorii 
esenţiali pentru succesul, asumarea, implicarea și 
acțiunea responsabilă instituțională și a specialiștilor 
în atingerea obiectivelor, de la furnizorii de servicii 
sau autorităţile locale până la structurile centrale de 
sănătate implicate în schimbarea paradigmei actuale. 

Serviciile sectorului de sănătate trebuie să 
corespundă mai bine direcției către modernitate, 
progres și dezvoltare pentru societatea românească. 
Câteva valori sunt menţionate: comunicarea și 
transparenţa, centrarea pe pacient, angajamentul 
privind direcţiile strategice naţionale, ancorarea 
în evidente, asigurarea valorii adăugate, investiţii, 
echitatea și etica profesională, îmbunătăţirea 
continuă a calităţii serviciilor de sănătate publică. 

Strategia aduce viziunea de dezvoltare și 
aliniere la cerințele moderne, prin consolidarea 
și dezvoltarea serviciile de sănătate, extinderea 
Dosarului Electronic de Sănătate (DES) și 
Prescripției Medicale Electronice (PE), cu în- 
globarea categoriei retețelor necompensate și 
adăugarea facilităţilor pentru procesarea biletelor 
de trimitere, a certificatelor medicale, a Cardului 
Naţional de Asigurări de Sănătate (CEAS), 
inclusiv valorificarea superioară a Sistemului 
Informatic Unic Integrat (SIUI) prin capacităţi 
suplimentare în jurul acestei platforme. 

Strategiile în dezvoltare la nivel de preșe- 
dinţie, guvern, minister sau Academia Romană 
(http://www.acad.ro/strategiaAR/strategiaAR.htm) 
vin să completeze, să detalieze problematica 
sănătăţii, dar responsabilitatea rămâne în sarcina 
cetățeanului și a medicului. 

Toate strategiile, deși menţionează subfinanța- 
rea domeniului și a personalului, nu au găsit încă 
instituțional cadrul adecvat care să producă schim- 
barea de paradigmă, reformarea și trecerea la pașii 
strategici. Semnificativă este o hartă a asigurărilor 
de sănătate: cum e în Europa, cum va fi în Romania 
(http://medlive.hotnews.ro/harta-asigurarilor-de- 
sănătate-europa-versus-romania.html). 


Situaţia de mâine 

Evoluţia la nivel de conștientizare în societate 
a cerinţelor individuale, a progresului tehnologic, 
dezvoltarea comunicaţiilor și mobilitatea individului 
și a serviciilor aduc elemente noi în viziunea clasică 
a relaţiei pacient-doctor, asigurat-asigurator, cetăţean- 
stat. 

Telemedicina, serviciile mobile m-sănătate, 
biomedicina, nanotehnologiile, robotica și inteligența 
artificială (Al) vor cunoaște o dezvoltare tot mai 
accentuată orientată spre domeniul medical. Monito- 
rizarea și evaluarea de la distanţă, telediagnosticarea 
și transplantul de organe sunt pe un trend crescător 
în oferta actuală a serviciilor de sănătate. 

Aplicațiile bazate pe Al ar putea îmbunătăţi rezul- 
tatele de sănătate și calitatea vieţii pentru milioane 
de oameni în următorii ani, dar numai în cazul în care 
câștigă încrederea medicilor, asistentelor medicale și 
pacienţilor, precum și în cazul în care politica de re- 
glementare și obstacolele comerciale sunt eliminate. 

Ca și în alte domenii, datele sunt un factor cheie. 
A existat o imensă reţinere faţă de colectarea de date 
cu caracter personal de la dispozitivele de monitori- 
zare și aplicaţiile mobile, de la înregistrările electro- 
nice de sănătate (DES) din setul clinic individual. 

Ele sunt însă necesare în cercetare și diagnostic. 

Am prezentat foarte succinct problemele și 
programele și am mentionat adresele de internet 
pentru accesarea acestora, pornind de la faptul că 
majoritateaa populaţiei nu cunoaște cadrul general 
al domeniului public de sănătate, relaţia individului 
limitându-se la cea cu medicul de familie și cu spitalul 
în situaţii mai grave. 

Conștientizarea și educarea populaţiei are un 
rol covârșitor în asigurarea unor cerinţe și servicii 
de sănătate corespunzătoare prezentului și practicii 
internaţionale, în rolul civic privind finanţarea 
domeniului și calitatea serviciilor. 

în service, administrarea și managementul de sisteme și reţele informatice naţionale, și doctor în economie. A participat la elaborarea strategiilor e-Guvernare, 

Dublul concert de Bach 


Adrienne și Ovidiu Drimba 


unsprezece ani. Vărul meu favorit, cel pe 
care îl admiram fără limite, medic, băiat 
frumos și inteligent, venise de la Cluj la noi, la 
București, pentru scurt timp, pregătindu-și o plecare 
la studii la Paris. In acest timp, pe plan politic, țara 
noastră părea abandonată de puterile occidentale 
și predată în mâna rușilor. Mulţi considerau că nu 
trebuie să cedăm fără o luptă dusă până la capăt 
pentru salvarea ţării de amenințarea bolșevizării, 
alţii, mai bine informați și mai pragmatici, căutau 
căi ocolitoare pentru a-și salva libertatea personală, 
a familiei sau averea, puse în pericol. Ambasadele 
apusene asistau neputincioase sau nu, la acapararea 
puterii de către grupări politice aflate în slujba URSS, 
în vederea comunizării ţării, înlăturării și distrugerii 
păturii intelectuale și a partidelor politice democratice. 

In aceste condiţii, a apărut primul nostru val 
de emigranţi către ţările din apus, format din tineri 
intelectuali și politicieni români, precum și din întregi 
familii de diferite naţionalităţi, stabilite în ţară în 
decursul anilor și care au văzut clar, în noua politică, 
un pericol pentru existenţa lor. Așa s-au destrămat 
prietenii, căsătorii și afaceri înfloritoare, așa 
s-a pus capăt unor cariere. 

Ambasada Franţei ne-a oferit atunci un sprijin 
pentru tinerii români merituoși, prin burse de studii 
în diferite domenii în Franţa. De acest sprijin a 
beneficiat și vărul meu, care absolvise de curând 
facultatea de medicină din Cluj. 

Acesta este momentul istoric foarte important, 
anii 1946-1947, pe care istoricii trebuie să-i analizeze 
minuţios, redându-ne întreaga lor semnificaţie pentru 
soarta intelectualilor și politicienilor români, pentru 
tara noastră, în definitiv. 

Stăteam așezată pe covorul bej, cu model 
geometric, din biroul tatei, în faţa micului aparat 
de radio, un model vechi și uzat. In jur se adunaseră 
cei ai casei, tata și vărul meu Didi, pomenit mai 
sus. Deschisese radioul în grabă, spunând că se 
transmitea Dublul concert pentru vioară de Bach, 
în interpretarea lui George Enescu și a lui Yehudi 
Menuhin, elevul său, celebrul violonist. Auzeam 
pentru prima oară vorbindu-se despre cei doi muzi- 
cieni. Cât despre concert, eram cu atât mai puţin 
familiarizată. Cunoștinţele mele în domeniul muzical, 
pe atunci, se rezumau la câteva arii celebre sau 
uverturi din opere. In cameră se făcuse liniște. 

Toţi ascultam concentrați glasul viorilor care se 
întreţeseau cu atâta măiestrie. Eram și eu fermecată 
de armonia sunetelor, în pofida unei transmisii 
defectuoase. Pe nesimţite, pătrundeam pe tărâmul 
unei lumi nebănuite, miraculoase, care m-a atras 
de la primele acorduri. Se deschisese o fereastră 
către o grădină înflorită și strălucitoare. Cum și 

de unde puteau să ia naștere asemenea armonii? 
Mă gândeam la lecţiile mele de pian, cam plictisi- 
toare, când măicuţa profesoară mă atingea peste 
degete, cu un creion lung, la fiecare greșeală. 


E ra în septembrie 1946 și eu aveam 


o prelegere despre Bach, despre George 

Enescu și Yehudi Menuhin. In entuziasmul 
și căldura cu care îmi vorbea, simțeam o participare 
personală, o stare legată de decizia pe care trebuia 
să o ia. Plecarea în Franţa nu reprezenta doar 
absenta pe perioada studiilor, ea îi prilejuia stabilirea 
în Occident. In familie se vorbea despre o logodnă 
sau căsătorie care trebuia astfel amânată. Mereu 
apărea și numele unei fete, colegă de facultate, 
medic și ea, Adrienne. 

Evenimentele s-au precipitat, timpul nu i-a mai 

dat răgaz lui Didi să mai chibzuiască, a plecat. Nu 
s-a mai vorbit despre acea misterioasă logodnă. 
N-am știut niciodată cum s-a sfârșit povestea lor. 
De ce fata n-a plecat cu el? Poate n-a avut puterea 
să-și părăsească părinţii, poate n-a avut curajul unui 
nou început sau a fost doar o amânare, în speranţa 
unei regăsiri ulterioare? 

Vieţile lor au continuat pe drumuri diferite. El și-a 
prelungit aventura spre Argentina, în căutarea unui 
loc cu mai multe șanse de afirmare. Ea s-a căsătorit. 
Pentru a uita? Nu am răspuns la această întrebare. 
Pot doar spune, din puţinele mele mărturii, că 


D upă încheierea audiţiei, vărul meu mi-a ţinut 


Constanţa VAIDA HALIȚĂ 


povestea lor a fost una adevărată, o poveste des- 

trămată, ca multe altele, de evenimente din afară, 

de intervenţia unor forțe oculte cărora nu puteai 

să te opui și care au sfâșiat întreaga noastră ţară. 
Anul acela a fost și pentru mine un an de încer- 

cări, ultimul an petrecut la Pitar Moș, școală desfi- 

ințată odată cu alte multe școli particulare, prin apli- 

carea noii reforme a învățământului. Atunci, un număr 

mare de profesori occidentali, maici și călugări, eleve 

de altă naţionalitate, s-au întors în ţările lor de ori- 

gine, lăsând în urma lor, regrete, suferințe și goluri 

în viața spirituală și culturală de la noi. 


într-o zi, am fost chemată la cabinetul medical 
al școlii Pitar Moș. O doctoriţă tânără, frumoasă 
și blândă mi-a completat o fișă medicală cu datele 
mele personale. A insistat în legătură cu numele 
meu de familie, Haliţă, dinspre tata. Mi-a spus să 
vin la cabinet de câte ori am o problemă de sănătate 
și nu numai. La urmă mi-a dat o reţetă pentru un 
tonic și a aplicat ștampila ei de medic. l-am citit 
numele — Adrienne. Eram pentru ea, atunci, probabil, 
ultima verigă care o mai lega de iubitul ei plecat. 

De dincolo de ocean, după un număr de ani, am 
primit o scrisoare care conținea și o fotografie, o fetiță 
frumoasă, blondă, primul copil al vărului meu, care 
se chema Adrienne. Așa am descoperit că povestea 
lor a continuat, prin acest semn, dincolo de distanţă 
și timp. 

După mai bine de treizeci de ani de la aceste 
întâmplări, eram căsătorită, uitasem demult romantica 
poveste și mă numeam Vaida. Trăiam noi tragedii, 
inclusiv devastatorul cutremur din 1977. Viaţa își 
urma cursul ei, cu bune și rele. Intr-o seară, în casa 
unor prieteni, am avut plăcerea să-l întâlnesc pe 
profesorul Ovidiu Drimba, pe care îl știam doar prin 
intermediul operelor sale. Ardelean, elegant și discret, 
un erudit de tip renascentist, m-a atras de la primele 
vorbe. Am îndrăznit la sfârșit să-i fac o invitaţie la noi, 


Note - 


Dragoș VAIDA 


iscuţiile cu 
[) profesorul Ovidiu 
Drimba (1919-2015) 
îmi dezvăluiau un erudit 
istoric al literaturii, comparat 
| de critici cu Nicolae lorga 
| pentru spiritul enciclopedic. 
| Cu o operă bogată, a scris 
'! lucrări de istoria culturii și 
civilizaţiei și de literatură universală, vezi [2]. A fost 
unul dintre asistenții lui Lucian Blaga, la catedra de 
filosofia culturii de la Universitatea din Cluj, în anii 
1948-1949. Şi-a dat doctoratul cu teza Les Premieres 
influences du symbolisme frangais sur la po6sie 
roumaine, vezi revista Historia, și a fost conferenţiar 
la catedra lui Tudor Vianu, în anii 1962-1968. A fost 
profesor de limba și literatura română modernă, 
peste zece ani, la Universitatea din Torino și la 
Universitatea Catolică din Milano. Amintirile legate 
de discuţiile noastre mă poartă cu gândul către 
Dublul concert al lui Bach și mai ales către Lucian 
Blaga și Tudor Vianu. 

Gavoty descrie frumos în [3] interpretarea Dublului 
concert, datorată lui George Enescu împreună cu Sir 
Yehudi Menuhin, în termenii următori: „Enescu atacă 
cu acea asprime sinceră a oamenilor cărora le place 
să spună adevărul. Menuhin îi răspunde insinuân- 
du-și sonoritatea argintie în neîntrerupta țesătură 
a coardelor. O clipă unică este aceea din mijlocul 
largo-ului, când cele două viori sugerează arabescuri 
înlănţuite asemănătoare cu două suflete ce s-au 
regăsit în înălțimi.” 

Se spune că suntem marcați de ceea ce ni s-a 
întâmplat în viaţă între 15 și 25 ani. In cazul unor 
prieteni și al meu, așa stau lucrurile pentru anii 
dintre 1948 și 1958. Am avut șansa să iau cunoștință 
de scrierile celor doi iluștri cărturari, Tudor Vianu 
și Lucian Blaga, în deceniul meu de maximă 


Anul VIII 


| n cursul acelor ani nefaști și plini de neliniști, 


Istoria de lângă noi 


acasă, bineînţeles, împreună 
cu soţia, care nu îl însoțea 
în acea seară. 


a data stabilită, nu 
|_iira emoții, am primit 

vizita domnului și 
doamnei Drimba. Pregătisem casa și masa, așa cum 
mă învățase bunica mea, Sultana. Atmosfera, stabi- 
lită de îndată, era plăcută și destinsă. S-au abordat 
mai multe subiecte de interes. In primul rând, Dragoș 
era nerăbdător să cunoască detalii din anii petrecuți 
de profesor în preajma lui Lucian Blaga, al cărui 
asistent fusese Drimba. Eu nu pridideam să aflu 
părerile dânsului despre vestigiile antice romane, 
atât de bogat reprezentate pe întreg teritoriul Italiei, 
de unde familia Drimba se întorsese de curând, după 
O ședere de zece ani. Doream să aflu, direct, din 
partea unui martor avizat, impresiile, sentimentele, 
pe care ţi le trezește convieţuirea cu atâtea opere de 
artă, Forum, Via Apia, Tivoli, Pompei, Paestum, așa 
cum, pentru prima oară, ni le împărtășise la rândul 
lui profesorul, sculptorul, Mac Constantinescu, la 
orele de istoria artelor, în anul doi de facultate. Profe- 
sorul Drimba parcurgea teritorii întregi, ca într-un vis. 
Nu vorbea savantul, ci omul de suflet, îndrăgostitul. 

Mai târziu, noi, doamnele, ne-am așezat pe 

canapea și am depănat amintiri din anii de după 
război, petrecuţi la școală, și astfel s-a ajuns și 
la școala de la Pitar Moș, unde îmi petrecusem cei 
mai frumoși ani ai copilariei. Atunci, în ochii doamnei, 
a apărut o strălucire neașteptată. S-a uitat mai atent 
la mine și m-a întrebat ce nume am purtat înaintea 
căsătoriei, atunci, în timpul școlii. Incet mi s-a luminat 
și mie tabloul unei scene petrecute demult — într-un 
cabinet medical, o doctoriță tânără și delicată întoc- 
mindu-mi o fișă medicală... Am suprapus, în gând, 
acea imagine irizată, diafană, din trecut, peste chipul 
matur, marcat de câteva riduri fine de expresie, din 
fața mea. N-am mai putut spune decât Adrienne... 


vidiu Drimba 


receptivitate intelectuală și sufletească, în ultimii 

doi ani de liceu, 1950-1952. Am avut privilegiul să 

îl întâlnesc pe Tudor Vianu (1897/8-1964) de mai 
mule ori în anii amintiţi, Liceul Titu Maiorescu, azi 

I.L. Caragiale, unde învăţam, fiind aproape peste 
drum de casa profesorului de pe Andrei Mureșanu. 
Pe Lucian Blaga (1895-1961) l-am cunoscut mai 
târziu, prin anii '60, când l-am vizitat la clinică, la Cluj. 
Drimba îl cunoscuse îndeaproape, după cum se vede 
din interviul substanțial [1]. Acest interviu merită să 
fie citit pentru evocarea lui Lucian Blaga și a vieții din 
universitățile noastre în care Ovidiu Drimba a predat. 





noștri care au avut legături cu expresionis- 
mul, pe lângă Lucian Blaga, citat în acest 

context, în articolul nostru precedent, îi mai amintesc 
pe Nichifor Crainic, Adrian Maniu, I.M. Sadoveanu, 
lon Pillat și Tudor Vianu. La cunoașterea expresionis- 
mului au contribuit revista Gândirea, apărută între 
1921-1944, întâi la Cluj, apoi transferată la București, 
și revistele de la Sibiu, Brașov și Cernăuţi, tipărite 
de minoritatea noastră germană. Lui Tudor Vianu 
îi rezerv o parte dintr-o consemnare care va urma. 

Cât despre Adrienne și Ovidiu Drimba, ei doi 
rămân pentru noi nedespărțiţi, vieţile lor s-au potrivit — 
ca viorile Dublului concert. După pierderea soţiei, 
profesorul n-a mai scris. Amintirile noastre sunt nede- 
colorate după ani, căci, după cum spunea Eugene 
O'Neill, „Viaţa cu adevărat trăită este în trecut sau 
în viitor — prezentul este un interludiu... Un straniu 
interludiu în care recurgem la trecut sau viitor ca 
să ne slujească drept mărturie că trăim.“ Aș spune 
mai degrabă, mai general, ca să ne înțelegem pe 
noi înșine și prezentul pe care îl trăim (sau, mai 
direct, adevărul nostru de temelie, de structură, 
nu este înainte, ci înapoi, acolo trebuie căutată 
explicația și dulceaţa, pe parcurs risipită). 


Do Blaga am scris în [4]. Dintre scriitorii 

Istoria de lângă noi azi 


Odiseea craniului lui Mihai Viteazul 


Constantin CLOȘCĂ 


este încărcată de jertfe 

colective și individuale, 
făcute întru apărarea libertăţii, 
identității și unităţii neamului, 
pentru o existenţă demnă în 
rândul popoarelor civilizate. 
Rememorarea înfruntării 
oștilor otomane la Călugăreni (1595) constituie 
un prilej de evocare a faptelor viteazului unificator 
de la Alba lulia și lași, iar în acest context ne pro- 
punem redarea succintă a unui episod mai puţin 
cunoscut din posteritatea domnitorului Mihai 
Viteazul (1593-1601) și anume, aducerea la 
lași a craniului său, în timpul Primului Război 
Mondial. Reamintim faptul că Mihai Viteazul, 
domnitor al Ţării Românești, al Ardealului și 
a toată Țara Moldovei, cum singur s-a intitulat, 
a fost asasinat de către mercenarii generalului 
austriac Basta, la ordinul acestuia, pe Câmpia 
Turzii. A urmat o josnică batjocură din partea 
asasinilor: după decapitare, corpul și capul au 
fost aruncate în direcții diferite. Referindu-se la 
acest episod tragic, Nicolae lorga scria că „Radu 
Buzescu (locotenent al lui Mihai Viteazul) cu soţia 
sa, furară tțeasta viteazului domn... o strecurară | 
până la acea mănăstire din Deal a Sfântului 
Niculae, lângă Târgoviște, unde era necropola 
acestui neam” (a familiei sale). Astfel că, salvat 
de Buzescu, craniul domnitorului a fost adus 
în Ţara Românească, trupul ciopârțit rămânând 
în pământ transilvan. 

Au urmat secole în care sufletul românesc și-a 
adunat cu răbdare și jertfe energiile, întreţinându-și 
speranțele pentru o faptă care putea să întârzie, dar 
la care nu era posibil să se renunţe: unirea tuturor 
românilor într-un singur stat, așa cum cerea jertfa 
lui Mihai. Se știe că „un suflet nu poate avea odihnă 
câtă vreme nu i se împlinesc năzuinţele”. (Sburătorul, 
23 octombrie 1920) 


| storia poporului român 





erou să ajungă pe meleagurile Moldovei, 
în condiţiile vitrege ale Primului Război 

Mondial, așa cum o mare parte a populaţiei din 
sud-vestul țării s-a refugiat atunci la est de Carpaţi, 
în lașiul istoric unde, la 1600, voievodul își făcea 
intrarea triumfală, venind de la Alba lulia ca domn 
al biruinţelor și întregitor al pământului românesc. 

intrată în război, în august 1916, alături de 
Antantă (Anglia-Franţa-Rusia), România a obţinut 
la început unele succese, pentru ca apoi armata 
română, cu toate actele de vitejie și sacrificii, să 
piardă teritoriul eliberat al unei părţi din Transilvania, 
apoi și alte spaţii de la sud de Carpaţi. Această 
situaţie a fost cauzată de lipsa ajutorului promis 
de aliaţi, precum și superiorității militare germano- 
austriece. 

Odată cu armatele române respinse în luptă, 
în toamna anului 1916, craniul lui Mihai Viteazul 
a fost ridicat în taină de la Mănăstirea Dealu și 
adus la lași, unde a fost ocrotit până la terminarea 
războiului. Există incertitudini cu privire la locul unde 
a fost păstrată lădita cu relicva. Principala versiune 
este aceea că a fost adăpostit la Biserica Sfântul 
Gheorghe-Lozonschi din lași, lăcaș situat în 
apropierea Mitropoliei. Cealaltă versiune este 
că relicva la care ne referim ar fi fost dusă în Rusia, 
în zona Odesa, la Kerson, ceea ce este mai greu 
de crezut. 

Potrivit tradiţiei, românii sărbătoresc în fiecare an, 
pe data de 8 noiembrie, ziua Sfinţilor Mihail și Gavril. 


D estinul a vrut ca relicva (craniul) marelui 





Așadar, în ziua de 8 noiembrie 1918, memoria lui 
Mihai Viteazul a fost omagiată la lași într-un mod 
cu totul deosebit, în prezenţa celebrei relicve. Săr- 
bătoarea a fost închinată exclusiv marelui voievod, 
eroul neamului românesc. Prăznuirea a avut un 
caracter cu totul aparte, fiind organizată la rangul 
ceremoniilor naţionale, cu prezenţa familiei regale, 
a membrilor guvernului, a personalului diplomatic 
acreditat în România, reprezentanţi ai Basarabiei 
(unită deja cu Patria Mamă), ai Transilvaniei și 
Bucovinei, precum și a unei mulțimi impresionante. 
z În după- 

a amiaza de 8 
35338] noiembrie 1918, 
N LA au avut loc 

»X% întruniri în sala 
Teatrului Naţional 
și la Universitate, 


Nicolae lorga 
] și reprezentanți 
ai Basarabiei, 


„cu înflăcărare memoria lui Mihai” 
(presa). Dintre alocuţiunile rostite 
cu acel prilej am reținut un 
fragment din emotţionantele 
cuvinte ale Î.P.S. Pimen, mitro- 
politul Moldovei: „Rare sunt 

zilele când un neam întreg, 

în împrejurări deosebite, își 
sărbătorește eroii, precum noi ne-am adunat azi aici, 
în vechea Mitropolie a Moldovei, ca să facem o slujbă 
bisericească pentru pomenirea celui mai mare viteaz 
al neamului nostru, și apoi împrejurarea e și mai rară, 
ca așa o serbare de recunoștință pentru eroii vechi 
să se facă în faţa rămășițelor pământești, precum 
avem așezat în această domnească raclă capul 

lui Mihai Viteazul...” (Pimen, Din vremea marelui 
război, București, 1919) 


olemnităţi deosebite au avut loc la lași și 
în vara anului 1920, cu prilejul reîntoarcerii 
la Mănăstirea Dealu a relicvei lui Mihai 
Viteazul. A fost un măreț și ultim omagiu din acei 
ani adus eroului național. Presa vremii consemna 
cu abundență de date și elogii procesiunea care 
a avut loc la lași. Astfel, în ziua de 23 august a 
acelui an, „din toate casele acestei vechi urbii și 
din împrejurimi cetăţeni de cele mai diferite vârste 
și ocupații, cu emoție în piept, veniseră într-un nu- 
măr impresionant să aducă un pios omagiu lui Mihai 
Viteazul, însufleţiţi de împlinirea năzuintelor de 
unitate, a căror începător fusese EI”. (Evenimentul, 
24 august 1920) O adevărată mare de oameni, 
rânduiţi cu grijă și evlavie, se întindea de la Mitropolie 
până la gară: trupe din garnizoană cu drapelele 
de luptă, corporaţiile muncitorești cu steagurile 
lor, școlile de toate gradele, invalizii și veteranii 
de război, studenţi, funcţionari și o multime copleși- 
toare. Erau de faţă delegaţii venite din București, 
Transilvania, Bucovina și Basarabia, a căror prezență 
întregea decorul acelui emotționant eveniment. 









În ziua destinată despărțirii relicvei domnitorului 
unificator de lașiul „odihnei” sale temporare, s-a 
oficiat mai întâi un impresionant serviciu religios la 
Mitropolie, apoi, la tribuna unităţii neamului românesc 
au urcat, pe rând, Nicolae lorga, generalul Zadik, 
mitropolitul Pimen și alte personalităţi care au rostit 
cuvântări pline de patos. 


s-a așternut peste toată mulţimea încreme- 

nită de solemnitatea momentului; lădița cu 
relicva este ridicată și scoasă din incinta Mitropoliei, 
spre a fi așezată pe afetul de tun amenajat în acest 
scop. Trupele au prezentat onorul, îngheţate parcă în 
fața comandantului erou, care le-a condus cu spiritul 
său spre marile biruinţe de la Mărășești. Muzica 
militară a intonat Imnul Naţional, clopotele tuturor 
bisericilor din lași răspândeau ecoul emoţionantei 
solemnităţi”. (/dem) 

A urmat defilarea militară, în aclamaţiile mulţimii, 
după care cortegiul oficial s-a pus în mișcare spre 
gară. Dangătul a sute de clopote, salve de tunuri, 
vuietul avioanelor care survolau orașul, 
precum și un puternic ansamblu coral 
au condus pe cel ce părăsea lașiul 
pentru a doua oară, într-un înălţător imn 
de slavă. Momente unice, cu adevărat 
de neuitat. Subliniem și faptul că pe 
cât de tainică a fost aducerea craniului 
la lași în toamna anului 1916, pe atât 
de fastuoasă a fost întoarcerea la locul 
de veci, Mănăstirea Dealu — Târgoviște, 
în vara anului 1920. 

Lădita cu relicva voievodului a 
străbătut distanta lași-Târgoviște cu un 
“| tren special, însoțită de personalități și 
"1 gardă militară. În programul național de 
E | reîntoarcere a craniului marelui voievod 
Tla locul de dinainte de război au fost 
prevăzute mai multe opriri și manifestări 
populare. Astfel, la Ruginoasa, locul unde se aflau 
osemintele lui Alexandru loan Cuza, mii de cetăţeni 
au venit la gară să aducă un pios omagiu eroului 
de la Călugăreni. Au urmat Mirceștii lui Vasile 
Alecsandri, unde cortegiul a făcut un popas la 
mormântul bardului poeziei naţionale românești. 

Au fost depuse coroane de flori, evocându-se 
cele două personalităţi trecute în eternitate. 


| a un moment dat, „o tăcere tulburătoare 


de o imensă adunare de cetățeni ai locului, 

pe ale căror chipuri se imprimase adânc 
trăirea epopeii marilor bătălii din vara anului 1917. 
Sub impresia puternică și amintirea acelor zile de 
eroism legendar, au fost vizitate mormintele eroilor 
căzuţi la sfânta datorie patriotică, precum și locurile, 
încă fumegânde, devenite piramide ale sacrificiului 
în lupta pentru apărarea libertăţii și unităţii naționale 
românești. 

Alte localităţi de pe traseul străbătut de trenul 
protocolar s-au bucurat de emoția întâlnirii cu relicva 
unificatorului de la 1600, precum și cu înalta suită 
de personalităţi care însoțea trenul oficial. Ultimele 
ceremonii au avut loc la Mănăstirea Dealu, unde 
a fost reașezat craniul celui ce abia acum își găsea 
odihna și liniștea depline. Fusese „întregit” trupul 
mutilat al marelui voievod, prin aceea că neamul 
româneasc se unise în granițele aceluiași spațiu 
istoric, în același pământ; cele două părţi de corp 
ale lui Mihai Viteazul, despărțite de mâini criminale 
pe Câmpia Turzii, erau acum în pământul aceleiași 
Patrii - România. 


| a Mărășești, delegaţia a fost întâmpinată 

Pomelnicul Mânăstirii Argeșului 


Pr. Daniel GLIGORE 


lo Radul Voievod star (bătrânul), lo Neagoe 

Voievod ctitor | gospojda ego (și doamna 
lui) Despina sunt primele rânduri cu care începe 
pomelnicul (Aurelian Sacerdoţeanu, „Pomelnicul 
Mănăstirii Argeșului”, în B.O.R., LXXXIII (1965), 
nr. 3-4, pp. 297-330). Dacă pomelnicul ar reproduce 
fidel un alt pomelnic din timpul lui Basarab | sau 
Nicolae Alexandru Basarab, atunci am fi îndreptățiți 
să-l considerăm pe Basarab | primul ctitor. Pomel- 
nicele încep cu cel care a ctitorit primul locaș de 
închinare, chiar dacă acesta s-a distrus din anumite 
motive, iar pe temeliile rămase s-a mai ridicat în timp 
o nouă biserică. 

Ca și în cazul multora dintre așezămintele noastre 
monahale, pomelnicul original al Mănăstirii Argeșului 
nu s-a păstrat și asta din mai multe motive. Fiind 
considerat un lucru sfânt, după ce se învechea, era 
transcris, cel vechi fiind ars spre a nu fi profanat, ori 
era păstrat într-un loc bine ferit, de regulă gherghirul 
mănăstirii. Când pomelnicul refăcut era considerat 
deja învechit, copistul trecea la refacerea lui, iar 
din grija de a nu fi omise nume, se recopiau 
și alte pomelnice existente. 

Pomelnicul Mănăstirii Argeșului a avut aceeași 
soartă. Astăzi se păstrează trei copii succesive. 
Cea mai veche datează din vremea lui Matei 
Basarab, din anul 1651, când s-a început tran- 
scrierea lui, așa cum rezultă dintr-o însemnare 
făcută într-un ornament executat pe fila 11 a 
exemplarului A — manuscrisul 742. 

Cele trei manuscrise păstrate, numerotate 742, 
743, 744, se află în prezent în colecţia Arhivelor 
Naţionale Istorice Centrale ale României. Manu- 
scrisele au căpătat o încărcătură emoţional- 
istorică și datorită încercărilor grele prin care au 
trecut. Primele două au fost „înstreinate în Tara 
Turcească, în vremea răzmiriţii” (1788) și răscum- 
părate de la turci, împreună cu o liturghie, de loan 
de la Oreava, „și le-au adus la leat 1793”, după cum 
se consemnează chiar în pomelnic (/dem, p. 332). 
Pentru a fi ferite de urgia războiului, în anul 1916, 
toate cele trei manuscrise au fost date spre păstrare 
de către episcopul Argeșului lui Dimitrie Onciul, pe 
atunci director general al Arhivelor Statului. Ținute în 
casa de fier până în anul 1938, noul director, Aurelian 
Sacerdoţeanu, le-a integrat colecției de manuscrise, 
considerând că, prin conţinutul lor valoros în 
informaţii de interes istoric și cultural-religios, trebuie 
puse la îndemâna cercetătorilor. In plus, pentru a 
putea fi expuse unei cercetări mai largi, accesibile 
publicului numeros interesat, în anul 1965, a oferit 
posibilitatea cunoașterii integrale a pomelnicului 
printr-o ediţie critică, publicată în paginile revistei 
Biserica Ortodoxă Română. 


| Basarab Voievod, lo Alexandru Voievod, 






742), alcătuit din 37 de foi, dintre care 

ultimele 7 albe, copiat pe hârtie cu filigran, 
după un original slavon, este cel mai vechi pomelnic 
păstrat cunoscut. Copiștii anonimi au început 
transcrierea în anul 1651 și au încheiat-o în prima 
parte a secolului al XVIII-lea, în timpul stăreției 
egumenului Ghenadie (1687-1716). Legarea manu- 
scrisului s-a făcut către începutul egumeniei lui 
Ghenadie, iar către sfârșitul ei s-au înlocuit câteva 
file. Copiștii au operat unele modificări în ceea ce 
privește ordinea cronologică a numelor domnilor, 
introducând pomelnicul despoțţilor sârbi (la poziţia 8), 
al unor boieri (poz. 40), și punând în fruntea arhiepis- 
copilor și mitropoliţilor pe un Mitrofan, patriarh de 
Alexandria (posibil cel din perioada 1636-1637) și 
pe un Nifon al lerusalimului care, nefiind nominalizat 
de alte surse, se presupune că este de fapt cel al 
Constantinopolului. Lista mitropoliţilor Ungrovlahiei 
a fost amestecată cu cea a episcopilor de Râmnic, 
fără a conţine însă numele celor dintâi mitropoliți. 

Întrucât printre numele voievozilor se află și cel 

al lui Radu al III-lea cel Frumos (1462-1463, 1474- 
1475), se apreciază că la acea dată pomelnicul 
original era deja întocmit, deoarece grămăticul care 
I-a completat, spre a face deosebirea dintre primul 
domn Radu |, fiul lui Nicolae Alexandru Basarab 
(Radu Negru), și Radu cel Frumos, a adăugat, în 
dreptul primului, cuvântul star (în slavonă bătrânul, 
cel bătrân). Pomelnicul a fost scris în limbile slavonă 


Pio ac Mănăstirii Argeșului (manuscrisul 

și română, cu grafie chirilică. După caligrafie și unele 
caracteristici privind folosirea unor semne grafice în 
text sau însemnări marginale, rezultă că a fost opera 
a trei copiști. Partea cea mai veche a manuscrisului 
reprezintă, prin bogăţia și varietatea ilustraţiei, o 
veritabilă operă de artă — frontispicii din arabescuri, 
motive vegetale, care încadrează și portretele 
iconografice ale lui lisus, /C — XC bust, binecuvân- 
tând și ţinând în mâna stângă Evanghelia deschisă, 
pe care este înscris, în slavonă, Veniţi la Mine toți 
cei osteniți, eu vă...; un cap de om din care pornesc 
vrejuri care se împreună deasupra și pe care 

stă un corb cu crucea în cioc. In centrul imaginii 

este o cristelniţă din care pornesc două ramuri 

ce se întorc sub o cruce IC-XC NI-KA. 


capetele a două femei încoronate, ramuri 

cu frunze și fructe. Pe fila 19 este înfățișată 
Maica Domnului Orantă cu Pruncul în faţă, încadrată 
de inscripțiile în sla- 
vonă: „O, Preacurată 
Maică a lui Dumnezeu, 
ascultă rugămințile 
robilor tăi și primește 
darurile”, iar pe o altă 
| pagină (23), ornată 
cu vrejuri și flori, în 
medalion lisus Hristos 
în picioare, predicând 


| | rmează o mare varietate de vrejuri simple, 

și ținând în mâna 
stângă Evanghelia, 
pe ale cărei pagini 
s-au înscris cuvintele 
| (în slavona veche) 
„Veniti, binecuvân- 
taţii Tatălui Meu și 
moșteniţi...” ' alăturat fiind o altă inscripție: „Copacul 
care nu rodește se cuvine a fi tăiat și aruncat în foc”. 
Mai sunt și alte înflorituri marginalii, care marchează 
alineate ale textelor. Manuscrisul a fost legat, la 
începutul secolului al XVIII-lea, în piele de culoare 
castanie, decorată cu chenar imprimat în aur, fiind 
inscripționat titlul, de asemenea în aur, cu grafie 
chirilică: POMELNICUL MĂNĂSTIRII ARGEȘULUI — 
GHENADIE ERM. EGM (ieromonah, egumen). În 
mijloc a fost imprimată o vinietă reprezentând-o pe 
Maica Domnului Orantă cu Pruncul pe braţul stâng, 
flancată de doi îngeri. Pe spate, în mijloc, se află 
reprezentată floarea-soarelui stilizată și imprimată, 
de asemenea, în aur. Datorită timpului și deselor 
utilizări, de multe ori neglijente, aurul din imprimeu 
s-a șters, fiind greu perceptibil. Și manuscrisul a 
suferit deteriorări timpurii, prin smulgerea unor file 

și înlocuirea cu altele, cerneala neagră și roșie, 
folosită pentru scris, s-a decolorat neuniform, 

mai ales pe margini. 


anuscrisul 743. „Pomelnicul sfintei și 
VI dumnezăeștii mănăstiri Argeșu acum 
a doua prescris în zilele preluminatului 
d(o)mnu lo Mihai Suţu V(oe)v(o)d și mitropolit a toată 
Ungrovlahiia chiriu chir Grigorie, cu osârdia și toată 
cheltuiala sf(i)nţii sale părintelui arhim(andrit) sf(i)nţii 
mănăstiri chir Partenie, la anul mântuirii 1785. 
Prescrisu-s-au dar de Petrache Ghiurca Râmnicianu 
în mănă(stirea) Argeș.” (/dem, p. 297) 
După cum rezultă din însăși însemnarea 
copistului, pomelnicul a fost transcris de Petrache 
Ghiurca Râmniceanu, la Mănăstirea Argeșului, 

în anul 1785. Copia este, 
în general fidelă, cu unele 
deosebiri în ceea ce privește 
respectarea unor coloane și 
a lecturilor deosebite făcute 
de copist, în special a tradu- 
cerilor rubricilor slavone cât 
și a termenilor mai deosebiți. 

Pomelnicul a fost transcris pe hârtie groasă 
în filigran și este alcătuit din 56 de file, dintre care 
cele de la nr. 52-54 sunt albe. Principalul copist 
este Petrache Ghiurca Râmniceanu, dar apar 
și „mâini diferite”, care au făcut adăugiri, șstersături 
sau modificări. 

llustrația manuscrisului, destul de bogată și 
variată, a fost executată în cerneală și culori, fiind, 
în cea mai mare parte, imitație din cea a primului 
pomelnic. Cea mai valoroasă, deosebită de celelalte, 
este ilustraţia paginii de titlu — „poarta manuscrisului” 
— o compoziţie alcătuită din șase medalioane icono- 
grafice, brodate cu frunze de acant, iar pe frontispiciu, 
în partea centrală, jos, reprezentarea lui Dumnezeu 
Savaot. Medalionul central superior înfățișează scena 
Adormirii Maicii Domnului, având în stânga, repre- 
zentarea scenei „Toma primește brâur!”, iar în dreapta 
pe cea cu „Apostolii caută pe Precista la mormânt”. 
In interiorul manuscrisului, pe folio 8, lisus Hristos, 
folio 12 — Sfântul Vasile Arhiereu; folio 13 verso — 
Sfântul Meletie arhiepiscopul Antiohiei — 1812; folio 
14 — Maica Domnului Orantă, imitație 
] după cea din manuscrisul A. Alte desene 
sunt reprezentări vegetale, zoomorie 
și antropomorfe, numeroase arabescuri 
și viniete. Pe fila 1, verso, s-a făcut 
însemnarea: „Aceste sfinte icoane s-au 
făcut de sfint. părintele [arhim. sfintei m.] 
Par<tenie> arhimandrit ig<umen> 
m<ănăstirii> Ar<geș> și poftesc pre 
fieștecarele [cine s-ar îndemna a face] 
a împodobi [cu] aceste sf. ico<ane> 
cu coroane de argint să nu facă pentru 
ca să nu să strice icoanele că așa am 
socotit [dacă] va fufti (pofti) cineva și 

0 3 asemenea acestora.” 

Legătura manuscrisului s-a făcut în 
iale maron, pe suport de mucava. Ca și la primul 
manuscris, s-au aplicat chenare în imprimeu de aur și 
sec (fără culoare). Pe faţă, la mijloc, s-a reprezentat 
scena Răstignirii, iar pe spate cea a Maicii Domnului 
cu Pruncul, în colţuri fiind Sfinţii Evangheliști. Legă- 
tura s-a deteriorat, prezentând urme de carii, iar 
imprimeurile în aur s-au șters în cea mai mare parte. 


ep(i)scopii Argeșu într-acest chip așezat 

scoțindu-să numele aceste din pomelnicul 
ctitorilor pentru mai înlesnire pomenirii la proscomidie, 
scriindu-să dupe altu pomelnic vechiu asemene în 
zilele păstoririi turmei ceii cuvântătoare a pre sf(i)nţii 
sale chir losif, întâiul ep(iscop) al Argeșului, la Ietul 
1809.” 

A fost scris de către Dionisie Eclesiarhul, în anul 
1809, parţial pe hârtie groasă în filigran, având și 
adăugiri. La fila 47 verso se află însemnarea „3262 
nume în acest pomelnic s-au scris în dar de mine 
Dionisie Eclis.”, ceea ce face ca datarea și numele 
autorului, ca și la al doilea manuscris, să fie certe. 

Pomelnicul Mănăstirii Argeșului este unul dintre 
cele mai valoroase documente pentru studiul istoriei 
vieţii bisericești și al genealogiilor, dar și pentru 
cel al situaţiei și evoluției climatului social, politic și 
cultural-religios al perioadei pentru care a fost comple- 
tat. Importanţa pomelnicului este dată și de faptul 
că acesta provine de la cea mai veche reședință 
mitropolitană a Ţării Românești. (/dem, p. 297) 

(Fig. 1: Inceputul Pomelnicului Mănăstirii Argeșului 
din 1785; Fig. 2: Pomelnicul Mănăstirii Argeșului — 
1785, „Predoslovia” (transcris de Petrache Ghiurca 
Râmniceanu); Fig. 3: Pomelnicul Mănăstirii Argeșului 
— 1785, foaia de titlu.) Fragmente din teza de doctorat 
a autorului, Consideraţii istorice privind recunoașterea 
primei Mitropolii a Țării Românești. Locașuri de cult 
din Argeș și Muscel până la sfântul Neagoe Vodă 
Basarab, susținută în 2016 sub conducerea științifică 
a prof. univ. Radu Ștefan Vergatti. 


VI anuscrisul 744. „Pomelnic al sf(i)ntei 

___ Astrofizicianul Nicolae Donici, 
ctitorul unei citadele științifice la Nistru (II) 





onici a avut puterea 
[= se lanseze singur în 


știință. Incă de pe băncile 


lon HOLBAN, Mugur loan GRIGORIȚĂ 


Odesa, locuită de coloniști germani, îi cercetează componenta chimică, iar 
rezultatele le formulează într-un articol, pe care îl expediază prestigioasei reviste 


universităţii a căutat să aibă acces 
la marea lume a științei, să-i 
cunoască personal pe marii 
astronomi ai lumii. Pentru că în 
domeniul analizei spectrale înainte 
erau francezii, el i-a contactat 
| ] pe cei mai cunoscuţi astronomi 
| francezi. Aceștia, văzând că 
| au de a face cu un tânăr de 
o rară inteligenţă, bine pregătit 
profesional, l-au cooptat, în 1897, în Societatea Astronomică Franceză (SAF), 
numărul de înregistrare 1787. Ca să însușească mai bine analiza spectrală, face 
rost de un fragment de meteorit căzut în localitatea Grossliebenthal, regiunea 





Privire de ansamblu asupra Lumii 

Nicolae Donici a fost un astronom de factură 
universală, avea o viziune de ansamblu asupra 
fenomenelor astronomice, nu trecea cu vedere 
niciunul dintre ele, oricare ar fi fost el, eclipsă, 
cometă, bolid strălucitor, crepuscul, lumină zodia- 
cală, eveniment meteorologic sau chiar cutremur. 
Avea simţul problemelor fundamentale, era 
stăpânit de dorinţa de a pătrunde în esenţa 
lucrurilor. Vedea fenomenele din natură în strânsă 
legătură unele cu altele, încerca să le încadreze 
în canavaua fenomenelor universale, de pildă, 
dorea să găsească legătură între cutremurele 
terestre și cele solare. Trăgea concluzii numai în 
baza unui material experimental bogat și a unor 
teorii validate. Ceea ce observa aducea la 
cunoștință, prin intermediul telegrafului, forurilor 
științifice de vârf din lume: Academia Imperială 
de la Sankt Petersburg, Academia Română, 
Societatea Astronomică Franceză. Pe lângă 
astronomie, Donici cunoștea bine matematica, 


observatiile sale erau totdeauna însoţite de analize |. 


și sinteze cuprinzătoare, de calcule matematice 
detaliate efectuate în baza unor teorii probate. 
Avea cunoștințe profunde în domeniul fizicii, cunoștea 
analiza spectrală, care avea la bază o fizică nouă 

pe atunci — fizica atomică, mecanica cuantică. 
Astronomul poseda și calităţi de inginer, își proiecta 
echipamentul științific, bunăoară, „tripletul de 
comete”, cu ajutorul căruia putea să fotografieze 
simultan atât cometa, cât și spectrul ei și totodată 

să facă și observaţii vizuale; aparatul îi servea și 
pentru observarea eclipselor solare și lunare, pentru 
fotografierea altor corpuri cerești în diferite regiuni 
spectrale. Observatoarele din Pulkovo și Odesa, 

cu care colabora, nu aveau pe atunci un spectro- 
heliograf atât de performant, motiv pentru care 
Academia Imperială Rusă mulţi ani la rând îl numea 
pe Donici șef al misiunilor sale științifice de observare 
a eclipselor totale de soare, în 1905 acordându-i 

și un premiu pentru investigaţiile sale. Nicolae Donici 
utiliza cele mai eficiente tehnologii de cercetare ale 
timpului, cum ar fi aparatul de fotografiat, încuraja 
utilizarea camerei de filmat și a celulelor fotometrice 
în cercetările astronomice, se interesa de teoria 
relativităţii, cea care a schimbat cardinal concepțiile 
omului despre spaţiu și timp. Era și un mecanic 
iscusit, o parte dintre lucrările tehnice necesare 
pentru modernizarea echipamentului științific le 
înfăptuia el însuși în atelierul său. Era și un bun 
grafician, executa singur desenele pentru articolele 
sale. Pe deasupra, era și un om inventiv, a născocit, 
de exemplu, fanta circulară pentru spectroheliograf, 
care ulterior a început să fie folosită de toţi astro- 
fizicienii lumii. Interesantă este și ideea sa de 

a face o fotografie stroboscopică a coroanei solare 
în timpul eclipsei din 29-30 august 1905, fotografiind 
coroana din două puncte situate la o distanţă de 
aproximativ trei mii de kilometri unul de altul, unul 

în Spania și altul în Egipt, idee realizată în zilele de 
azi cu ajutorul telescoapelor amplasate în Cosmos. 
Metoda sa de observare a luminii zodiacale a fost 
recomandată la Congresul Uniunii Astronomice 
Internaţionale ţinut în 1938 la Stockholm tuturor 
astronomilor interesaţi de această problemă. 


Anul VIII 


Plugar al Universului 

Tabloul pictorului Aurel David (1935-1984) 
Plugarul Universului parcă se referă la astrofizicianul 
Nicolae Donici. Ordonat și rațional în muncă, ziua 
efectua cercetări asupra Soarelui (urmărea mișcarea 
granulelor fotosferice, floculelor cromosferice și 
protuberanţelor, ca să înţeleagă cum fierbe materia 

germane Astronomimische Nachrichten, unde vede lumina tiparului în 1898. 
Peste un an îi apare încă un articol pe aceeași temă, mult mai amplu, în Buletinul 
Societății Astronomice Franceze. Frumoasă și cu demnitate intrare în Catedrala 
Ştiinţei, la doar 24 de ani. În 1904 este ales membru al Societăţii Astronomice 
Ruse, ceva mai târziu a celei germane, apoi membru al Uniunii Internaţionale 
pentru Cercetări Solare, desemnat din partea acesteia responsabil de organizarea 
observaţiilor asupra eclipsei de Soare din 8/21 august 1914 de la Teodosia, 
Crimeea. Este membru fondator al Uniunii Astronomice Internaţionale, fiind 

inclus în câteva comisii de specialitate: Fizica soarelui, Observaţii fizice asupra 
planetelor, cometelor și sateliților (Stockholm, 1938), chemate să analizeze 
realizările și să determine direcţiile prioritare de dezvoltare ale compartimentelor 
respective ale astrofizicii, membru al comitetului astronomic român. În 1922 

a fost ales membru de onoare al Academiei Române. 


Canis Minoris, Leonis, Virginis. În 1910, împreună 
cu alţi astronomi ai lumii, s-a angajat să studieze 
mișcarea cometei Halley, pentru o determinare mai 
precisă a orbitei acesteia. Mai mult, a mobilizat clerul 
din Basarabia, ca împreună cu enoriașii să facă 
observații asupra fenomenelor care urmau să fie 
generate de intersecția cozii cometei cu atmosfera 
terestră, iar cele observate să le relateze astrono- 


“| mului. A participat împreună cu alţi astronomi ai 


lumii la alcătuirea Hărţii Fotografice a Cerului, iar 


| | în septembrie 1923, la studiul „Săptămâna interna- 


ps fa 


solară), iar noaptea făcea observaţii asupra altor 
corpuri cerești, ca să descifreze tainele pe care 
acestea le ascund. A efectuat cercetări spectrale 
complexe asupra astrului zilei în timpul a opt eclipse 
totale de Soare în cele mai diferite colțuri ale lumii, 
numărându-se printre recordmanii lumii în această 
privință: 28 mai 1900 (Spania, Elche); 17-18 mai 
1901 (Sumatra, Padang); 16—17 martie 1904 
(Cambodgia, Phnom-Penh); 29—30 august 1905 
(Spania, Alcala de Chisvert); 16-17 aprilie 1912 
(Portugalia, Ovar); 8 august 1914 (Rusia, Teodosia); 
31 august 1932 (SUA, Maine, Cap Porpoise); 19 iunie 
1936 (Turcia, Ineboli). A stabilit existenţa heliului în 
coroana soarelui până la distanţa de 27.604 km de 
la suprafaţa astrului, a hidrogenului — până la 44.166 
km și a calciului până la distanţa de 49.135 km, a 
identificat liniile spectrale ale elementelor Mg, Fe, Ni. 
A făcut observaţii și asupra a opt eclipse de Lună, 
determinând raza Pământului după umbra acestuia 
lăsată pe astrul nopții. Incerca în felul acesta să 
determine influenţa atmosferei terestre asupra 
măsurătorilor. Era un savant răbdător, nu se grăbea 
să tragă concluzii pripite, fără dovezi certe, rezultatele 
lui de fiecare dată erau credibile, onestitatea lui de 
savant era mult apreciată de comunitatea științifică. 
La 14 noiembrie 1907, în Egipt, de exemplu, a făcut 
observaţii asupra trecerii planetei Mercur pe discul 
Soarelui, dar avea unele îndoieli asupra unor măsu- 
rători, de aceea, a așteptat următoarea trecere, care 
a avut loc la 24 mai 1924, ca să repete măsurătorile 
și să se convingă definitiv că cea mai apropiată 
planetă de Soare într-adevăr nu are atmosferă. In 
știință contează foarte mult onestitatea cercetătorului. 
Datele sale le verifica cu multă minutiozitate, astfel 
ca alţi savanţi să se poată folosi de ele cu încredere. 
(Probabil nu întâmplător a fost inclus într-o comisie 
financiară a Uniunii Internaţionale de Cercetări 
Solare.) A cercetat planeta Saturn, evaluând peri- 
oada de rotaţie a acesteia după mișcarea unor pete 
luminoase, a studiat spectrele unui șir de stele de 
primă mărime: Tauri, Orionis, Canis Majoris, Bootis, 

tională a norilor”, care a avut printre rezultate 
și alcătuirea primului Atlas al Norilor. 


Personalităţile cresc printre 

personalități 

Astrofizicianul Donici a înţeles la timp că o știință 
este viabilă numai dacă cercetătorii fac schimb de 
idei, sunt mobili. De la vârsta de 27 de ani, până 


| la 82 de ani, a participat la cele mai reprezentative 


conferinţe și congrese din domeniu. Era un savant 
cu o mare vizibilitate, fiind ales pe parcursul vieții 
în cele mai prestigioase comisii de specialitate, care 


-| trasau direcţiile prioritare de dezvoltare ale astrofizicii 


moderne. În fotografiile de epocă apare în primele 
rânduri. A reprezentat mulți ani Rusia, apoi România 
în știința mondială. El poate și azi servi ca model de 
mobilitate, cooperare și integrare a omului de știință 
în comunitatea mondială. Faptul că vorbea perfect 
româna, rusa, franceza, germana, engleza și era 
dublat cu omul de cultură, îi permitea ușor să comu- 
nice cu cele mai mari personalităţi ale astrofizicii 
contemporane lui (Flammarion, Janssen, Bredihin, 
Poincare, Eddington, Oort, Chretien, Belopolski, 
Slipher, Pokrovski, Baklund, Kostinski, Glazenap, 
Hertzsprung, Schwarzschild, De la Baume Pluvinel, 
Pickering, Costa Lobo ș.a.). Personalităţile cresc 
printre personalităţi. Practic, toţi cei cu care a inte- 
racționat savantul basarabean au pe cer cel puţin 
un corp ceresc care le poartă numele. O constelație 
de asteroizi-oameni de știință, cununatți cu stelele 

și înrudiți cu infinitul, horesc prin Univers. Asteroidul 
cu numele Nicolae Donici poartă numărul 9494, 

în ordine numerică este alături de cel care poartă 
numele Eminescu, 9495. 

Om de rară noblete, Nicolae Donici poseda un 
dar aparte de a comunica cu semenii. Inainte de a 
urca pe Piscul Astrofizicii, reușise să urce pe Piscul 
Omeniei, numai astfel putem explica faptul că numele 
său se întâlnește în amintirile multor astronomi renu- 
miţi ai timpului: Janssen, Chretien, Costa Kostinski, 
Lobo, Ricco, Puiseux..., de la care azi aflăm multe 
lucruri interesante despre înaintașul nostru. Este 
extraordinar de plăcut să citești cum Janssen îl 
prezintă în 1903 la Paris pe tânărul astronom Nicolae 
Donici marelui chimist D.Il. Mendeleev (1834-1907) 
și altor somități ale științei timpului. 


(În fotografie, Nicolae Donici, în primul rând, 
al treilea din stânga, printre participanţii la cea de 
a 4-a Conferinţă a Uniunii Internaţionale de Cercetări 
Solare, Mount Wilson, California, SUA, 30.08. — 
3.09.1910; al treilea din dreapta este Edward C. 
Pickering, directorul Observatorului Harvard, foto 
din arhiva Universităţii din Chicago.) 

> 





Podul de reviste 





Poetica cercetării 

Nicolae Donici a moștenit harul poetic al 
strămoșilor săi. În lucrările sale deseori se întâlnesc 
pasaje poetice, metafore reușite. Concludentă în 
această privinţă este lucrarea „Incercări de studiere 
a cromosferei în afara eclipselor de soare cu un 
spectrograf cu deschidere circulară la Evian-les-Bains 
(Haute-Savoie) și la observatorul Janssen din vârful 
muntelui Mont Blanc” (un fragment al căreia a fost 
tradus din franceză, de M.I.G., și publicat). Donici 
a elaborat un spectroheliograf cu fantă circulară, pe 
care l-a testat în laboratoarele Universităţii din Odesa, 
dar a dorit să-l testeze și în condiţii în care influența 
atmosferei e redusă la minim. In acest Scop, i-a scris 
lui Jules Janssen (scrisoarea se păstrează în arhiva 
astronomului francez), în care i-a solicitat sprijinul. În 
felul acesta, în 1903, Donici a ajuns la Observatorul 
Janssen situat pe cel mai înalt pisc al muntelui Mont 
Blanc, la altitudinea de 4.810 m. A fost o întreprindere 
îndrăzneață și riscantă, să urci pe vârful muntelui și 
să faci cercetări într-o atmosferă rarefiată de oxigen, 
care provoacă rău de munte, aritmie, vome, pe un 
vânt puternic, gata în orice moment să te arunce 
jos de pe pisc, ger năprasnic, de până la — 430C, 
dar dorinţa de a cunoaște a fost atât de mare, încât 
a învins toate greutăţile. Urcând pe cel mai înalt pisc 
al muntelui, scrutând de deasupra lumii meterezele 
de argint ale piscurilor îndepărtate, zările albastre, 
meditând în nopti stăpânite de ger aspru, întuneric 
dens și lumină stelară clară, savantul și-a învins 
slăbiciunea, a dobândit putere de voinţă, și-a 
deșteptat sentimentul sublimului și nostalgia revenirii, 
a căpătat o conștiință nouă: că înaltul și adâncul se 
învecinează, că numai această vecinătate poate să 
explice geneza lumii, că numai efortul propriu poate 
să-ți asigure succesul în viaţă, că numai lupta cu 
greutăţile vieții dă sens existenţei omului. După ce 
a trudit câteva zile în „altarul de zăpadă”, a coborât 
de pe munte mai cunoscător, mai curat, mai bun, 
mai omenos. Urcând pe piscul muntelui, el de fapt 
s-a urcat pe Piscul Cunoștinţelor și ne-a luat și pe 
noi cu dânsul. Apropiindu-se de stele, ne-a apropiat 
și pe noi de ele. Ce vremuri înalte există în istoria 
noastră! Impresionat de cele văzute, Nicolae Donici, 
când scria lucrarea, a uitat pe moment că e astro- 
fizician, s-a transformat în poet, a evadat în frumu- 
seţe, lăsându-ne mărturii de o rară splendoare 
artistică despre ascensiunea pe Mont Blanc, despre 
priveliștile care se deschid privitorului odată cu 
ascensiunea, despre răsăriturile de soare și jocurile 
fermecătoare de lumini care se văd „de deasupra 
lumii”, descrieri comparabile doar cu cele despre 
aurora polară ale lui Constantin Stere (1865-1936), 
observată de scriitor în apropiere de Polul Nord, 
în timpul surghiunului în Siberia. 


Om de omenie, iubitor de Patrie 

Memoria colectivă a locuitorilor din Dubăsarii 
Vechi spune că boierul era un om inteligent, modest, 
omenos, nu suferea minciuna. Era bun gospodar. 
Se păstrează două beciuri ale lui situate perpendi- 
cular, dar având gură comună, murăturile și lactatele 
le ţinea separat. Cu sătenii se purta simplu, nu se 
rușina de nicio muncă, când lucra nu se sfia să 
îmbrace haine simple. Era bun la suflet. In timpul 
sărbătorilor religioase le organiza tinerilor din sat 
distracţii — dansuri, scrânciob. Având echipament 
meteorologic, informa cu regularitate sătenii cum 
va fi timpul, ca ei să știe când să cosească grâul, 


când să-l lase în brazde, când să-l pună vrac. 
Toamna, îi anunţa când se așteaptă brumă, ca ei 

să strângă sau să-și protejeze roadele, fapt pentru 
care sătenii îi erau recunoscători. Aprecieri asemă- 
nătoare întâlnim și în mărturisirile astronomului Andrei 
Baikov (1886-1958) și ale compozitorului Constantin 
Romanov (1895-1961), oameni apropiaţi astrofizi- 
cianului. Memoriile acestora și copiile unor lucrări 
ale astronomului, despre care am vorbit la început, 
au fost aduse de Bezviconi în perioada dezghețului 
hrușciovist la Chișinău. Foarte sociabil, cu Donici 
oricui îi era interesant să discute, povestea despre 
lucrurile frumoase văzute peste hotare, întâmplări 
din timpul misiunilor sale științifice, istorioare amu- 
zante din viața oamenilor de știință. Era foarte atent 
cu oamenii, în lucrările sale nu uita să mulțumească 
celor care l-au ajutat cu ceva, fie acesta savantul 
care i-a sugerat o idee, mătușa sa Elena care i-a 
pus la dispoziţie o nouă încăpere, mecanicul care 
i-a ajustat instrumentele, ghidul care l-a condus 





pe munte. Nu se rușina să menţioneze că observaţiile 
le-a făcut la Observatorul din Dubăsarii Vechi, ba 
chiar se mândrea cu aceasta. Avea simţ istoric, își 
iubea baștina, ţinea mult la pădurea sa de stejari de 
la Pohorila, cu multă istorie în spate, stejari pe sub 
care, spunea el, soldaţii lui Potiomkin strângeau 
ghinde pentru a le trimite împărătesei la Sankt 
Petersburg ca să le planteze în grădina ei. Păstra 
pădurea pentru generaţiile viitoare, nu permitea 
vitelor să pască în ea. Zicea că nu există în toată 
Europa o asemenea pădure. Ori de câte ori se 
întorcea din îndelungatele sale misiuni științifice, 
făcea o plimbare în jurul pădurii, cu mâinile la spate, 
îi plăcea să respire ozonul, primăvara și parfumul 
florilor, încărcându-se astfel cu energie, ca să fie 
mai creativ. Îi cânta ființa de puterea acestui pământ, 
simțea că se adaugă neamului său. Își iubea mult 
Patria, chiar după ce a fost nevoit să părăsească 
România, în toamna lui 1944, în articolele sale 
menţiona că este colaborator al Academiei Române. 
Din spusele sătenilor, boierul iubea mult anima- 
lele, avea mai multi câini, care îl însoțeau peste tot. 
Câinii îi tinea mai mult dintr-o necesitate, localitatea 
era la hotar și aici în permanenţă aveau loc provocări 
din partea bolșevicilor. Bunăoară, la 28 decembrie 
1922, la Dubăsarii Vechi a fost înmormântat soldatul 
Petre Marcu, originar din comuna Bordeși, județul 
Râmnicul Sărat, „împușcat de bolșevici la 26 
decembrie în timpul serviciului” (slujba de pomenire 
a fost făcută de preotul Gheorghe Harega și dascălul 
Luca Nagacevschi; la nepotul preotului, inginerul 
Gheorghe Teodoreanu, s-au păstrat câteva fotografii, 
făcute probabil de Donici, din timpurile acelea). 


Astfel că astronomul își păzea Observatorul ca 

ochii din cap. Compozitorul Constantin Romanov, 
care deseori se odihnea vara la astronom, vorbește 
de 7 câini (numele a trei dintre ei au fost stabilite: 
Rex, Dingo și Bublinschi). Știindu-se despre această 
pasiune a astronomului, Societatea chinologilor din 
Chișinău l-a ales președinte. Odată, Nicolae Donici 
a făcut o surpriză conducerii Societăţii — a invitat-o 
la un picnic. A venit un camion plin de iubitori de 
patrupezi. Soţia savantului, Maria, femeie ospitalieră, 
le-a organizat o petrecere boierească. Bucatele, 
vinul și rachiul veneau ca pe bandă rulantă, încât 
spre seară mulţi dintre oaspeţi mergeau în patru labe. 
Savantul a botezat evenimentul „Festivalul câinilor”. 
Boierul însuși nu făcea abuz de băutură. Deși avea 
6 ha de vie europeană, bea vin cu un păhăruţ mic. 
Încă și azi locul unde era vinăria este numit 
Boiereasca. 

Umblând mult prin lume și multe văzând, la 
întoarcere Nicolae Donici împărtășea celor din ţară 
practicile bune văzute. Bunăoară, participând la 
congrese științifice, văzând cum olandezii și germanii 
gospodăresc pământul, a dezvoltat la Dubăsatrii 
Vechi legumicultura, meserie de care s-au molipsit 
și sătenii, care și azi continuă să se îndeletnicească 
cu ea. Povestirile bunicilor săi despre astronom 
l-au impresionat atât de mult pe lon Novac, locuitor 
al comunei, încât domnia sa a sponsorizat instalarea 
unui bust al astronomului în fața conacului său, aflat 
azi în delăsare. Din nefericire, s-au găsit oameni 
mizerabili care l-au distrus. Nicolae Donici ducea 
și o viaţă spirituală bogată: citea mult, avea o 
bibliotecă științifică și istorică bogată, era permanent 
la curent cu noutăţile științifice, cunoștea istoria ţării, 
îi plăcea muzica, frecventa concerte, mereu cânta 
arii din opere. li plăceau sărbătorile religioase, 
îndeosebi cea de Paști, la care totdeauna se stră- 
duia să fie acasă. In săptămâna Paștelui, de joi 
până duminică era la biserică, asculta slujbele, cânta 
împreună cu coriștii. In biserică există câteva icoane 
la care s-a închinat astrofizicianul, în faţa cărora ne- 
am plecat capul și noi. 


Sfârșit de epopee 

Cursul vieţii astrofizicianului a fost tulburat la 28 
iunie 1940, când rușii au trecut Nistrul. Astronomul 
s-a văzut nevoit să părăsească Basarabia. Ocupanţii 
nu i-au permis să-și i-a echipamentul științific, doar 
biblioteca personală. După eliberarea Basarabiei 
de către Armata Română, în 1941, Donici revine 
la Dubăsarii Vechi, dar găsește casa și observatorul 
răvășite. In casă se instalase Sovietul sătesc, iar 
echipamentul științific fuseseră demontat și dus 
la Observatorul Astronomic din Kiev. In toamna 
lui 1944, când sovieticii au început vânătoarea 
basarabenilor stabiliți în România, Nicolae Donici 
părăsește România și, prin Polonia și Germania, 
ajunge în Franța. Spre sfârșitul vieţii a lucrat la 
Observatorul din Nisa. Ultima sa comunicare științifică 
a făcut-o în 1955, la 82 de ani, la Congresul UAI de 
la Dublin. S-a stins din viaţă la 22 noiembrie 1960, 
după cum a stabilit astronomul Magda Stavinschi, 


în azilul de bătrâni de la Puget-Teniers, în apropiere 


de Nisa. Ceilalţi membri ai familiei sale s-au stabilit 


în Argentina. 


(În fotografie, coliba „unchiului Nick” din Padang, 
Sumatra, cu aparatajul pregătit pentru studierea 
activităţii Soarelui în timpul eclipsei din 17-18 mai 
1901, fotografie făcută de astronom.) 


Lacrima Anei 


Marcel Miron este preot Ia Biserica „Sfântul Toma” din Huși. Scrie versuri din copilărie, a publicat puţin, mai ales 
în revista Lumină lină, care apare la New York. Debutează în volum cu Versuri albastre și aurii, Editura Junimea, lași, 2015. 
În același an îi apare volumul Caiere de lumină (Editura Gens Latina, Alba lulia) — din care este reluat poemul alăturat. 
În 2016 publică la Editura Timpul, lași, volumul De /a Kogaion la Athos. Este membru al USR, Filiala lași, din 2016. 


La Curtea de Argeș 


La Curtea de Argeș 
biserica lui Manole arde 
cu nopți de rugăciune 
în prag de sânziene. 


Voievozii ies din morminte 
lăcustele sar pe obrajii lor verzi 
albinele culeg din ochii lor 
amintirile mierii domnești. 








La Curtea de Argeș 
Ana plânge 

pereții bisericii se încing 
cu brâie de curcubeu 
Manole 

obosit de zbor 

zidește fântânile cerului. 


La Curtea de Argeș 
plânge Ana 

plânge Manole 
plâng fântânile 


neplânsele lacrimi. 

Brâncuși - 60 


Dan LUPESCU 


incolo de aceste 
[) praguri de analiză 
ale iniţierii... 

Victor Crăciun, arhitectul 
acestui minuţios studiu, 
Brâncuși — de la iniţiere la 
revelație, ne împărtășește 
opinia că, deși a zăbovit 
îndelung asupra acestor 
praguri de analiză ale iniţierii genialului sculptor 
(toate cele sintetizate de noi până în acest punct 
al prezentării), deși a cercetat mărturiile celor care 
l-au cunoscut pe Brâncuși, nu a depistat urmele 
acestui secret, acela ca marele creator să fi făcut 
parte (și în spaţiul francez) din masonerie, după care 
continuă să ne ofere alte și alte amănunte: „In cartea 
de referinţă privind complexul epocii pe care o 
străbătea Brâncuși, eseistul Petre Pandrea se referă 
doar în trecere și destul de evaziv la problema care 
ne interesează. Probabil nu putuse comenta mai 
mult în vremea în care masoneria în România 
era suspectată de activităţi care ar fi putut clătina 
regimul și avea să fie interzisă.” 

Simţind că se apropie de capătul demersului 
său, Victor Crăciun face încă un efort, în speranţa 
desăvârșirii documentării sale, adresându-se direct 
lui Marcel Şapira, care, în 1948, când a ales calea 
exilului în Franta, a dus cu el multe secrete și 
documente ale masoneriei românești. Devenind unul 
dintre apropiații lui Mircea Eliade și ai lui Emil Cioran, 
la Paris, acesta a avut posibilitatea de a se întâlni 
cu Constantin Brâncuși. 

În urma unei îndelungate convorbiri, din 2008, 
purtată acasă la Şapira, în capitala Franţei, în 
prezenţa preotului paroh al Catedralei Ortodoxe 
Române din Jean de Beauvais, Constantin Târziu, 
Victor Crăciun își consolidează concluzia că Brâncuși 
a avut legături cu masoneria la Craiova (ceea ce 
explică, încă o dată, și afirmaţia sculptorului „La 
Craiova m-am născut a doua oară”), dar, ajuns 
la Paris, „nu a restabilit posibile legături de această 
natură, deși marii cărturari români din secolul al 
XIX-lea au avut puternice legături cu intelectualii 
francezi masoni”. 





sale, desăvârșit cunoscător al atmosferei 

pariziene, care era la curent cu conferințele 
celebre ale lui Rene Guenon (întemeietor al revistei 
La nouvelle litteraire, cel care a impus ideea unui 
singur Dumnezeu, pentru toate credințele, și anume 
Marele Creator al Universului), Victor Crăciun 
punctează, din nou, decisiv: 

1. „Fără să se desprindă de credința ortodoxă în 
Bunul Dumnezeu, Brâncuși era un înţelept susţinător 
al omului universal, dezvoltat prin cunoaștere și 
revelaţie, condiţie pe care n-o poate împlini decât 
prin libertatea absolută, care asigură inițierea 
absolută. Brâncuși a fost și a rămas un cutezător 
(n.n. și cugetător) al libertăţii totale, ceea 
ce i-a asigurat locul câștigat în arta lumii.” 

2. Deoarece întâlnirea cu opera misticului tibetan 
Milarepa, personalitate insolită a poeziei și filosofiei 
asiatice, a avut loc după Primul Război Mondial, 
acesta nu-l mai putea înrâuri pe Brâncuși, care, 
în momentul respectiv, „își definitivase aproape 
toate conceptele marilor opere, expunând creați; 
reprezentative, unice în lume, comentate 
de specialiștii vremii”. 

3. „Milarepa a rămas o lectură de interes, în 
elanul său (n.n. al lui Brâncuși) întotdeauna ahtiat 
de a cunoaște”, însă „nu-l va influenţa filosofic nici 
în legătură cu Ansamblul de la Târgu-Jiu și nici 
cu alte opere create în deplină forță personală 
de gândire și creaţie”. 

Victor Crăciun face apel, mai apoi, la mărturisirile 
baronesei Renee lrana Frachon (femeie distinsă, 
având sânge persan, poetă și psihanalistă, „care 
i-a rămas prietenă o jumătate de veac, poate 
mai mult decât i-ar fi stat alături o soție”), mărturii 
publicate de lonel Jianu. 

Despre lrana, Victor Crăciun ne încredințează 


De sc pe Brâncuși ca pe om al epocii 

că „ne lasă cea mai profundă caracterizare tocmai 

în legătură cu omul absolut, iluminat de geniu, rămas 
viu în conștiința ei”. lată pasajele care-i întăresc 
istoricului literar și de artă de la cumpăna secolelor 
XX-XXI o asemenea convingere: „Pentru mine, 
Brâncuși rămâne o necontenită prezenţă. Tot ce am 
învăţat de la el mi-e mereu de folos, mă ajută să văd 
ceea ce alții nu știu să vadă. Cred că darul cel mai de 
seamă pe care mi l-a făcut Brâncuși n-a fost bronzul 
Muza adormită, ci unul mult mai de preţ: mi-a deschis 
ochii către minunea vieții, mi-a arătat cât de curată 
poate fi o dragoste adevărată.” 

Eseistul nostru — despre care Miliţa Petrașcu 
susține că este „un strateg al scrisului”, pentru care 
„cuvântul capătă o forță aparte”, Victor Crăciun 
înrudindu-se cu „naratorii care știu să pună în valoare 
firul conducător al povestirii fără să cedeze o clipă 
bagheta conducerii”, 
posedând arta 
de a descoperi 
întotdeauna firul 
magic și de a ilumina 
tot ce atinge — 
conchide asupra 
pasajelor citate 
mai înainte din 
baroneasa per- 
sană: „Este aici 
recunoașterea că 
Brâncuși era un 
inițiat, capabil de 
a conduce și altora 
pașii spre călătoria 
inițiatică întru 
cunoașterea de a cp 
sine și a lumii.” LA carute îi 

Din lungile discuţii IE 
cu sculptorița Miliţa = să at 
Petrașcu, discipolul cel mai talentat al titanului din 
Hobiţa, Victor Crăciun selectează un citat extrem de 
elocvent: „Era francmason (și exprima cu o anumită 
forță acest cuvânt — glosează eseistul pe marginea 
afirmației atât de categorice), ca mulţi dintre artiștii 
pe care i-am cunoscut în anii mei parizieni, Alexander 
Archipenko, Marcel Duchamp, Robert Delaunay, 
Ossip Zadkine, Erik Satie și chiar primul meu sot, 
Pierre Curie, iar dintre români, Victor Eftimiu.” 

Apropiată și ea de Brâncuși, răstimp de patru 
decenii (în anii 1919-1924, aceasta ucenicise în 
atelierul magistrului din Impasse Ronsin), Miliţa 
Petrașcu „îl caracterizează pe acesta drept un om 
misterios și miraculos; îl observă cu ochi de artist și 
îi realizează bustul, care i-a fost pe plac maestrului 
său”, apreciată de el ca o portretistă fără egal. 


intetizând și concluzionând pe marginea 

ceasurilor colocviale pe care le-a avut 

cu Miliţa, Victor Crăciun reţine precizarea 
sculptoriței că Brâncuși avea unele întâlniri ciudate, 
de taină, pe care ea nu le comenta și le punea pe 
seama unor ciudătțenii secrete. Vor fi fost „întâlniri” 
masonice?, se întreabă franc autorul, după care își 
răspunde prompt că, în vremea celui de-Al Doilea 
Război Mondial, întâlnirile „de taină” ale sculptorului 
trebuie să fi fost cu miscarea de Rezistență franceză, 
împotriva nazismului, despre care există dovezi 
peremptorii, scoase la lumină în anii postbelici. 

Punând cap la cap toate elementele trecute în 
revistă până acum, eseistul subliniază că Brâncuși 
a fost un artist independent, ce nu poate fi atașat 
niciunui curent sau grupări/școli de artă ori din alte 
domenii, filosofice, sociologice sau de altă natură: 
„A început prin a se iniția, a fi inițiat și a fost un artist 
supus iniţierii întreaga viață, așa cum se cuvine să 
fie un mare maestru. Toate aceste deslușiri din viaţa 
octogenară a lui Brâncuși converg spre înţelegerea 
specificului inițiatic al maestrului.” 

Ultimele pagini din volumul Brâncuși — de la 
inițiere la revelație sunt de o concentraţie ideatică 
maximală, autorul încercând să ne dezvăluie sensul 
și ținta demersurilor sale (concentrice și în spirală!), 
dar și noile orizonturi ale concluziile desprinse: 

Brâncuși, de la iniţiere la revelaţie (III) 


„Am avut în vedere deopotrivă atât căutările gene- 

ral umane ale artistului, acea scară care duce la 
desăvârșire în cunoașterea universului, cu tot ceea 
ce există, inclusiv latura ezoterică a renașterii la viața 
spirituală absolută (s.n.) — ceea ce în artă a exprimat 
în Columna fără sfârșit — un urcuș neîntrerupt spre 
obţinerea revelației —, cât și cel masonic, care se 
împlinește prin ritualuri specifice care includ sacra- 
litatea, conţinând semne și însemne caracteristice 
societăţii secrete respective, uneori oculte.” 


ălătoria, între legendă și realitate. De 

la aceste temeiuri pornind, Victor Crăciun 

ne dezvăluie, ca într-un ritual inițiatic, noi 
chipuri ale demonstraţiei sale, fundamentate pe o 
documentare și cercetare de o acribie remarcabilă, 
aducând în prim-plan valenţe și virtuţi cât se poate 
de clare: 
|] a. Incă din Școala de Arte şi Meserii de 
la Craiova, Brâncuși a urcat în comunitatea 
fraternă (parcurgând primele două trepte: 
|] ucenic și calfă), titlul primit (acela de maestru) 
/| demonstrând că îi sunt apreciate însușirile sale 
“| înalte, el fiind cotat drept „cel mai bun și înţelept 
din generaţia sa”. 

b. Tocmai pentru că aveau încredere deplină 
în însușirile sale, profesorii vienezi de la Şcoala 
de Arte din Craiova l-au și ghidat să efectueze 
| acea călătorie iniţiatică în capitala Imperiului 
Austriac, călătorie pe care, ulterior, o va repeta 
din proprie iniţiativă, de astă-dată spre Paris, 
|] de la Munchen la Luneville parcurgând drumul 
“| „per pedes”, aidoma oricărui aspirant la primirea 
recunoașterii, așa cum era cutuma încă din 
Antichitate și Evul Mediu. Aceasta este, în 
“| viziunea inedită a lui Victor Crăciun, călătoria 
| între legendă și realitate, acompaniată 
permanent de miracol. 

c. Autorul nu crede că, în Franţa, Brâncuși își va 
prelungi legătura cu frăţiile masonice, dar — în pofida 
acestui detaliu — „și-a luat, în timp, atribuţiile de 
maestru”, devenind un artist recunoscut (în America, 
în Europa și pe arie planetară) și având foarte mulţi 
ucenici, peste 25. 

d. „A acceptat și năzuitoare artiste, dar, păstrând 
tradiția (n.n. masonică), le-a dat nume de bărbaţi 
(Petrache, Costache) și se comporta cu ele ca 
într-o societate de băieţi.” De asemenea, conform 
cutumelor, meșteșugul „se fura”, iar farmecul era 
asigurat de dialogurile doldora de învăţăminte 
despre artă, dar și despre lume și univers. 


de noi mai sus „calea lui spre cunoaștere, 
pe care o inocula, cu menţionarea lui 
Dumnezeu, ades evocat, cum se poate constata 
și din textele lăsate în română și franceză (publicate 
de Doina Lemny și Robert Cristian Velescu în 
volumul Brâncuși inedit)”. Concluzia („calea lui 
spre cunoaștere”), reieșită din aceste texte, până 
nu demult inedite, este consolidată de maximele, 
aforismele, meditatiile, observaţiile brâncușiene 
publicate mai întâi de Constantin Zărnescu, în 
1980 (la Editura Scrisul Românesc din Craiova, 
cu un preambul de Marin Sorescu) și, după 1990, 
de Sorana Georgescu-Gorjan. 
În acest nou context, Victor Crăciun înalță 
colonada de lumină a unor noi intuiţii, conexiuni 
și revelații: „Adesea el se exprima în dodii, mod 
particular de încifrare a mesajului, specific oltenesc, 
deci din obârșii, dar existent și în confrerii. Acest 
mod de a formula ideile poate fi considerat un sistem 
propriu de a dărui, la rândul lui, iniţierea celor care 
îl vor urma, particularitate a desăvârșiților maeștri.” 
În plan artistic, această căutare este „încifrată” 
în Poarta Sărutului, care, din perspectiva nouă 
a comentatorului, „înseamnă tocmai deschidere, 
prin iubire și comuniune fraternă, spre alte lumini, 
spre nesfârșitul văzduhurilor, spre care se avânta 
Măiastra, așa cum credinţa populară a neamului 
său o transmite prin legende și băsmuiri”. 


Vei Crăciun numește treptele” rezumate 

strămoșești, Victor Crăciun evidenţiază 
pertinent și tranșant: „Acest duh al trecerii 
între lumi și lumini semnifică puterea celor aleși, pe 
care lonel Jianu a formulat-o cel mai exact, folosind 
expresia românească văzduh, ușor de străbătut doar 
cu ajutorul Măiestrei, ea însăși plămădire artistică 
a zborurilor dintotdeauna, deci a înălțării.” 
In ideea unei cât mai nuanţate lămuriri, Victor 
Crăciun face trimiteri direct la sursă, citând din 
lonel Jianu: „Spațiul poate fi măsurat. Văzduhul 
e incomensurabil. Spațiul e mărginit, pe când 
văzduhul nu cunoaște margini (ca la Eminescu, 
n.n.; sublinierile ne aparțin), fiind liber ca zborul 
gândului. (...) Înțelesul lui ar putea sugera că lumea 
duhurilor devine vizibilă în zările înalte spre care 
se avântă pasărea lui Brâncuși. (...) Văzauhul 
are dimensiune de legendă.” 


evelaţia lui Brâncuși. 
PR ecrane la maximum viziunea | 
sa despre universul spiritual 

al lui Brâncuși, ca și despre vectorii 
semnificaţiilor capodoperelor acestuia, 
cu inocența copilului care descoperă 
fascinația troienelor imaculate de 
omăt, foarte înalte, dar și foarte adânci, 
Victor Crăciun, urmărit cu obstinaţie de 
atingerea țintei demonstraţiei la care s-a 
angajat, saltul de la iniţiere la revelație, 
în gândirea și creaţia părintelui sculpturii 
moderne mondiale, concentrează iarăși 
lamura ideatică a turului său de forță, 
ajuns în pragul finișului, pe care o ridică 
pe noi parametri de limpiditate: „Iniţierea 
lui devine general umană, în căutarea 
veșnică a deplinei revelații cu amintirea 
unor însușiri ritualice care nu se puteau șterge. Ele 
veneau însă dintr-o lume de demult, iar el ajunsese 
într-o altă lumină, fiind recunoscut ca Dumnezeu 
al artei, patriarh al ei, Sfântul din Montparnasse. 
A fost, deci, socotit ce/ mai de seamă reprezentant 
și deschizător de drum al artei noi, dincolo de curente 
și școli (s.n.), pentru că el însuși forma CURENTUL 
BRANCUȘI, pornind din Sinea sa și a poporului său, 
care exprima, prin arta lansată de el, ceea ce năzuia 
pentru omenire: BUCURIA CURATĂ” 

Foarte aproape de a pune punct disecţiei și 
sintezei sale, comentatorul consideră, cu justețe, 
că acesta era capătul trudei inițiatului și 
minunea/miracolul la care a ajuns prin ea. 

In autoportretul grafic al Esenţei fiinţei sale, 
Brâncuși, insistă Victor Crăciun, și-a imaginat Sinea 
sa ca pe o spirală, precum proiectase, cu ani în 
urmă, și portretul legendarului scriitor irlandez James 
Joyce, spirala fiind „unul dintre cele câteva semne 
sacre care alcătuiau prima scriere din lume, o scriere 
șamanică, semn dublu care simboliza, înainte de 
toate, perechea, cuplul, unirea celor două principii 
complementare ale vieţii și ale lumii: principiul 
feminin și cel masculin”. 


Fim în adâncurile spiritului și spiritualităţii 


în tumultuoasa demonstraţie a lui Victor 
Crăciun, reamintindu-vă câteva detalii 
despre unul dintre cei mai valoroși scriitori ai veacului 
XX, James Joyce (1822-1941), prieten al sculptorului, 
din moment ce a apelat la serviciile sale pentru a-i 
realiza coperta unui viitor volum, Brâncuși caligrafiind, 
cu o mișcare rapidă, după ce îl privise preţ de câteva 
secunde, șocantul, însă atât de apreciatul portret- 
spirală, al celui ce avea să devină autorul romanelor 
Portret al artistului în tinerețe (1916), Ulise (1992), 
Veghea lui Finnegan (1939), al nu mai puţin cele- 
brului volum de nuvele Oameni din Dublin (1914) 
și a două cărţi de poeme. Maestru al monologului 
interior și al muzicalităţii prozei, James Joyce l-a 
avut ca discipol pe dramaturgul Samuel Beckett 
și i-a influenţat pe William Faulkner, Eugene O'Neill, 
Jorge Luis Borges, Umberto Eco. În postumitate, 
istoricii literari ai lumii l-au plasat pe James Joyce 
în piscul listei modernismului literar anglo-saxon, 
alături de T.S. Eliot, Ezra Pound (autor al unui studiu 
de chinogramă despre Brâncuși), Virginia Woolf. 
Revenim la volumul Brâncuși — de Ia inițiere 
la revelație, menţionând că autorul sintetizează, 


LE 


FR numi impulsul de a face o mică breșă 





cu admirabilă subtilitate, o multitudine de semnificaţii, 
având legături intrinseci cu fenomenala creaţie 
brâncușiană: 

|. Asemenea crucii, „spirala este un arhisimbol, 
ba chiar mai mult, o epifanie a principiului însuși 
al vieții — cea mai mare forță divină pe care o invoca 
omul sacru/șamanu!”. 

II. „Spirala a fost simbolul cel mai folosit de 
strămoșii noștri îndepărtați (să ne gândim numai la 
vasele mitomorfe, la ceramica de Cucuteni, Vădastra 
sau Vinca, la brăţările de Cucuteni, la cele dacice), 
care vedeau în el izvorul însuși din care ia naștere 
viaţa, ciclul, perpetua (re)innoire, continuumul 
naștere-renaștere/viață-moarte-înviere; transformare, 
devenire, evoluţie, îmbunătăţire, perfecţiune și, 
de aici, divinitate.” 

III. „Semnifica vortexul/vârtejul care aduce și duce, 
apropie/depărtează, care absoarbe și expulzează, 
care leagă și dezleagă și care face trecerea dintr-o 
lume într-alta, altfel 
spus, semnifica intra- 
rea și ieșirea în/din 
lume.” 


IV. Păstrat în întreaga 
noastră cultură tradițională 
(de la cusături, împletituri, 
țesături, crestături, până la 
produsele culinare, colacul 
fiind doar unul dintre obiectele ritualice care îl conţin), 
acest simbol are semnificaţii și o forță cu totul aparte, 
cu evidente valențe de unitate, continuitate, solida- 
ritate, identitate culturală și spirituală. 

V. Din piscul iluminării profunde, Victor Crăciun 
precizează: „iar pentru noi este de natura evidenţei 
că Brâncuși — depozitar nu doar al unei culturi 
dobândite în școli, prin lecturi, ci și a uneia receptate 
prin matricea spirituală a poporului său, cu care 
s-a contopit — cunoștea adâncile semnificaţii 
ale semnului sacru”. 


realizează încă o conexiune inspirată, des- 

chizând o geană fără sfârșit în abordarea și 
interpretarea universului brâncușian: „Să observăm 
cu atenţie această Sine a sa, oarecum (Relativement, 
tel que moi...). Deasupra spiralei/sufletului/vieţii/ 
căutărilor așază o cupă despărțită în două părţi, cea 
mai mare simbolizând arta, cea mică semnificând 
problemele paralele și obișnuite, cele lumești. Cupa 
este în legătură directă cu spirala sinelui, rezultând 
un tot absolut, o cupă în care partea bucuriilor 
este semnificativă, demonstrându-i fericitul concept: 
Deviza mea a fost totul sau nimic. Şi a dat totul 
pentru artă.” 

Ajuns în faza de a pune, cu adevărat, un punct 
final călătoriei în care ne-a invitat, inițiindu-ne fără 
ca noi să ne dăm seama, Victor Crăciun afirmă 
că Brâncuși a dat totul pentru artă, făcând-o 
„ca un iniţiat desăvârșit, în condiţiile modificării 
continue a lumii moderne”. 

Finalul acestui cuceritor „roman de idei”, care 
este volumul Brâncuși — de la inițiere la revelație, 
atinge vibrații liturgice și de poem în proză de cea 
mai bună densitate: „A fost un om al acestei lumi 
întregi, dincolo de spațiu și timp, ca și toți marii iniţiaţi 
ai lumii. O știa și ţinem seama de ceea ce a spus 
spre sfârșitul vieții: 

Eu nu mai sunt al acestei lumi; 

Sunt departe de mine însumi, 

Desprins de propriul meu trup — 

Mă aflu printre lucrurile esentiale.” 

Considerăm cât se poate de binevenită aranjarea 


Anul VIII 

| n inelul penultim al demonstraţiei sale, autorul 





m ONr.5(78) m Mai2017 


sub forma unei strofe (aceea de mai sus) a uneia 
dintre mărturisirile ravisante ale lui Brâncuși, din care 
cei mai mulţi dintre contemporanii săi nu înțelegeau, 
probabil, mare lucru și-și vedeau de ale lor, treceau 
mai departe, cu un zâmbet îngăduitor — trezindu-se 
mult mai târziu, peste ani și ani, că au purtat, 

în inimă, în creier și în suflet întrebarea tulbură- 
toare: „Oare ce-o fi vrut să spună Patriarhul 

din Carpaţi?!?...” 


perceptibilă, Victor Crăciun adaugă un 

ecou, ca într-un vers de final/verset repetat, 
pe o altă zare a spiralei: „Eu mă aflu acum foarte 
aproape de Dumnezeu și nu îmi mai trebuie decât 
să întind o mână spre El, ca să îl pipăi!... II voi aștep- 
ta pe bunul Dumnezeu în atelierul meu... Acolo a 
căpătat, cum a dorit și cum o merita, liniștea eternă... 
Alături de urmașii săi: capodopere ale universului 
omenesc din secolul XX. Ajunsese la revelație...” 

lar revelaţia — sper că înțelegem cu toţii — era 
Absolutul. Era însuși Dumnezeu. Pe care, în ultimele 
sale clipe terestre, Brâncuși îl invoca și îl îndemna, 

——— ca pe un foarte apropiat confrate de 

| joc, din copilărie, care trebuia să vină 

"| instantaneu și să-i dăruiască/să-i paseze 
| mingea de foc a eternității, a iluminării 

| mântuitoare: „Haide, Bă!... Haide, Bă!...” 
Atât de tămăduitor se încheie volumul 
Brâncuși — de la inițiere la revelație, 
încât nu rezistăm ispitei de a-i prelungi 
reverberaţiile, întru mai buna înţelegere 
a sculptorului, reamintind câteva dintre 
„dodiile” sale, totdeauna grele de tâlcuri 
profund-siderale: 

Viata este o spirală. Nu știm în 
ce direcţie este ținta ei, dar trebuie 
să mergem în direcţia pe care o credem 
cea justă. 

Oamenii nu își mai dau seama 
de bucuria de a trăi, pentru că nici nu 
mai știu să privească minunile Naturii. 

Aici (în India), am găsit Pacea și Bucuria. 

Cine nu iese din Eu, nu atinge Absolutul 
și nu descifrează nici viața. 

Bucuria cea mai mare este contactul dintre 
esența noastră și esenţa eternă. 

O sculptură desăvârșită trebuie să aibă darul 
de a-l vindeca pe acela care o privește. 

Eliberează-te de pasiuni, eliberează-te de pofte, 
eliberează-te de greșeli — acestea sunt trei precepte, 
Zale și scut, pentru orice Spirit. Purtând această 
armură, ești puternic în contra râului — devii 
invulnerabil. 

Am eliminat din sculptura mea tot ce nu este 
esențial. Eu nu doresc să reprezint o pasăre, ci să 
exprim însușirea în sine, zborul, elanul ei. Cocoșul 
meu nu e cocoș. Pasărea mea nu este pasăre. Sunt 
simboluri. Vreau să înalț totul dincolo de Pământ. 

Priviţi-le..., până când le veţi vedea! Cei mai 
aproape de Dumnezeu le-au văzut. 


D upă o steluță (semn tipografic) abia 


Henry de Montherlant (Paris, 1945): „Brâncuși 
e un înaintemergător pe calea regală a Artei. 
Creator de artă cu caracter divin.” 

Sir Herbert Read (Londra, 1969): „Trei pietre de 
hotar măsoară în Europa istoria sculpturii: Phidias, 
Michelangelo, Brâncuși.” 

Alăturăm acestora alte două citate, de astă dată 
dedicate lui Victor Crăciun, în semn de prețuire 
și admiraţie pentru Om, Profesionist și Patriot: 

Preot Constantin Galeriu: „Victor Crăciun este 
una din acele esențe rare, mult plăcute lui Dumnezeu 
și oamenilor, care, cu smerenie și fără urmă de trufie, 
se pune în slujba neamului uitându-se adeseori 
pe sine, necătând la piedici și greutăţi, negândind 
la recunoașteri și răsplată.” 

Grigore Vieru: „Preţuit de românii de pe ambele 
maluri ale Prutului, mușcat de unii care au beneficiat 
din partea fostului regim totalitar și care azi se 
folosesc din plin și de anarhia culturală postde- 
cembristă, Victor Crăciun rămâne, prin tot ce cu 
iubire de moșie făptuiește, un fruntaș al culturii 
române și un bun fecior al Patriei.” 


| ncheiem prin a cita două judecăţi de valoare: 

legantul volum 
- semnat de Ana 
Calina Garaș, Editura 
Rao, București, 2016, a fost 
lansat la Târgul de carte 
Gaudeamus într-o atmosferă 
de bucurie și parcă de biruinţă 
sufletească. 

Este într-adevăr una dintre cele mai frumoase 
cărți care au apărut ca omagiu adus modelatorului 
sculpturii moderne. Hârtie de album, format B5, 
imaginea lui Brâncuși fiind înfățișată într-o triplă 
viziune — zămislirea în sufletul copilului a dorului de 
a crea, sub dalta miraculoasă a Moșului din Hobiţa 
Gorjului, anii de ucenicie, atelierul de la Paris — 
succesul, expoziţiile, America într-un prim-plan, totul 
dublat de o inspirată prezentare a vieţii din sat, sub 
mâna formatoare a muichii, învăţătoare și păstrătoare 
a tradiției, a Bisericii, a muntelui cu truda dârză 
a ciobăniei, a Bistricioarei în care sclipesc peștii 
de aur, a bătăturii cu cocoșul alungător al duhurilor 
întunericului și vestitor al zilei ce va să vină. 

Al treilea fir din care se împletește râul mătăsos 
de iubire al acestei cărți este prezentarea, ca într-un 
album de artă, a operelor care au marcat înălţarea 
acestei sculpturi, de la Orgoliu (bronz, 1905, Muzeul 
de artă Craiova) și Supliciul (bronz, 1907, Art Institute 
of Chicago) la zbor, Pasăre în spațiu, (bronz polisat, 
1941, Centre Georges Pompidou, Paris). 

Cartea stă sub semnul cunoscutului aforism al 
lui Brâncuși, Să creezi ca un Demiurg, să poruncești 
ca un Rege și să muncești ca un sclav. 

Un crez de viaţă care l-a călăuzit de când a 
început să cunoască poruncile acestei lumi: Crescuse 
crestând cu briceagul nuiele și bucăţi de lemn, și asta 
i se trăgea de la Moșu. Când se grăbea muică-sa să 
plece undeva, îl ducea în curtea unui vecin lemnar, 
lăsându-l printre așchii. Acolo îi plăcea mult lui 
Constantin, că vecinul acela, Moșu' cum îi zicea, se 
juca mereu cu lemnele, așa credea el. Acolo aduna 
tot felul de așchii, mai ales rotunde ca niște melci și 
subțiri, subțiri că zburau când le sufla. Omul... făcea 
pentru el repede o jucărie: o scărită, un cui de lemn, 
o morișcă din așchii de la geluit. II ridica în brațe, iar 
copilul, tinându-l de după cap, vedea mai departe 
decât de jos și își răsfira bucuros privirea împrejur. 


Olteniei de sub munte a intuit harul-darul 
copilului cu ochii albaștri ca seninul zărilor 
care îl chemau neîncetat. Autoarea marchează 
și alți martori ai talentului neobișnuit: 

Brâncuși și-a amintit cum mai cioplise un Crist 
în copilărie, la munte, unde întâlnise sihaștri care 
păzeau turmele Mănăstirii Tismana. La unul din ei a 
văzut o Cruce cu un Cristi. A făcut și el un Crist mai 
mare, dintr-un lemn gros cât putea să-l țină în mână. 

— Vai, zise sihastrul, Dumnezeu a coborât în 
mâinile tale și ţi-a dat darul cioplitului. 

Aceste episoade alternează cu momentele 
instalării în Orașul-Lumină. Primul capitol al cărții, 


D= nu numai temeinicul cioplitor din satul 


Sorin Lory BULIGA 


ontribuţia genială 
| a lui Constantin 
Brâncuși la înnoirea 
limbajului și viziunii plastice 
în sculptura modernă este 
un fapt unanim recunoscut. 
Influenţa sa a fost puternic 
resimţită nu numai 
în sculptura modernă, 
dar și în cea contemporană. 

Ca un omagiu adus creatorului sculpturii moderne, 
la 60 de ani de la moartea sa, la Târgu-Jiu s-au 
desfășurat mai multe evenimente cultural-artistice 
sub genericul amplei manifestări anuale „Colocviile 
Brâncuși”, numită de această dată „Brâncuși eternul. 
Organizatori au fost Centrul de Cercetare, Docu- 
mentare și Promovare „Constantin Brâncuși”, 
Primăria și Consiliul Local al Municipiului Târgu-Jiu, 

Paris — porunca tainică a sorții, prezintă acest pas: 
A ajuns la Paris în 14 iulie 1904, de Ziua Naţională 
a Franței, capitol care conţine și mărturisirea de 
credinţă a autoarei: Parisul îi părea lui Brâncuși 

un cosmos de lumini și culori... primea un pandur 

al spiritului, care va face în sculptură pasul hotărâtor 
al începutului de secol XX. 

Imaginile foto color ale operelor ne însoțesc 
permanent pe acest drum al povestirii, în ordinea în 
care au fost zămislite de sculptor din masa amorfă a 
materiei. Cumintenia pământului (1907/1908, piatră) 
este astfel comentată 
de Ana Calina Garaș: 
Cuminţenia pământului 
a fost văzută de 
Brâncuși pe viu. 
Mumele bătrâne, pe 
care le întâlnea în 
copilărie la poarta casei 
stând ciuș, într-o poziție 
specifică simplităţii 
fruste, din care rămă- 
sese un mănunchi 
de viață adunată în 
liniște și înțelepciune. 
Reculegerea lor, la 
care au ajuns prin tăceri 
și rugăciuni, era lipsită 
de frământări lăuntrice. 
Păreau intrate pe căi de 
vis, în leagănul tăcerilor ascunse. 


înspre alte momente cruciale din destinul 
celui care s-a jucat cu nemurirea: anul 1910 
înscrie două momente de referință în viața și opera 
lui Brâncuși. In anul acela a cunoscut-o pe Margit 
Pogany și a început să tacă proiecte pentru prima 
Pasăre Măiastră. De fapt, iubirea aceasta fără orizont 
și împlinire ne duce La curțile dorului, devenind 
sursă de inspiraţie în cântecul pietrei, al bronzului 
și al marmurei: nu e întâmplător că după plecarea 
Domnișoarei Pogany, Brâncuși sculptează Pasărea 
Măiastră, săgeată a destinului, o iconografie a dorului 
sau delir al dragostei. 

Mai multe decenii sculptorul a lucrat la supunerea 
formei, înfățișarea păsărilor s-a metamorfozat, la 
început suple ca niște amfore străvechi, ajungând 
să sugereze verticalitatea Firii. 

Eileen Lane, o tânără intelectuală cu preocupări 
de artă plastică modernă, se îndrăgostește de 
sculptorul de 46 de ani, aflat în apogeul carierei. 
Irlandeza l-a însoțit în Gorj, încântată de a vedea 
Mănăstirile Cozia și Tismana, iar din flacăra acestei 
iubiri a dăinuit un portret sinteză din onix: Femeile 
care au însemnat ceva pentru el, le-a imortalizat 
într-un bloc de piatră, întrupând o scânteie de iubire 
pentru o amintire veșnică. Anul următor începe lucrul 
la Portretul lui Eileen Lane... e din onix alb și are 
forma unei lacrimi... e un portret sinteză, poate 
cel mai abstract din creaţia sa, dar original și unic. 


| | n alt capitol, Coup de foudre, ne duce 





Brâncuși, prinț al formei pure 


Maria Mona VÂLCEANU 


Tot de atunci datează câteva subiecte noi, cum ar 

fi Cocoșul Galic și Peștele. Mi se pare interesantă 
interpretarea pe care Ana Calina Garaș o întrupează 
din cuvinte pentru motivul peștelui: Peștele e o operă 
originală surprinzătoare. Prima versiune e o sinteză 
de simplitate și forme pure, ducând căutările spre 
esenţa lucrurilor. Fiind din marmură galbenă, pare 
un obiect lucitor, un fulger de lumină. Brâncuși 
spunea că nu a vrut să înfățișeze un pește, 

ci „străfulgerarea spiritului său”. 


că Brâncuși voia să sculpteze cu lumină; 

într-adevăr, a reușit să pună în valoare 
forța iradiantă a luminii și darul ei de a transfigura 
materia. 

Anul 1923 a început cu o veste bună: Regele 
Ferdinand l-a decorat cu Ordinul Steaua României 
și tot acum începe viaţa palpitantă a boemei 
artistice pariziene, a prietenilor americani, jurnaliști, 
colecționari, pictori, sculptori, Ezra Pound, James 
Joyce, Peggy Guggenheim. Acum faima lui 
Brâncuși trece dincolo de Ocean. 

Monumentului Eroilor de la Târgu-Jiu (1937) 

i se acordă un capitol special, bogat ilustrat cu 
imagini: Brâncuși s-a gândit la ce auzise de la 
Sihastru, că între cer și pământ este o asemănare 
| magică. Așa cum pe pământ există un brad mitic, 
| pomul vieții, tot așa e Pomul vieții și în cer, para- 
disul lui Dumnezeu. In sculptor se trezea copilul, 
inundat de amintiri, când cioplea prima Coloană, 
după cel mai profund totem arhaic românesc, 
bradul, care, mai mult decât o coloană a cerului, 

e reprezentarea arborelui—-om, a bărbatului-brad. 

Simbolic, ultimul capitol este intitulat Mesager 
al transcendenței, meditaţia artistului zidit în 
singurătatea atelierului său, intuind înţelepciunea 
creștinismului și sfaturile filosofilor orientali, 
gândind la sine și la ceilalți. 

Am vizitat în această iarnă atelierul scăldat în 
lumină albă al sculptorului, conservat cu grijă de 
francezi la Centre Georges Pompidou. Am mângâiat 
cu ochi înlăcrimaţi obiectele pe care mâinile lui 
le atinseseră, m-am înălţat împreună cu Păsările 
în spațiu presărate pe socluri. Și o imensă tristeţe 
m-a copleșit la plecare: parcă lăsând atelierul, 
lăsam acolo, la Paris, un lucru drag, pe care-l 
păstram în sufletul meu. 


A vea dreptate V.G. Paleolog când afirma 


un gol și să aducă o împlinire, înfățișând 

un destin răsfrânt în lumină de curcubeu, 
într-o lucrare de o excepţională ţinută grafică, fond 
gri luminat de două imagini emblemă, Pasărea în 
spatiu, 1941, pe coperta | și Domnișoara Pogany, 
1920, pe coperta IV, unde întâlnim și acest cuvânt 
al autoarei: Acest volum înmănunchează impresii 
despre viața și opera lui Constantin Brâncuși inspi- 
rate din murmurul tradiţiei, dintr-o copilărie imaginară 
și din aforismele sculptorului. Personajul istoric 
e ficționalizat prin fantasticul din amintiri. 


Cius Anei Calina Garaș a venit să umple 


„Brâncuși eternul” 


Centrul Naţional de Informare și Promovare Turistică 
„Constantin Brâncuși”, Muzeul Judeţean Gorj 
„Alexandru Ștefulescu”, Filiala Târgu-Jiu a Uniunii 
Artiștilor Plastici din România, în parteneriat cu 
Universitatea „Constantin Brâncuși” și cu Liceul 

de Artă „Constantin Brăiloiu”. 

Evenimentul s-a deschis pe data de 15 martie 
2017, la Cinematograful „Sergiu Nicolaescu”, cu filmul 
Brâncuși realizat în anul 1996 de Cornel Mihalache. 
In aceeași zi, la Galeriile Municipale de Artă, a avut 
loc vernisajul Expoziţiei Naţionale de Arte Vizuale 
„Desenul post-Brâncuși” (curator și director de proiect 
dr. V. Fuiorea, președintele Filialei Târgu-Jiu a UAP). 
Realizată cu largul concurs al UAP din România și cu 
sprijinul Primăriei Târgu-Jiu, a doua ediţie a expoziţiei 
reunește lucrări reprezentative ale unor artiști români 
din mai multe generaţii, mulţi dintre ei foarte activi în 
plan naţional și internaţional. Criticul de artă Pavel 

Șușară a mediat întâlnirea cu simeza, făcând 
aprecieri privind conţinutul tematic al expoziţiei și 
semnificaţia generală a lucrărilor. După părerea sa, 
un titlu potrivit pentru următoarea ediţie ar fi „Desenul 
de sculptură post-Brâncuși”, ceea ce ar reprezenta 
un nou concept în „gândirea acestui salon”. 


împreună cu alţi artiști au vorbit despre 
posibilitatea ca expoziţia să capete anver- 
gură internaţională, având în vedere cariera excepţio- 
nală a multor artiști care au expus aici. Domnia sa 
consideră desenul „o formă de energie” și „o stare 
de spirit” ce pot fi transferate prin mai multe mijloace. 
Crede că un muzeu de artă modernă la Târgu-Jiu 
(și în ţară) este necesar, deoarece reprezintă „o 
dimensiune educațională, formativă și civilizatoare 


și este patrimoniul de care avem nevoie”. 
=> 


Pie Lucaci, președinte al UAP din România, 





Brâncuși - 60 





u fost apoi lansate catalogul Desenul! 

post-Brâncuși (editat cu sprijinul Centrului 

„Constantin Brâncuși”) și cărţile Brâncuși - 
pinț al formei pure de Ana Calina Garaș, Coada 
dracului — Cartea înstrăinării de Bata Marianov și 
Noica & Brâncuși — deschideri în seninătatea ființei 
de lon Pogorilovschi, despre care au vorbit Ana 
Calina Garaș, Bata Marianov, Sorana Georgescu- 
Gorjan, Genoveva Pogorilovschi și Lucian Gruia. 
La final, artistul Petru Lucaci a acordat Premiile 
„Constantin Brâncuși” ale UAP din România lui Mircia 
Dumitrescu (Opera Omnia), Dragos Răzvan Petrișor 
(Opera Prima), Napoleon Tiron (Premiu de excelenţă 
pentru sculptură), Marius Barb (Premiu pentru toată 
activitatea) și o diplomă pentru merite deosebite 
în organizarea expoziţiei „Desenul post-Brâncuși” 
(ediţia a doua) lui Vasile Fuiorea. 

In data de 16 martie 2017, în sala de conferințe 

a Universităţii „Constantin Brâncuși” (Campusul 
studentesc „Debarcader”) s-au derulat mai multe 
evenimente. In deschidere, Luminiţa Popescu, recto- 
rul UCB, a ţinut să sublinieze că această manifestare 
este dovada unei foarte bune colaborări între univer- 
sitate, Primăria Târgu-Jiu și Centrul „Brâncuși”, toate 
instituţii aflate în slujba comunităţii locale de care 
târgujienii trebuie să beneficieze din plin. 


fază de monitorizare a ansamblului, în acest 
an obiectivul fiind Coloana fără Sfârșit. 

A fost, de asemenea, lansat volumul bilingv 
Documente din arhivele naţionale ale judetelor Gorj 
și Dolj cu privire la Ansamblul sculptural brancușian 
de la Târgu-Jiu, realizat de Sorin Buliga și Adina 
Andrițoiu (consilieri în cadrul Centrului „Constantin 
Brâncuși”) cu sprijinul Serviciului Județean Gorj al 
Arhivelor Naţionale. Cartea are un caracter inedit, 
pentru prima dată fiind prezentate publicului larg, 
în fotocopie, documentele identificate în Arhivele 
Nationale ale jude- 
țelor Gorj și Dolj 
referitoare la 
ansamblul brâncu- 
șian. Acest demers 
arhivistic și docu- 
mentaristic face 
parte din programul 
Viaţa și opera lui 
Constantin 
Brâncuși în lucrări 
de licență, dizertații 
și teze de doctorat al 
Centrului „Brâncusși” și 
deschide în același timp 














Criticul de artă Pavel Șusșară a susținut conferinta 
„Constantin Brâncuși — necesitatea înființării la 
Târgu-Jiu a unui Muzeu de Artă Modernă”. El crede 
că oportunitatea pe care o creează legea de înfinţare 
a unui Muzeu „Constantin Brâncuși” aici, la Târgu-Jiu, 
poate declanșa o iniţiativă generală de înființare 
a unui muzeu de artă modernă, care să fie dotat 
cu spații de expunere și să aibă o structură insti- 
tuțională la nivelul întregii țări. 

lonut Vulpescu, Ministrul Culturii și Identităţii 
Naţionale, a onorat cu prezenţa sa manifestarea 
„Brâncuși eternu!” și a ţinut să spună că 
un frumos omagiu adus lui Brâncuși la 
| 60 de ani de la moartea poate fi chiar 
includerea ansamblului său de la Târgu-Jiu 
în patrimoniul UNESCO și, de asemenea, 
înfiinţarea unui Muzeu „Constantin Brâncuși” 
la Târgu-Jiu. A precizat că a vizitat deja 
câteva locuri în oraș și va anunţa în curând 
| unde va fi găzduit acest muzeu. 


u urmat apoi 
/ i dezbateri privind 
stadiul proiectului 


de amenajare și moderni- 
zare a Căii Eroilor, dosarul 


Seria documentară a 
Editurii Brâncuși. 


Radu Boroianu, președintele Institutului Cultural 
Român, a adresat un îndemn la coeziune europeană 
prin cultură, în acest moment complicat pentru 
Europa. Cum „spiritualitatea este cea care a creat 
Europa”, atunci „doar printr-o coeziunea dată de 
spiritualitate putem să ajungem să constituim o 
adevărată comunitate europeană”. In ceea ce-l 
privește pe Brâncuși, consideră că „este necesar 
să încercăm să pătrundem în gramatica, logica și 
spiritualitatea lui și atunci, înțelegând mesajul său, 
noi înșine vom fi mai buni, mai drepţi și mai creativi. 
Trebuie făcut acest efort de înţelegere, iar Târgu-Jiu 
este locul încărcat cu cea mai multă înțelegere și 
gramatică a lui Brâncuși.” 


dosarului de 
includere a ansamblului 


„Constantin Brâncuși”, a anunţat că Institutul 

Naţional de Cercetare-Dezvoltare pentru 
Optoelectronică București a identificat deja toate 
punctele vulnerabile la operele de piatră, fiind acum 
în curs de a se constitui o comisie pluridisciplinară 
de specialiști (fizicieni, arhitecți, restauratori, chimiști, 
biologi, geologi) care va analiza datele puse la 
dispoziţie de INOE, în vederea întocmirii unor 
rapoarte de specialitate ce vor sta la baza întocmirii 
unui proiect de intervenţie, pentru a se stabili la 
modul concret care sunt soluțiile și pașii ce trebuie 
urmaţi în continuare. INOE parcurge acum a treia 


DD): Strimbulescu, managerul Centrului 


depusă forma finală. 


AL! 


„transparență” spre oraș. 


fost prezentat apoi 
Asau întocmirii 


brâncușian în patrimoniul 
UNESCO de către Ștefan 
Bâlici, manager INP (Institutul Naţional al Patri- 
moniului) și lrina lamandescu, președinta ICOMOS 
România (The International Council on Monuments 
and Sites) care coordonează echipa de întocmire a 
dosarului respec-tiv. INP a parcurs deja etapa de 
evaluare a dosarului anterior și a stabilit problemele 
care trebuie rezolvate. Planul este ca noul dosar să 
fie depus la sfârșitul acestui an la UNESCO pentru 
evaluarea preliminară, iar în februarie 2018 să fie 


Arhitectul Dorin Ștefan a prezentat sinteza 
proiectului „Modernizarea și Reabilitarea zonei 
Protejate a Ansamblului Monumental Calea Eroilor” 
pe bază de imagini. Conceptul pe care se bazează 
intervenţiile (care pleacă de la expresia lui lonel 
Jianu: „nu monumentul este în oraș, ci orașul este 
în monument”) este de a se crea o interfaţă (pe 
orizontală și verticală) care să lase o anumită 


UNESCO și necesitatea 
înființării muzeului de artă 
| modernă. In sală au fost 
prezente autorităţi publice 
locale (primarul Aurel 
Popescu, viceprimarul Adrian 
Tudor, președintele Consiliului 
| Judetean Cosmin Popescu, 
lonut Vulpescu, ministrul 
Culturii și Identităţii Naţionale), parlamentari, membrii 
consiliului științific al Centrului „Constantin Brâncuși”, 
artiști, critici și istorici de artă, oameni de cultură. 

In după-amiaza aceleiași zile, a avut loc în Parcul 
Central vernisajul Expoziţiei Concurs Naţional 
„Brâncușiana Copiilor” (la cea de-a XV-a ediţie) 
prezentată de Daria Haidău, directoarea Liceului 
de Artă „Constantin Brăiloiu”. Au participat peste 
400 de elevi de la școlile de cultură generală, cât și 
de la liceele vocaţionale din județele Dolj, Mehedinți, 
Buzău, Deva, Sibiu, Caraș-Severin, Vâlcea și 
București. Tema concursului a fost „Timp și spaţiu” 
și a avut ca scop sensibilizarea elevilor talentaţi 
și familiarizarea acestora cu opera brâncușiană. 

Manifestarea „Brâncuși eternul” s-a încheiat cu 
vernisajul expoziţiei „Versant aleatoriu” a sculptorului 
Nicolae Fleissig, la Muzeul Judeţean Gorj „Alexandru 
Ștefulescu” (prezentată de criticul de artă Pavel 
Șușară), unde s-a lansat și catalogul expoziției. 








Semnal) de carte 


Marcel Miron, Versuri albastre și aurii, Editura Junimea, lași, 2015 (Prefaţă 
de Theodor Codreanu) 

Cu poemele remarcabile din acest volum de debut, Marcel Miron se alătură 
celor tot mai mulți care mărturisesc faptul că poezia e o rugăciune profană, iar 
rostul ei este unul civilizator: civilizarea ființei, îmblânzirea sufletului, a demonilor 
dinlăuntru. Poetul scrie cu tăcerea sa, iar tăcerea este durata când cuvântul 
se întoarce pentru a se reîncărca de sacru. (loan Holban, pe coperta a patra) 


Valentin lacob, Viaţa și moartea în troleibuzul 81, Ed. Integral, București, 2016 
Viața și moartea în troleibuzul 81 este o carte orchestră, care creionează o 
imagine a României de ieri și de azi. O carte scrisă și gândită ca un puzzle cu 
suflu afectiv intens, un suflu narator care unește ficțiunea cu evocarea. (Autorul) 
Instalat cu voluptate la volanul cărții sale, Valentin lacob ne conduce cu mână 
surprinzătoare și sigură printre închipuiri și amintiri. Ca un rege prin Palatul 
Nostalgiei. Pe scurt, un autor excepţional. (Daniel Bănulescu) (Texte reluate 
de pe coperta a patra) 


VIAȚA ŞI MOARTEA 
ÎN TROLEIBUZUL 81 


Marcel MIRON Magda Grigore 


scotea 
Ri 


Biblioteci subiective 


scriitori argeșeni 
Bă 

Magda Grigore, Biblioteci subiective. Scriitori argeșeni, Ed. Alean, Pitești, 2016 

Știu că scriitorii rămân și în secolul XXI niște idealiști care vor să schimbe 
lumea și să (re)formeze omul după chipul și asemănarea unor idei. Scriitorul 
adevărat luptă cu realitatea și cu propria perfecţionare, cu bunătatea și cu 
iertarea, toate îi sunt necesare, luptă cu propria neputinţă de a înțelege lumea în 
care trăiește și toate mecanismele ei, de multe ori absurde. Scriitorul e în-singurat 
și perfecţionist, pariul lui e mai degrabă cu el însuși. Munca trebuie să-i fie însă 
susținută cel puţin prin admiraţie publică și solidaritate, prin respect social, pentru 
că el înlesnește circulaţia ideilor și dorește să impună o morală activă. El este 
singurul în stare de o igienă conceptuală a lumii. Literatura este pentru scriitor 
muntele lui Sisif pe care se căznește toată viața să urce visul. Scriitorii se 
înfruntă și se confruntă, se stimulează reciproc, se iubesc sau se dușmănesc, 
dar construiesc împreună o lume virtuală mult mai atractivă decât cea în care 
trăim. (Autoarea, pe coperta a patra a cărții) 


Vasile Burlui, Via Dolorosa, Editura Apollonia, lași, 2014 

Simplu spus, în Via Dolorosa, Vasile Burlui adună nostalgii, 
tristeţi, gânduri, spaime generate de inexorabila trecere a 
timpului. Dar lucrurile nu sunt atât de simple: urmele lăsate 
în memorie și în suflet de traumele unei existențe zbuciumate 
sunt adânci și dureroase. Poeziile volumului indică fiecare 
o stare, un popas al memoriei pe anevoioasa cale a unei 
Golgote spirituale. (...) 

In ce privește forma versurilor lui Vasile Burlui, cândva, la 
o lansare a unuia dintre volumele sale de versuri, l-am auzit pe 
poet spunând că, atunci când scrie, deși o face în vers aparent 
„Clasic”, ceea ce-l interesează este ca forma să-i primească 
gândurile, chiar cu nerespectarea canonului. Poate că post- 
modernism înseamnă și acest lucru: să modifici clasicul în 
sensul modernităţii sau, altfel spus, să de-formezi tiparul, 
fără a-l sparge, pentru ca el să-ţi accepte sensurile. Oricum, 
afirmaţia poetului invită la reflecţie. (lulian Popescu, în Prefaţă) 

| Raia ROGAC 


RR: La calitățile de actor, 
regizor și director general 
al Teatrului Naţional „Mihai 
Eminescu”, Petru Hadârcă 
vine și cu cea de cronicar de 
epocă, deocamdată. Criticul 
Leonid Cemortan, incepând 
cu 1983, o dată la zece ani, edita câte un nou volum 
despre istoria Teatrului Naţional din Chișinău. Cele 
trei cărți ale sale, pe lângă numeroasele articole 
științifice, v-au determinat să muiați pana în cerneală 
sau, mai bine zis, să ştergeţi praful de pe cronice 
bătrâne? Mă refer la volumul O cronică a Teatrului 
National „Mihai Eminescu” din Chișinău 1918-1930, 
îngrijit de Domnia voastră, care în scurt timp de la 
apariție a reușit să culeagă multe recenzii favorabile. 
Care sunt cele mai interesante momente? 

PH: Nu sunt și nici nu pretind a fi cronicar, critic 
de teatru sau istoric, sunt actorul și regizorul curios, 
dornic și însetat de a-și cunoaște rădăcinile, de a 
păstra respectul și amintirea înaintașilor care au 
creat, iubit și suferit de dragul artei teatrale. Volumul 
de documente O cronică a Teatrului Naţional „Mihai 
Eminescu” din Chișinău 1918-1930, este rodul unui 
vis parțial împlinit. Visul meu era să adun cât mai 
multe materiale pentru un muzeu al TNME și pentru 
o istorie a acestui teatru. Cunoșteam, bineînţeles, 
studiile regretatului critic, exeget și om de teatru 
Leonid Cemortan, în special monografia Teatrul 
National din Chișinău (1920-1935). Schiţă istorică. 
Am convingerea că suntem obligaţi să continuăm 
această activitate de cunoaștere a istoriei și a 
rădăcinilor. Am lucrat mai mult timp în Arhivele 
Naţionale ale României și în Biblioteca Academiei 
Române pentru a colecta dovezi despre începuturile 
teatrului românesc din Chișinău. 














RR: înțelepciunea unui proverb popular avertizea- 
Ză că din vânatul după doi iepuri te alegi cu niciunul. 
Cu atât mai mare bucuria când cauţi să vânezi unul 
și te alegi cu doi. La București ați găsit materiale 
interesante atât pentru Muzeul Teatrului National, 
cât și pentru O cronică a Teatrului Naţional... 

PH: Contactul cu documentele și materialul 
descoperit mi s-a părut de-a dreptul fascinant. Am 
relatat despre aceasta și în prefața volumului: tezele 
de sorginte bolșevică despre înapoierea culturală din 
Chișinăul interbelic și despre începutul sovietic al 
teatrului din Moldova se topesc în faţa acestor vestigii 
de arhivă pe care le vezi cu ochii tăi și le ţii în mână — 
originalul unor documente cu stampila „România, 
Teatrul Naţional din Chișinău”, sau cu semnătura 
unor figuri legendare ale culturii noastre, cum ar fi 
Octavian Goga, Victor Eftimiu, George Topirceanu, 
Nichifor Crainic, lon Minulescu, lon Marin Sadoveanu, 
sau scrisori în manuscris semnate de Constantin 
Mărculescu, Athena Rally, Costache Antoniu, Aurel 
Maican, Virgil Cioflec. Senzaţia că am prins mașina 
timpului a devenit covârșitoare când am început 
să răsfoiesc paginile ziarului Rampa, un adevărat 
fenomen în presa timpului, un cotidian de cultură care 
reflecta, practic la zi, evenimentele artistice din ţară 
și de peste hotare, atenţia principală fiind acordată 
mișcării teatrale. Sunt documente care confirmă faptul 
că Teatrul Naţional „Mihai Eminescu” din Chișinău 
a luat fiinţă și s-a dezvoltat ca un teatru românesc, 
în contextul unei epoci în care România era perfect 
sincronizată și competitivă cu tot ce însemna viaţa 
culturală și artistică europeană. lar documentele 
din acele timpuri demonstrează faptul că și Chișinăul 
era parte a acestei vieți. 


Anul VIII m 


Dialoguri esenţiale 


Petru Hadârcă s-a născut la 8 mai 1963 în Sângerei. Absolvent al Institutului Teatral „B.V. Șciukin” de 
pe lângă Teatrul Academic „E. Vahtangov” din Moscova. Actor, regizor și director general al Teatrului Naţional 
„Mihai Eminescu” din RM. A jucat în Teatrele „Luceafărul” (1985-1991) și „Mihai Eminescu” (1991-1994) din 
Chișinău, precum și la Teatrul „lon Creangă” din București (1994-1996). In perioada 1995-1997 a fost angajat 
prin colaborare la Teatrul „Nottara” din București. Timp de mai mulţi ani a fost director artistic al Studioului 
de Creaţie „Apropont” din Chișinău (1997-2001), al Teatrului Muzical „Ginta Latină” (2001-2003), precum 
și al Teatrului Naţional „Mihai Eminescu” (2003-2004). A jucat în roluri principale în peste 50 de spectacole 
de teatru, filme televizate și artistice. A fost regizor și autor de emisiuni la postul de radio Vocea Basarabiei 
(2007-2009), iar în 2009-2010 consilier parlamentar la Camera Deputaţilor, Parlamentul României. 

Laureat al multor premii naţionale și internaţionale. Deţinător al titlurilor onorifice „Maestru în artă” 
și „Artist al Poporului”, de asemenea, laureat al Premiului Naţional. 


RR: La aceeași Editură Cartier din Chișinău și 
aproape în același timp, cu același număr de pagini — 
510, a văzut lumina tiparului și volumul Geneza 
Teatrului Naţional din Chișinău 1818-1960 de /urie 
Colesnic. Volume total diferite. S-ar putea spune 
că O cronică a Teatrului Naţional „Mihai Eminescu” 
din Chișinău 1918-1930 completează armonios 
Geneza Teatrului Naţional din Chișinău 1818 -1960. 

PH: Cele două volume sunt complementare, 
ele fac parte dintr-un proiect comun — recuperarea 
istoriei Teatrului Naţional „Mihai Eminescu”. 


RR: Am avut în 
vedere că ele în niciun 
caz nu repetă, nici 
partial, materialul 
factologic; după 
cum am și spus, se 
completează reușit. 

PH: lurie Colesnic 
a realizat o sinteză de 
factură enciclopedică, 
iar eu m-am ocupat 
de publicarea celor mai 
importante documente, 
pentru a pune la 
dispoziția publicului 
informaţia așa cum 
a fost ea stocată în 
arhive și biblioteci. 
M-am gândit că avan- 
tajul publicării docu- 
mentelor ar fi imens: 
cei curioși vor avea 
bucuria contactului 
nemijlocit cu istoria, 


iar pentru cercetătorii interesaţi de acest subiect 
va fi un instrument de lucru, un material care poate 
sta la baza cercetărilor și interpretărilor istorice 
ulterioare. 


RR: Nu știu cât timp a adunat materialele istoricul 
literar |. Colesnic, fiind un mare expert în domeniu, 
intuiesc însă că mai novicele Petru Hadârcă a trebuit 
să muncească din greu, dar cu plăcere. Spun lucrul 
acesta având experiență proprie, când am cercetat 
în Arhivele Naţionale din Chișinău, București și 
Piatra Neamţ, pentru scrierea monografiei despre 
satul natal, Pelinia — nume de legendă. Chiar dacă 
nu există acolo, în Arhive, Firul Ariadnei, fiecare 
material descoperit te ghidează spre un altul, astfel 
că vălul misterului se scurtează și clipele de bucurie 
sunt balsam curat pe suflet, care te fac să uiţi 
de greutăți și să dai curs unei noi provocări. 

Tocmai de aceea am optat pentru această 
formulă, a unei cărți-arhivă, un fel de no comment, 
am lăsat ca documentul să vorbească de la sine, să 
fie în prim-plan, astfel creând condiţii ca fiecare cititor 
care deschide copertele acestei Cronici să trăiască 
aievea experienţa inedită a contactului cu istoria, 
să simtă ce înseamnă bucuria de a căuta un Fir 
al Ariadnei, despre care vorbiţi. 


RR: Pentru ziariști și nu numai, un interes 
deosebit prezintă materialele din Rampa dedicate 
Teatrului Naţional din Chișinău. Impresionează 
conținutul, forma și limbajul lor, toate sunt subscrise 
timpului în care au apărut. De exemplu, eu aș 
fi început interviul astfel: aflând despre premiera 
In ochii tăi fermecători și noutățile editoriale despre 
Teatrul Naţional, am căutat să am o convorbire 

De vorbă cu Petru Hadârcă 


Chișinăul era și este sincronizat la viaţa culturală europeană. (Petru Hadârcă) 


cu directorul general... De multe ori recenziile și 
cronicile teatrale de astăzi sunt sterile în comparație 
cu cele apărute aproape un veac în urmă. In ce 
măsură actuala revistă Teatru din RM acoperă 
evenimentele teatrale, credeți că e o sursă bună 
pentru cercetătorii de mâine? Interesant, cum vor 
aprecia aceștia o cronică din nr. 1 inaugural, intitulată 
„Petru Vutcărău este printre primii cinci regizori din 
lume care poate realiza un spectacol de calitate”. 
Pe lângă faptul că titlul e foarte lung, nu este pe 
potriva textului, iar materialul abundă în greșeli 
stilistice și ortografice. 

PH: Las pe seama jurnaliștilor, criticilor 
și teatrologilor să comenteze activitatea 
revistelor de specialitate, deocamdată 
abia îmi ajunge timpul să mă concentrez 
pe ceea ce înseamnă producție și gestiune 
a spectacolelor ș.a. 


RR: În discuția preliminară aţi mărturisit 
că adunați materiale pentru o nouă carte, 
care să cuprindă perioada 1931-1991. Știu 
că veți avea și surprize neplăcute, pentru 
că în arhiva trecutului apropiat, în primii ani 
de renaștere națională, s-au produs multe 
fapte urâte din partea unor persoane greu 
de identificat acum, constând în distrugerea 
unor documente, fotografii etc. Despre 
aceasta mi-a mărturisit într-un interviu marele 
regretat, ministrul Culturii, lon Ungureanu. 

PH: Nu sunt un istoric, după cum am 
menţionat, dar nu pot fi indiferent faţă de 
istoria noastră și mai ales faţă de zbuciumul 
sufletesc al oamenilor de creaţie care au ars 
pentru acest teatru. Intre pereţii Teatrului 
Naţional „Mihai Eminescu”, pe scândura 
acestei scene și-au trăit și își trăiesc destinul artistic 
oameni atât de diferiţi din punct de vedere al 
caracterului, al viziunilor sociale și politice, dar toți 
prinși în câmpul magnetic al artei teatrale. Destinul 
lor face parte din patrimoniul nostru cultural. Cred că 
trebuie să recuperăm și să păstrăm ce se mai poate 
păstra și cred că trebuie să ne asumăm cu luciditate 
și înțelegere trecutul, cu bune și cu mai puţin bune. 

Premiera In ochii tăi fermecători, cu mare succes 
de casă și la public, are legătură cu O cronică a 
Teatrului Naţional „Mihai Eminescu” din Chișinău 
1918-1930, mai mult decât faptul că acţiunea are loc 
în perioada interbelică. Această premieră, pe lângă 
faptul că este un eveniment cultural și se înscrie 
într-o cronică teatrală permanentă a TNME, este, 
fără îndoială, și un act recuperator al istoriei secolului 
XX. In plus, merită menţionat faptul că autorul, Gib 
Mihăescu, a făcut parte, pentru o scurtă perioadă, 
din consiliul artistic al Teatrului Naţional din Chișinău. 


RR: Aici se regăsesc multe personaje din roma- 
nul Rusoaica al lui Gib Mihăescu, care, recunosc, 
nu mi-a plăcut, prea idealizat este chipul acesteia. 
Nu știu dacă culegerea de piese Pavilionul cu umbre 
are vreuna cu subiect asemănător, se știe însă că 
autorul, imaginar, era total obsedat de... rusoaică. 
Romanul a fost interzis și reeditat după 1990. 
Spectacolul |n ochii tăi fermecători este minunat: 
parfumul de epocă, romantele de altă dată, fasci- 
nantul joc al actorilor. Și totuși... în inimă se stre- 
coară o mare durere, Nistrul tace, nu spune câte 
vieți a înghiţit în perioada interbelică, apoi în 1992. 
La vizionarea spectacolului aveam alături o vecină, 
care în pauză mi-a spus că atunci când fratelui ei din 
Râbnița i s-a cerut în 1992 să se înroleze în armată, 
și-a făcut bagajele și a plecat tocmai în Surgut, unde 
este și acum. Nu și-a putut permite să lupte impotriva 
surorii sale din Chișinău. 

PH: Într-adevăr, Nistrul este un râu al durerii si 
al plângerii, este o rană deschisă pentru noi și care 
rămâne să alimenteze cu subiecte și teme creaţia 
artistică. Intr-un spectacol nu poți cuprinde necuprin- 
sul. In spectacolul /n ochii tăi fermecători nu putem 
aborda toate temele și problemele care clocotesc 


în albia acestui râu și în sufletele oamenilor de aici. 
— 

cotidiană într-un timp și un spaţiu 3D: 





MB: Domnule Andrei Iliescu, vă propun să 
începem dialogul nostru într-un mod mai putin 
convențional. O să vă rog să schițaţi un tablou 
general, care să ne dezvăluie atmosfera anilor 
'50, într-un mic oraș de provincie; vorbim aici 
de Pitești, locul unde v-aţi născut, în 16 mai 
1951, și unde ați primit o dublă educatie, 
cultură generală și muzicală. 

AL: Nu vă pot oferi decât o istorie subiectivă 
a locurilor natale, cu un subiectivism marcat 
de dragostea puternică pe care am purtat-o 
orașului meu. Pitești aparține unei zone 
geografice cu oameni care aveau o puternică 
vocație a culturii, care își doreau să trăiască 
toate bucuriile unei vieți artistice proprii; este 
o zonă cu oameni talentaţi nativ, cu mult apetit 
pentru muzică, teatru, pictură, sport. Orașul 
era, la vremea la care m-am născut, și a rămas 
așa până spre sfârșitul anilor '60, un oraș de 
provincie, cu caracteristicile multora dintre cele E 
ridicate puţin înaintea Primului Război Mondial: 

o arhitectură urbanistică amintind mai mult de un 
târg, în care toata lumea se cunoștea și cu o subţire 
(numeric) pătură intelectuală, dar de mare calitate. 

Activitatea culturală, la nivel instituțional, era 
în formare și, din păcate, fenomenul a durat mai 
multe decenii. In Pitești nu s-a putut coagula o viaţă 
culturală proprie consistentă, orașul limitându-se 
la a rămâne un debușeu ocazional artistic 
al maeștrilor bucureșteni. 

Din fericire, s-au creat câteva oaze de artă 
autentică, care s-au impus prin forța personalității 
unor mentori, care au reușit să treacă dincolo de 
pauperitatea suportului oferit de diriguitorii vremii. 

Este cazul marelui om de muzică, maestrul 
Emanoil Popescu, fondatorul și conducătorul Coralei 
bărbătești „D.G. Kiriac”, de departe simbolul cel mai 
strălucitor al artei muzicale argesșene, timp de peste 
trei decenii. Meritul principal al marelui muzician este 
acela de a fi creat o emulaţie de calitate a vocatiei 
corale argeșene, lui raliindu-se mai mulţi oameni de 
cultură, precum dirijorii Moise Mitulescu, Gheorghe 
Gomoiu sau Magdalena loan. 

Mișcarea teatrală a reprezentat, de asemenea, 

o emblemă a artei piteștene, mișcare construită 





De la glasul roţilor de tren 
la sunetul muzicii 


În urmă cu 42 de ani, pe vremea când „ingineream” pe platforma electronicii 
și tehnicii de calcul românești din Pipera, aveam să îl cunosc pe Andrei Iliescu. 
Nu mi-am imaginat atunci că el îmi va oferi ocazia, peste ani, să scriu despre unul 
dintre cei câţiva oameni cu totul speciali, pe care am avut bucuria să îi cunosc 

în viața mea, un om care face parte din galeria acelora ce își trăiesc viaţa cu 
credinţa că orice vis se poate transforma în realitate și că puterea pasiunii 

îți dă întreaga forță să faci ca acel lucru să se întâmple. 

De la început, trebuie să vă spun că interlocutorul meu își duce existenţa 


și informatică; 


în jurul Teatrului de Stat 
„Al. Davila”, unde ființau 
secţia dramatică și cea 
a teatrului de estradă. 
Mari regizori și actori 
au făcut parte din trupa 
piteșteană, unde s-au 
realizat spectacole 
memorabile. 

In planul artei 
plastice, mândria 
piteștenilor vor rămâne 
marii artiști Rudolf 
Schweitzer-Cumpăna, 
Sorin Ilfoveanu, lon 
Silisteanu și Gheorghe 
Vrăneantu, care și-au 
găsit recunoașterea, 
din păcate, tot în afara 

granitelor argeșene, 
într-un cadru mai generos, în care înalta valoare 
a artei lor putea fi apreciată cu adevărat. 

In zona muzicală instrumentală, din păcate, 
în Pitești nu s-a coagulat nimic trainic. Sentimentul 
propriu de frustrare, izvorât din faptul că locuitorii 
acestui oraș erau privaţi de o meritată viaţă culturală 
proprie, își are rădăcinile în copilărie, din vremea 
studiilor mele muzicale (gimnaziale și liceale) 
și l-am purtat în suflet până mai tâziu, dar acest 
sentiment a fost însoțit de o puternică dorinţă de 
a aduce bucuria muzicii concitadinilor mei; un vis 
împlinit, la „bătrânețe”, când, împreună cu Orchestra 
Inginerilor, am susţinut, în perioada 1998-2010, 
mai multe concerte la Teatrul „Al. Davila”, cu sprijinul 
profesorilor și elevilor Liceului de Muzică „Dinu 
Lipatti” din Pitești. 

Dar cel mai important lucru este că, în anul 
2007, a fost înființată Filarmonica Pitești, ca instituție 
muzicală profesionistă de concerte, finanțată din 
venituri proprii și din alocaţii de la bugetul de stat 
și cel local, care, până în prezent, a reușit să se 
afirme și să crească în notorietate, an de an. Sunt 
legat afectiv de această orchestră, poate și pentru 
faptul că ea a fost înfiinţată și prin tenacitatea 
a doi muzicieni, Mădălin Sandu, care a devenit 


* prima dimensiune este dată de profesia de bază, 
aceea de inginer specializat în tehnică de calcul 


* cea de a doua este cea muzicală, de violonist 
și dirijor al Orchestrei Inginerilor din România; 
* iar ultima, dar nu cea de pe urmă, este cea familială, 
adică fiul, fratele, soţul, tatăl și bunicul Andrei Iliescu. 
Ne-am regăsit la începutul acestui an și, din această întâlnire fericită, 
a rezultat interviul următor. 


Marilena BARA 


concertmaistrul orchestrelor simfonice și de cameră, 
și Adrian Dionisie, implicaţi în acest proces complicat, 
sub conducerea unui influent manager, Jean 
Dumitrașcu, om cu o largă deschidere spre mersul 
vremurilor de azi. Acești doi muzicieni au fost elevi 
ai Școlii de Muzică din Pitești și membri ai „ingine- 
rilor”, în perioada studenţiei lor la Conservatorul 
bucureștean. 

Le doresc piteștenilor, iubitori ai marii muzici, 
să aibă parte, cât mai mulţi ani, de bucuria muzicii 
și ca toţi cei ce o iubesc, melomani și diriguitori ai 
culturii, să își conjuge eforturile pentru ca orchestra 
Filarmonicii să devină un simbol al orașului. Para- 
frazând un vechi adagiu, nu este un mare oraș 
acela care nu are o mare orchestră simfonică! 


MB: Să încercăm acum ca din acest tablou 
general să decupăm o fereastră, prin care să privim, 
cu discreţie, în casa familiei Iliescu. 

AI: La începutul anilor '60, educaţia extrașcolară 
a copiilor era orientată fie spre muzică, fie spre spori. 
Și eu am făcut parte din acea categorie de copii care 
erau îndrumați să facă și școala de muzică, pentru 
că „le va prinde bine în viață”. 

Tata, angajat la Căile Ferate Române (un statut 
profesional încă foarte apreciat în anii aceia) avea în 
muzică un puternic hobby și cânta, ca bas, în Corala 
„D.G. Kiriac”. Noi, familia, ne mândream cu el, mai 
ales că avea privilegiul să călătorească cu corala în 
alte orașe ale ţării și în străinătate (în ţările socialiste, 
desigur), de unde, evident, ne aducea nimicuri 
pe care nu le găseai în țară, pe atunci... 

In mod firesc, în familia noastră apetenţa pentru 
muzică precumpănea. Tata cânta și la vioară, de 
aceea a dorit ca și copiii lui să studieze un instru- 
ment. Fraţii mei au învățat să cânte la vioară, iar sora 
la pian. Noi, copiii, aveam o bună „ureche” muzicală, 
dar am făcut muzică mai mult de dragul tatei, fără 
însă a simţi vreodată că acest lucru se întâmplă 
peste voinţa noastră. Realitatea a fost diferită față 
de așteptările tatălui meu, deoarece fiecare dintre noi 
a simţit că nu va alege să facă din muzică o profesie. 
Și așa s-a și întâmplat: doi dintre noi au luat calea 
tehnicii, iar alţi doi, pe cea a medicinei. 

> 





respectul față de text. Consider că din acest punct de vedere regizorul 
și autorul dramatizării, Alexandru Vasilachi, a reușit să conceapă o 
arhitectură regizorală complexă, pe potriva nuvelelor lui Gib Mihăescu și a reușit 
să reconstituie atmosfera de epocă. Sper că prin acest spectacol reușim cât 
de puţin să umanizăm acest spaţiu al râului Nistru, să readucem emoțiile 
și sentimentele umane, care în ultimii ani au fost uitate, Nistrul devenind 
un subiect al intereselor economice și politice obscure. 


Ş pectacolul pornește de la o operă literară și este realizat în spiritul și 


„RR: Regia este asigurată, după cum aţi menţionat, de Alexandru Vasilachi. 
In distribuţie: Silvia Luca, Alexandru Leancă, Victor Nofit, lon Mocanu, Angela 
Ciobanu, lurie Negoiță, Valentin Zorilă, Mihai Zubcu, lurie Focșa, Igor Babiac, 
Tinca Gorcenco, Doriana Zubcu, Mihaela Strâmbeanu, Anna Tkacenko, Cornelia 
Maros-Suveică, Doina Severin, Draga Drumi, Anatol Durbală, Alexandru Pleșca, 
Ghenadie Gâlcă, Nicu Suveică, Petru Oistric, lurie Radu, Dumitru Stegărescu. 
Actorului Petru Hadârcă îi revine unul dintre rolurile principale — cel al lui Manaru, 
în interpretarea căruia acesta este mai mult un boem decât un boier. 

PH: li sunt recunoscător regizorului pentru faptul că mi-a oferit șansa să 
interpretez acest rol, nu doar pentru că este unul interesant și complex, dar 
și pentru că este unul dintre numeroasele personaje aduse în scenă în acest 
spectacol pentru a alcătui țesătura complicată a unei epoci. Este o bucurie să 
lucrezi la un asemenea proiect în care sunt angajaţi mulţi colegi, fiecare venind 


de aceea îmi amintesc de un alt interviu cu el și cu Andrei Pleșu, intitulat Un 
minister cu două reședințe, după afirmaţia ultimului interlocutor avându-se în 
vedere București și Chișinău. Se presupunea că se vor sincroniza multe activități 
culturale de pe ambele maluri ale Prutului. Nu a fost să fie, mai ales nu a existat 
o adevărată colaborare între Teatrul Naţional din Chișinău și Teatrul Naţional din 
București. In ultimii patru-cinci ani, colaborarea a prins aripi, incluzând pe lângă 
cele două instituții și Teatrul Naţional din lași. Aţi fost cu Teatrul „Mihai Eminescu” 


și la lași, și la București. Cum a fost primită de publicul regătean și ieșean 
premiera In ochii tăi fermecători? 


cu doza sa de energie și creativitate. Sper, și îmi doresc foarte mult, ca energia 


noastră să-și găsească ecou în inimile spectatorilor. 


RR: Și ultima întrebare. Prea de curând ne-a părăsit colosul lon Ungureanu, 


PH: lon Ungureanu a fost și rămâne o legendă, a fost într-adevăr un colos 
al demnităţii și al culturii naționale. Am avut marele noroc să-mi fie profesor, el 
mi-a trezit și mi-a cultivat dragostea pentru artă și pentru tot ce înseamnă valori 
naţionale românești și mi-a insuflat încrederea și curajul de a lupta pentru ele. 
Cât privește cele două ministere, este adevărat că sunt pe două maluri diferite, 
dar este la fel de adevărat că prin cultură unirea s-a produs demult și ține de 
voinţa unor oameni concreţi de a consolida această unitate. Turneele noastre 
reciproce Chișinău-București-Chișinău-lași sunt o dovadă a acestui lucru și voi 
face tot ce îmi stă în puteri ca aceste turnee să fie o normalitate. Cât privește 
publicul, nu așteptăm neapărat să ne laude și să ne aplaude, dimpotrivă, ne dorim 
o reacție firească și liberă, așa cum o manifești față de cineva foarte apropiat și 
de al casei, căruia nu te jenezi să-i spui în faţă ce crezi, dar și să-ţi manifești 
nestingherit o bucurie. Sper ca aceste turnee să-și urmeze cursul constant și firesc. 


RR: Vă multumesc mult pentru interviu, a mai rămas loc să vorbim despre 
trupă, stagiuni, repertoriu, colaborări, ceea ce vrea să însemne că vom mai 

Dialoguri esenţiale 


cel mare i-a continuat, pentru o perioadă 
scurtă, prezenţa în cadrul coralei. Insă, 
între noi, fraţii, „microbul” muzicii a forat mai mult 
în sufletul meu, cauzându-mi o dependenţă cronică 
de aceasta. De acest lucru m-am convins, puțin mai 
târziu, când, după admiterea la Facultatea de Auto- 
matică și Calculatoare, primul lucru pe care l-am 
făcut a fost să lipesc afișe prin Politehnică și pe 
la căminele studențești spre a găsi amatori pentru 
a fonda o orchestră de cameră, ceea ce s-a și 
întâmplat, în mod miraculos, destul de curând! 
Ce înseamnă forța entuziasmului tineresc! Și astfel, 
cu acordul decanatului, a luat fiinţă Orchestra de 
Cameră „Ing”, prima orchestră clasică din istoria 
Institutului Politehnic din București, al cărui 
concertmaistru am fost, între 1970-1976. 
De atunci, muzica a devenit a doua 


D upă plecarea tatei dintre noi, în 1980, fratele 


mea viaţă! Pa 


Atmosfera muzicală în care am crescut, 
în familie și în școală, m-a marcat definitiv; | 
mai târziu, ca dirijor al Orchestrei Ingi- 
nerilor, realizam că, atunci când gândeam 
la programele de concert, preferinţele 
mele erau ghidate de audițiile pe care 
le făcusem, la nesfârșit, în copilărie, la 
pick-up-ul fratelui, de soliștii pe care îi 
purtam în suflet sau de povetele cu care 
rămăsesem de la profesorii de muzică. 
Dorinţa de a aduce prinosul meu de 
recunoștință oamenilor care m-au apropiat 
de muzică m-a urmărit peste timp. Am 
ajuns să mă gândesc, cu convingere, la 
realizarea unei serii de concerte, pe care 
să le susţin în Pitești, pentru cei care 
iubeau muzica cultă, dar aveau prea 
puține ocazii de a se bucura de ea. . 

Așa s-a născut Proiectul „Pitești”. In perioada 
1998—2010, am revenit acasă, împreună cu 
Orchestra Inginerilor, și am susţinut concerte anuale, 
în minunata clădire a Teatrului „Al. Davila”, cu sprijinul 
profesorilor (foștii mei colegi) și al elevilor Liceului de 
Muzică „Dinu Lipatti”. Până în 2007, eram singura 
orchestră simfonică (sper să nu greşesc!) care venea 
pentru a concerta în Pitești, încercând să astâmpă- 
răm un pic din setea de muzică a unui important 
segment de iubitori de artă adevărată din municipiu. 
Pentru acele reușite, gândurile de mulţumire se 
îndreaptă spre directorul Teatrului „Al Davila”, 
Sebastian Tudor, și către omul de mare deschidere, 
Constantin Stroe, directorul Uzinelor Dacia, o figură 
emblematică a istoriei municipiului Pitești. 

MB: Cred că v-a fost destul de greu, în 1970, să 
părăsiți atmosfera patriarhală a casei părintești din 
Pitești și să intrați brusc în vâltoarea marii capitale, 
să lăsați în urmă armoniile muzicale clasice ale 
serilor petrecute în familie și să le înlocuiţi cu 
disconfortul traiului în comun, într-un campus 
studențesc (de la Regie sau de la 303), unde 
muzica ascultată, la boxele atârnate în ferestre, 
date la maximum, era disco, rock sau, în cel mai 
fericit caz, folk, însoțită de zgomotele infernale 
ale celebrelor „borcaniade”. 

Dar, toate aceste inconveniente au fost parțial 
anulate odată ce ați avut șansa de a-l întâlni pe 
maestrul Petru Ghenghea. Aș vrea să ne povestiți 
prima dumneavoastră întâlnire cu acest om, 
de numele căruia se leagă nașterea Orchestrei 
Inginerilor. 

AI: Dacă prin recursul nostalgic pe care îl faceţi la 
atmosfera aniilor 70, vă gândiţi la faptul că plecarea 
de lângă „fusta” mamei sau faptul că eram iubitor 
al muzicii clasice făcuseră din mine un student 
mai „ciudat”, să știți că vă înșelaţi! Am trăit din plin 
bucuriile vieţii din căminele studențești. Trăiesc cu 
aceeași intensitate emoţională acum, la reevocare, 
atmosfera incadescentă în care se desfășurau 
sesiunile de muzică rock și alte forme de muzică 
„subversivă”, sustinute de fraţii Octavian și Florin 
Silviu Ursulescu, la Club 303, momente unice în 
perioada aceea de ușoară deschidere în societatea 
românească, și câte alte amintiri minunate îmi revin 
și azi cu aceeași voluptate! 

Continuând firul întrebării dumneavoastră, vă spun 
că, în 1972, la sfârșitul unui concert pe care îl dădeam 
cu Orchestra studenţilor „Ing”, am fost interpelat de 
profesorul Petru Ghenghea, fondatorul și dirijorul 
Orchestrei Inginerilor, care mi-a propus să vin să 
cânt și cu orchestra „mare”, chiar de a doua zi. Cred 
că a fost „dragoste la prima vedere”, de ambele părţi, 

Concertul pentru pian, vioară, violoncel şi orchestră 


pentru că de atunci nu m-am mai despărţit de marea 
orchestră. Nu știu dacă domnul profesor a simțit 
acest lucru, dar eu am avut întotdeauna impresia 

că, din acea primă zi, a inceput ucenicia mea întru 

a deveni, peste ani, continuatorul său la conducerea 
ansamblului. Ştiam deja multe amănunte despre 
statura personalităţii profesorului, de la un coleg 

din formaţia studenţească — el cânta deja la „Inginerii” 
seniori. 

__ Pentru mine a fost și va rămâne Maestrul. 

In cei 34 de ani pe care i-am petrecut „la dreapta 

sa”, la propriu și la figurat (pentru că mă învestise 
șeful partidei viorilor secunde a orchestrei, care 

este plasată, după viziunea maestrului Ghenghea, 

în dreapta dirijorului), am învăţat să devin nu numai 
dirijor, dar și manager cultural eficient, bibliotecar 

sau impresar, dar, mai ales, să descopăr, să găsesc, 
în pasiunea pentru muzică, 

| acea sursa infinită de energie 
care a ţinut în viață, neîntrerupt, 
| timp de 61 de ani, acest proiect 
cultural care părea utopic 

în 1956, când a fost reînviat. 
Maestrului îi port recunoștință, 
mai ales pentru că mi-a indus 
dorinţa de a-i călca pe urme, 
de a mă perfectiona în muzică, 
fapt care m-a și determinat să 
mă înscriu la Conservator, când 
nepoții mei erau elevi de școală 
primară! 


rr 

În 2010 
am fost admis 
ca student al 
Universităţii 
Naţionale 
de Muzică 
București, unde 
am avut șansa 
de a învăţa de 
la mari muzicieni, cu care am studiat dirijatul, maeștrii 
Dorel Pasșcu-Rădulescu și Dumitru Goia. 

Muzicianul Petru Ghenghea începuse studiile 
muzicale la Conservatorul din Timișoara, la clasa 
de violoncel, pe care le-a continuat, după mutarea 
în București, la Academia Regală de Muzică, unde 
a studiat și la clasa de dirijat, cu marii săi maeștri 
George Georgescu și Constantin Silvestru. 

Inginerul Petru Ghenghea și-a început studiile 
tehnice la Școala Politehnică din Timișoara și le-a 
terminat, în 1939, la București, unde se mutase 
cu părinţii. Cariera sa inginerească este legată 
indisolubil de Căile Ferate Române, în acest loc 
regăsindu-se ca membru marcant al intelectualităţii 
feroviare. Din 1948, este asistent universitar la 
Catedra de Termotehnică a Institutului de Căi Ferate 
și, după ce își ia doctoratul, în 1970, devine profesor 
universitar, cu rezultate remarcabile, atât în educarea 
a zeci de generaţii de studenţi, cât și cu apreciate 
studii tehnice și organizatorice. 

Omul Petru Ghenghea a fost, în ciuda distanţei 
pe care o sugera personalitatea sa, un personaj plin 
de căldură, un conviv desăvârșit, care făcea deliciul 
conversațiilor; impecabil îmbrăcat, întotdeauna în 
costum sau redingotă, cu batista la vedere și cu 
nelipsita pălărie elegantă pe cap. Iși alegea cu 
multă atenţie anturajul și se mândrea cu prietenia 
maestrului Sergiu Celibidache, a dirijorului Emanoil 
Elenescu, a pianistului Valentin Gheorghiu, a 
violoncelistului Radu Aldulescu, a violonistului 
Ștefan Gheorghiu, a compozitorului Wilhelm Berger, 
a profesorului Aurel Bădescu, tatăl celebrei violoniste 
Lola Bobescu, și a multor altora, de același calibru 
intelectual cu cei amintiţi aici. 


MB: Să continuăm discuţia noastră, oprindu-ne 
puțin la povestea Orchestrei Simfonice a Inginerilor, 
care în 2016 a aniversat 60 de ani de existență. Imi 
vorbeați, cu mândrie justificată, că, în toți acești ani, 
activitatea orchestrei nu s-a oprit nici măcar o singură 
stagiune. Concerte în țară și străinătate, colaborări 
cu mari dirijori și interpreți profesioniști, români și 
străini, participări la festivaluri prestigioase și lista 
foarte mare a proiectelor dumneavoastră rămâne 
deschisă pentru viitor. 

AI: Apariţia, în primavara anului 1956, a 
Orchestrei Simfonice a Inginerilor nu a venit din 
neant, pe un teren gol, ci își are rădăcinile în anii 
1930-1939, când exista o puternică mișcare culturală 
feroviară, din care făcea parte și Orchestra Simfonică 
a Căilor Ferate Române, un ansamblu profesionist, 
unde și-a făcut ucenicia maestrul Petru Ghenghea. 

Războiul și dezastrul produs de bombardamentul 
american din 4 aprilie 1944 au distrus nu numai 
viețile a 2.492 de bucureșteni, dintre care 277 de 
angajaţi ai Atelierelor CFR-Griviţa, unde orchestra își 
avea o parte dintre efecte, dar au dus și la încetarea, 
sine die, a activităţii orchestrei simfonice feroviare. 

Au trecut 12 ani până la reînființarea Orchestrei 
Simfonice a Inginerilor, de data aceasta ca ansamblu 
de muzicieni amatori, fapt datorat tenacităţii unor 
oameni împătimiţi de muzică; a fost un eveniment 
atipic, în peisajul cultural proletcultist al anilor '50, 
un act temerar, de mare curaj, dar și unul de 
diplomaţie. Totuși, mă întreb, cine ar fi îndrăznit 
să refuze atunci cererile ceferiștilor, când în fruntea 
țării și a partidului era unul „de ai lor'?... 

Orchestra a fost fondată în cadrul Institutului 
de Căi Ferate București, unde maestrul era asistent 
universitar, apoi, după includerea institutului tehnic 
ceferist în cadrul Politehnicii bucureștene, activitatea 
a continuat sub patronajul sindicatului acesteia, 
iar din 1990 a fost preluat de Asociaţia Generală a 
Inginerilor din România, având sprijinul necondiţionat 
al domnului dr. ing. Mihai Mihăiţă, președintele AGIR, 
un la fel de împătimit ceferist, ca și maestrul, care 
îi fusese profesor la institut. 

Greu de descris în câteva cwvinte 
activitatea noastră, așa că am să 
apelez, inginerește, la cifre: 

* număr de membri: 40 (ingineri, 
profesori, economiști, avocaţi); 

* număr concerte: aproape 500, 
în cele 60 de stagiuni; 

* număr de turnee în străinătate: 8 
4 (Germania, Republica Moldova, Marea 
Britanie de 3 ori, SUA, Malta, Italia); 

* număr de apariţii discografice: 8; 

* număr concerte înregistrate în 
fonoteca de aur a Societății Române 
de Radiodifuziune: 23; 

* cel mai longeviv membru, încă în activitate, este 
dr. ing. Mihai Dogaru, violonist, care a împlinit 60 
de ani de prezentă în ansamblul ingineresc. 

Nu aș trece ușor peste informaţia pe care o 
așteaptă orice jurnalist, o exclusivitate: formația 
inginerilor români este singura orchestră simfonică 
de breaslă inginerească din lume, fapt semnalat 
și apreciat public de către președintele Federaţiei 
Mondiale a Inginerilor, dr. eng. Juan Menez, în 
alocuțiunea sa, cu ocazia concertului susținut 
de orchestra noastră pe scena Ateneului Român, 
în septembrie 2000. 

Repertoriul orchestrei cuprinde astăzi o paletă 
largă de lucrări simfonice, camerale și vocal- 
simfonice ale tuturor marilor compozitori, de 
la preclasici și clasici, Bach, Haendel, Vivaldi, 
Mozart (cultivat cu fervoare de către dirijorul Petru 
Ghenghea), continuând cu Beethoven, Mendelssohn, 
Schumann, Schubert, Ceaikovski, Chopin, 
Rahmaninov, Brahms, Dvorak, Hugo Wolf, până 
la atâţia altii, ale căror capodopere au intrat în 
repertoriul orchestrei începând cu anul 2000. 

Vreau neapărat să amintesc despre interpretarea 
Triplului Concert pentru pian, vioară, violoncel și 
orchestră în do major de Beethoven, realizată în 
mai multe rânduri pe marile scene din București, în 
formula de cvartet alcătuit din violonista ing. Ileana 
lonești, concertmaistrul orchestrei, violoncelistul 
ing. Teodor Chircu, pianista dr. fizician Maria Haiduc 
și violonistul (de data aceasta) Andrei lliescu, care 
reprezintă o performanţă unică în rândurile 
muzicienilor amatori de pretutindeni. 

Sustinem concertele noastre, de aproape 60 
de ani, pe scena Ateneului Român, în cadrul unui 
protocol prin care Filarmonica „George Enescu” 
asigură consiliere artistică orchestrei noastre, dar 
și pe scena Studioului Radiodifuziunii Române și pe 
alte scene din ţară, precum Cluj, Brașov, Timișoara, 
lași, Galaţi, Pitești, Câmpina, Huși (orașul de baștină 
al maestrului Petru Ghenghea). Ansamblul ingineresc 
are instrumentiști proprii, posesori ai unei tehnici 
și arte interpretative care le permit să fie soliști 
performanţi pe orice scenă muzicală, care au atras 
elogiile publicului cunoscător și ale presei. 

Președintele Emil Constantinescu 


Identitatea și demnitatea naţională: 
ce suntem, ce am vrea să îim 


ale puterii pot vorbi cu mai multă autoritate 

despre identitatea națională decât șeful 
statului. Profesorul universitar Emil Constantinescu, 
al doilea președinte al României post-decembriste, 
a avut în custodie interesele naționale și soarta țării 
timp de patru ani (1996-2000) tocmai din această 
demnitate superioară. Până la acest mandat și 
după încheierea sa, distinsul intelectual, recunoscut 
ca atare la noi și în lume, a continuat să susțină 
și să promoveze România ca un factor de 
stabilitate, un militant pentru democrație 
și un apărător al respectării drepturilor 
omului în societatea românească 
și în țări aflate în situaţii defavorabile 
individului și unor largi comunități. O 
convorbire despre valorile noastre perene 
cu o parcurgere retrospectivă a istoriei 
recente în compania președintelui Emil 
Constantinescu ajută la înțelegerea 
locului ocupat de România după 
schimbarea de regim politic și a nece- 
sității dezvoltării identității naționale 
ca proces democratic. 

In ultimii ani, am fost deseori provocat, 
în situaţii considerate critice, să mă pronunț, în tripla 
postură de om de știință, de reprezentant al societăţii 
civile și de om de stat, asupra stării naţiunii și asupra 
viitorului ei. Dacă mi s-ar cere să caracterizez în 
două cuvinte societatea românească la începutul 
anului 2017, aș alege „dezbinarea” și „confuzia”. 
Dezbinarea, care afectează grav relaţiile dintre 
instituțiile statului, dintre acestea și societate, era 
vizibilă de mai mult timp. Acum ea s-a extins la 
nivelul grupurilor sociale până la scindarea familiilor 
și ruperea unor vechi prietenii, atingând un nivel 
care pare să-l depășească pe cel de la începutul 
anilor '90, după prăbușirea regimului comunist. 

Am atras atenţia încă din 2007 asupra amplificării 
confuziei valorilor și implicit a criteriilor de evaluare, 
în politică, economie, administraţie, justiţie, educaţie, 
cultură. Acum vedem cum confuzia valorilor a 
generat o spirală periculoasă, pentru că abandonarea 
principiilor morale și lipsa respectului de sine duc la 
ura de sine, la ura faţă de ceilalţi și nasc un vid de 
solidaritate care distruge țesutul social al națiunii. 

Dificultatea unei redresări este în acest moment 
amplificată de contextul european și mondial, pentru 
că acest tip de scindare a societăţii este în prezent 
vizibil atât în vestul Europei cât și în SUA, spații 
care cu puţin timp în urmă păreau un exemplu de 
valorificare a capitalului social bazat pe încredere 
și propovăduiau cu optimism modelul unei viitoare 
societăți împărtășite. 

In această situaţie, pentru România salvarea prin 
sloganul „prin noi înșine” pare a fi o ieșire din impas, 
dar nu aplicată atât domeniului economic — cum 
a fost utilizată la începutul secolului XX — ci în 
reconstruirea identităţii și demnităţii naţionale. Mai 
ales că nici din punctul de vedere identitar lucrurile 
nu stau bine în plan general. Europa pare a-și fi 
pierdut identitatea de care era atât de mândră și, 
în mod neașteptat, această criză identitară lovește 
recent și Statele Unite. 


P uțini demnitari din nivelurile superioare 


Emil Constantinescu propunea o abordare în 

forță a adversităților care amenintau interesele 
naționale, pentru că „România devine mai săracă, 
bugetul statului devine tot mai fragil și viitorul nostru 
tot mai nesigur”. (Laura Ganea, Preţul demnităţii, 
Rao, București, 2016, p. 446) 


n 
| ncă de la începutul mandatului de președinte, 





Majoritatea cetăţenilor României are sentimentul 
că ţara noastră parcurge o criză profundă, ceea ce 
impune elitelor intelectuale datoria de a defini natura 
ei. In mod paradoxal faţă de ceea ce credeam eu 
însumi ancorat în realitatea anilor '90, nu mai suntem 
ameninţaţi de o criză economică. Aspectele negative 
punctuale nu pot anula evaluările statisticile ale 
Uniunii Europene și cele mondiale, care plasează 
tara noastră într-un curent de creștere economică. 
Nu putem vorbi nici de o criză financiară. Oricât 
ne-ar dezamăgi 
frământările 
Și scandalurile 
politice, nu pu- 
tem considera 
deocamdată că 
în România există 
o criză politică 
reală, cât timp 
instituțiile 
democratice 
acționează în 
cadrul legal. 
După părerea 
mea, acest 
sentiment al coniruntării cu o criză este generat 
de o profundă criză morală și identitară. 


Morgenthau (Politica între naţiuni, traducere 
Oana Andrei Boșoi et al., Polirom lași, 2007, 
p. 279) sublinia: „Universalitatea unei etici la care să 
adere toate națiunile este înlocuită de particularitatea 
unei etici naționale care pretinde dreptul la recunoaș- 
tere universală și aspiră la ea. Astfel, sunt posibile tot 
atâtea coduri morale care revendică universalitatea 
câte națiuni dinamice din punct de vedere politic 
există.” Această etică se personalizează la nivelul 
națiunii, maximizând sau minimizând capacitatea 
de reformare a individului și a comunității în care 
trăiește. 

Istoria ne arată că numai popoarele cu o puternică 
conștiință naţională au rezistat în momentele dificile. 
Dacă vrem să reconstruim identitatea naţională, 
trebuie mai întâi să recuperăm memoria culturală, 
pentru că identitatea naţională trimite la cultură, 
nu la creșterea economică. Aceasta explică și 
eșecul proiectelor de ţară, propuse în ultimul timp, 
construite mai ales pe criterii economice, politice 
sau administrative. Proiectele de ieșire din criză 
ale Uniunii Europene suferă la rândul lor din cauza 
aceleiaşi erori. 

Ne aflăm într-un moment în care trebuie 
să reflectăm din nou asupra identităţii naţionale 
și cred că și noi și Europa trebuie să privim într-un 
mod diferit decât am făcut-o până acum. Uniunea 
Europeană celebra în anul 2000 așa-numita Agendă 
Lisabona, care promitea ca în următorii zece ani 
Europa să le ofere tuturor locuri de muncă, să fie 
un model pentru întreaga lume. Astăzi constatăm că 
Proiectul Lisabona a fost un eșec. Acum, identitatea 
națională se vede amenințată de mondializare și 
se pare că proiectul Uniunii Europene avansează 
inexorabil spre o structură mai compactă, care să 
șteargă identitățile naţionale. Uniunea Europeană 
descoperă că se află ea însăși într-o criză de 
identitate. Se pare că rapiditatea procesului de 
globalizare a surprins Uniunea Europeană înainte 
ca ea să-și fi putut consolida o identitate proprie, 
prin conservarea și valorificarea identităţilor naţionale 
și prin unirea cetăţenilor ei într-un ethos comun. 


| ntroducând etica în ecuația socială, Hans 


Contextul istoric al 
apartenenţei la U.E. și la 
lumea globalizată ne impune 
ca, simultan cu acceptarea 
unor reguli comune în domeniul administraţiei, 
economiei, justiţiei și a unor delegări de suveranitate 
în domeniul politicii externe, al apărării siguranţei 
naţionale, să ne construim noi înșine proiectul 
identităţii noastre europene într-o lume globalizată. 
Identitatea culturală este un peisaj lăuntric, nu 
copy-paste după credinţele altora omologate con- 
junctural ca modele. Identitatea culturală nu se 
naște printr-o preluare mimetică, ci printr-o înfrigurată 
străduinţă a înţelegerii sinelui și a „celorlalţi”, luminată 
de experienţa celor care au parcurs acest drum 
de-a lungul secolelor. 





a considerat o mare problemă definirea 

identității naționale altfel decât în discursul 
demagogic. Această evaluare vine din experiența 
domniei sale dintr-o perioadă foarte complexă, 
denumită, în lipsă de un termen mai adecvat, tran- 
Zziție. Ori această tranziție a societății românești a 
presupus nu numai reconstrucția instituțiilor politice 
și alinierea economiei la principiile și mecanismele 
de piață, ci și redescoperirea de către români 
a dreptului de asociere, de liberă exprimare, de 
manifestare individuală și colectivă responsabilă. 

Analiza cazului românesc arată că nu a existat 

o dilemă reală în opţiunea dintre identitatea culturală 
națională și identitatea culturală europeană. Ele au 
fost complementare și nu adversare. Gena latină 
identificată de cronicarul moldovean Miron Costin 
încă din secolul al XV-lea — „Noi de la Râm ne 
tragem” — s-a dovedit a fi puternică. Această com- 
plementaritate a fost conceptualizată la începutul 
secolului al XIX-lea, când corifeii unei mari mișcări 
culturale, Școala Ardeleană, au elaborat o doctrină 
conform căreia poporul român, despărțit în graniţele 
Valahiei, Moldovei și Transilvaniei, își poate găsi o 
identitate comună, diferită de cele din jur și-n același 
timp europeană, prin latinitate și prin grafia latină. 
Acest model a devenit, prin eforturile generaţiei 
de intelectuali și oameni politici vizionari din Valahia 
și Moldova, o politică de stat. Astfel, putem spune 
că statul-națiune românesc s-a constituit de la 
începuturi dintr-o matrice civilizaţională europeană. 


P rofesorul și omul politic Emil Constantinescu 


în timp de gradul de securitate în care au 

evoluat instituţiile proprii. În ultimele două 
decenii securitatea națiunii a făcut obiectul unor 
strategii elaborate în 1991, 1994, 1997, 2001, 2006 
și 2015. Potrivit analizei făcute de Luciana Alexandra 
Ghica și Marian Zulean (Politica de securitate 
națională. Concepte, instituții, procese, Polirom, lași, 
2007, pp. 166-167), primele cinci asemenea strategii 
„suferă de un handicap major, strategia de securitate 
românească este profund dezechilibrată, punând un 
accent disproporționat asupra relevanței strategice 
a statutului de stat membru NATO al României în 
raport cu alte organizații în care aceasta activează — 
UE, UEO, OSCE, ONU etc.” Observaţiei celor doi 
cercetători i se poate adăuga o altă omisiune majoră, 
care ține de identitatea natională și de moralul celor 
aflați atât în interiorul mecanismului de apărare 
și securitate cât și celor din afara sa, și anume, 
atașamentul emotional față de tara lor. 


A pariția și dezvoltarea sa au fost condiționate 


PET 


Perciun, pe violoncelistul ing. Teodor Chircu și pianista dr. fiz. Maria Haiduc, 


| n primul rând, îi amintesc pe violoniștii ingineri Ileana lonești și Mihai 


cei mai prolifici dintre soliști, cărora îi mai alătur pe violonista conf. dr. 
Voichiţa Ghenghea și pe violistul dr. ing. Petru Dan. 

Concertele de cameră, precum și cele vocal-simfonice sunt prezentate 
în cadrul stagiunii muzicale a Bisericii Luterane din București, la Catedrala 
Romano-Catolică „Sfântul losif” din București sau la sala de spectacole 
AGIR din Piaţa Romană. 


pi) Anul VIII 


La capitolul soliști reprezentativi ai artei interpretative românești, care au 
colaborat cu noi, veţi găsi în paginile Cărţii noastre de Aur numele pianiștilor 
Maria Fotino, Valentin Gheorghiu, Ilinca Dumitrescu, Viniciu Moroianu, ale 
violoniștilor Lola Bobescu, Cristina Anghelescu, Alexandru Tomescu, al harpistului 
loan Ivan-Roncea, al clarinetistului Aurelian Octav-Popa sau al organistului 
Nicolae Licareţ și încă mulţi la fel de marcanți, faţă de care îmi cer scuze pentru 
că, din lipsă de spatiu, nu sunt menţionaţi. 

(Va urma) 

Nevoia de românism 


onstrucția patriotismului și naționalismului 
românesc s-a bazat mai întâi pe educaţie 
și apoi pe formule instituţionale și adminis- 
trative. Această opţiune europeană timpurie a permis 
României să devină, după obţinerea independenţei, 
un model regional de dezvoltare instituțională, dar 
și de iradiere lingvistică, ceea ce a făcut din limba 
română un vehicul de cultură și civilizaţie. Limba 
română a devenit o limbă cu statut de comunicare 
regională în Sud-Estul Europei. Proiectul european al 
României a relevat, ca un efect colateral, și existența 
unor importante comunităţi ale românilor din Balcani, 
care se recunoșteau prin filiaţia lingvistică și pentru 
educaţia cărora statul român a disponibilizat 
un important ajutor financiar și diplomatic. 
Parcurgând cronologia evenimentelor politice 
legate de integrarea europeană a României și 
rememorând propria mea experienţă, mi-am dat 
seama că tocmai soliditatea proiectului cultural 
european iniţiat de elitele intelectuale românești 
la începutul secolului al XIX-lea și construirea 
pe această bază a proiectului identitar românesc 
au reușit în dificila perioadă de tranziţie, după 
Revoluţia din 1989, să pună într-o paranteză 
istorică atât comunismul anilor 1945-1960, obedient 
naționalismului Rusiei sovietice, cât și naţional- 
comunismul din perioada 1964-1989, subordonat 
cultului personalităţii unui dictator. În plan cultural, 
exagerările protocronismului interbelic și a celui din 
perioada ceaușistă i-au făcut pe promotorii acestuia 
să rămână marginali în spectrul culturii române 
faţă de promotorii ideii europene, ceea ce a ușurat, 
după prăbușirea regimului comunist, reintrarea 
culturii române pe marea scenă europeană. 


externă românească. Însemnări. Editura 

Niculescu, București, 2012, p. 33) constata 
după o viață petrecută în labirintul diplomației: „Dacă 
realismul este caracteristica principală a poporului 
român, atunci emanaţia politică a geniului său nu 
poate fi decât realistă”. Dintr-o asemenea perspectivă 
realistă, Emil Constantinescu a preferat o cale 
a reflexiei, detașată de frământări exterioare 
neproductive. 

În primăvara anului 1935, filosoful Edmund 
Husserl a fost invitat să ţină o conferință în fața 
membrilor Uniunii Culturale din Viena. Tema acestei 
conferinţe a fost criza umanităţii europene. Aș vrea 
să citez din notițele mele frazele finale ale discursului 
lui Husserl care m-au marcat de multă vreme: „Criza 
existenței umane europene are numai două căi de 
ieșire: sau declinul Europei, în înstrăinare faţă de 
propriul său sens raţional de viaţă, în căderea în 
dușmănie faţă de spirit și în barbarie, sau renașterea 
Europei printr-un eroism al rațiunii. Pericolul cel 
mare care ameninţă Europa îl constituie oboseala. 
Să luptăm împotriva acestui pericol al pericolelor 
ca buni europeni, animați de curajul pe care nici 
chiar o luptă fără de sfârșit nu îl sperie! In ultimii ani, 
m-am autoexilat din spaţiul de comunicare publică, 
preferând să mă adresez exclusiv reprezentanţilor 
mediului academic și să insist asupra responsabilităţii 
elitelor intelectuale, deoarece sunt convins că numai 
revenirea la concepte poate restabili acel „sens 
raţional de viaţă” la care spera Husserl. 

Amintesc că în 1938, într-o altă cumpănă a istoriei 
noastre, Rădulescu Motru scria într-o lucrare intitulată 
Românismul — catehismul unei spiritualități (Fundaţia 
pentru literatură și artă „Regele Carol Il”, București, 
1938): „Orice popor se străduiește să-și asigure 
viitorul prin valorificarea forţelor sale proprii. Și când 
zicem «valorificarea forțelor proprii» nu înţelegem 
valorificarea însușirilor etnice, cât valorificarea 
însușirilor etice. Poporul trăiește zi de zi prin etnic, 
se înalță însă la un destin istoric, prin etic.” 

O naţiune este ceea ce este memoria ei, așa cum 
identitatea unei persoane este legată de memoria ei. 
O criză morală apare atunci când memoria, care este 
substanţa identităţii naţionale, trece în uitare și ajunge 
la angoasă. Ca să nu ajungem la angoasă avem 
nevoie să nu uităm „demonul istoriei”, pentru a-l 
exorciza, nu pentru a-l redeștepta. Ar putea fi, oare, 
un proiect de viitor acela de a redeschide ciclul 
infernal al excluderilor și al incriminărilor reciproce, 
al ostilităţii și al fricii de celălalt? Categoric NU. 
România a riscat la un moment dat să alunece 


A mbasadorul Ștefan Năstăsescu (Politica 


Anul VIII m 


pe panta nefericită a înfruntărilor interetnice și 
sociale. Dacă acest viraj periculos a fost evitat, 
aceasta s-a întâmplat pentru că unii factori politici 
responsabili și elite universitare și civice au barat 
împreună calea conflictelor. 

Din păcate, traumele și spaimele trecutului mai 
sunt încă exploatate. Cei care ar fi dispuși să obţină 
un eventual spor de popularitate cu prețul degradării 
situaţiei interne și a prestigiului extern al României 
vor pierde ei înșiși în faţa marii majorităţi a cetățe- 
nilor care s-au dovedit apți de dialog și dornici 
să se integreze, cu întreaga bogăţie a identităților 
lor, în spaţiul democratic occidental. 


de capcanele evocate de președintele Emil 

Constantinescu a produs și o reașezare a 
unor concepte distorsionate de regimul comunist timp 
de aproape o jumătate de secol. Constantin Hlihor 
constata: „Tranziţia societății române de la regimul 


N avigarea într-o stare contradictorie nu lipsită 





de dictatură la democrație a început nu numai 

cu reconstrucția instituțiilor politice și trecerea 

la economia de piață, ci și cu redescoperirea de 
către români a dreptului de asociere în organizații 
și instituții care să nu se afle sub controlul statului”. 
(România și șocurile geopolitice ale Războiului Rece 
(1980-1990), Editura IRRD, București, 2016, p. 339) 
Aplicarea dreptului asociativ a permis societății 
românești să se concentreze și asupra culturii, 
limbii, credintei și tradiţiilor sale ca repere identitare 
chemate să redefinească identitatea natională. 

Definirea identităţii naţionale este o misiune impor- 
tantă, dar identitatea naţională nu e un scop în sine, 
ci doar un instrument important pentru obţinerea unui 
țel superior — demnitatea naţională. Nu trebuie să 
uităm că identitatea naţională este un subiect colectiv, 
ea ne cuprinde pe toţi cei care împărtășim o limbă 
comună, ne revendicăm de la o cultură și o istorie 
comună într-o patrie comună. Această identitate îi 
reprezintă pe toți: pe cei cultivați și pe cei ignoranti, 
pe cei harnici și pe cei leneși, pe cei curajoși 
și pe cei lași, pe cinstiţi și pe hoţi, pe oamenii 
de onoare și pe ticăloși. 

Dacă identitatea națională este un substantiv, 

a percepe identitatea naţională include un verb, care 
se conjugă diferit la trecut, prezent și viitor. Este, în 
același timp, o călătorie pe care fiecare generaţie o 
parcurge pe propria răspundere. Identitatea naţională 
nu e un bloc de granit inert la trecerea veacurilor și 
mileniilor, este ca o plantă vie, un arbore cu rădăcini, 
trunchi, cu crengi mereu ramificate, cu frunze căză- 
toare în anotimpurile reci și muguri noi în fiecare 
primăvară. Percepţiile identităţii lor naționale la 
români au fost sincronice cu evoluţia Europei și 

a lumii, fiind diferite pentru generaţiile de la 1848, 
pentru cele din Primul și Al Doilea Război Mondial, 
din comunism, din primul deceniu postcomunist 

și pentru cei de azi. lată de ce în această eternă 
căutare a identităţii propun un drum invers, dinspre 
identitatea omului universal spre cea a europeanului, 
a balcanicului, pentru a înţelege mai bine pe cea 

a românilor, în bătaia vânturilor veacurilor. 

Într-o carte dedicată prozei lui Mircea Eliade, 
Eugen Simion observă că pentru acesta lumea veche 
nu era o lume primitivă, ci o lume primordială. Omul 
postmodern, părăsit de istorie și asaltat de o lume 
care-i demonetizează rând pe rând valorile, se 
poate regăsi redescoperind miturile care îi pot salva 
dimensiunea spirituală. Întoarcerea la miturile care 

ne spun și ce nu știm despre noi, miturile despre om 
sunt miturile Europei Sud-Estice, miturile naţionale. 


un monopol al mitologiei, dar schimbările 
petrecute în interiorul său într-un deceniu 
cât un secol, după formularea lui Paul Dobrescu, 
au dezvăluit și amenințări latente identificate de 
Constantin Vlad (Istoria diplomaţiei. Secolul XX, 
Editura Cetatea de Scaun, Târgoviște, 2014, p. 697). 
„Dezvoltarea noilor democrații în partea răsăriteană 
a continentului și, cu atât mai mult, în zona asiatică, 
până la Vladivostok, se dovedea anevoioasă, 
sinuoasă, se petrecea treptat, având de depășit 
obstacole numeroase și adesea redutabile.” 
__ Marile mituri supravietuiesc perioadelor istorice. 
In bisericile din secolul 4 din zona Mediteranei, 
în centrul labirintului apare o cruce, iar în secolul 
14 chipul lui lisus Hristos. Ca și în cazul altor mituri 
antice păgâne, Biserica creștină a teologizat simbolul 
labirintului, schimbându-i sensul. Creștinii vedeau 
în simbolul grecesc o cale a desăvârșirii, a ieșirii 
din închisoarea sufletului după învingerea umbrei, 
labirintul devenind astfel un loc în care biruinţa 
este posibilă prin căutarea stăruitoare a drumului 
cel bun dintr-o mulţime de drumuri greșite. 

Nu altfel s-a întâmplat în modernism și post- 
modernism. Intre cele două războaie mondiale, 
labirintul devine o proiecție spaţială fie a rătăcirii 
mentale, fie a unei realităţi absurde și angoasante. 
In viziunea intelectualilor timoraţi de explozia 
violenţei, metafora labirintului surprinde chiar 
intercondiționarea derutei mentale cu aberaţia 
realităţii. La Kafka labirintul dedalic este localul 
judecătoriei, un orizont ocult care încețoșează 
sensurile și le face imperceptibile. Cosmarul kafkian, 
aidoma unui labirint, se conturează treptat, pe 
măsură ce personajul crede că va avansa spre o 
soluţie, spre o ieșire. Insă ieșirea nu există, e doar 
o iluzie. In romanul lui Joyce, Leopold Bloom, un 
Ulyse al secolului XX rătăcind prin Dublin, nu mai 
luptă cu zei și cu fiinţe fantastice, ci cu propriile 
temeri și slăbiciuni, dar și cu labirintul misterios al 
gândurilor celorlalţi. Mergând pe urmele lui Kafka și 
Joyce prin Praga și prin Dublin, am înţeles mai bine 
sentimentele lor: ale tânărului evreu plecat din micuta 
casă de pe o uliţă strivită sub umbra imensului Palat 
Hrad spre masiva clădire a Tribunalului, clădită 
pentru a fi cazarmă imperială; cele ale scriitorului 
irlandez revenit în izolata și ploioasa lui ţară, după 
frumoasele clipe petrecute la Paris și Trieste. Dar, 
mai ales, am înţeles că scriitorii, asemenea păsărilor, 
simt înaintea tuturor iminenta unui dezastru, 

a marelui Măcel Mondial care avea să vină. 


A cest spaţiu nu pretinde și nici nu deține 


societate românească, președintele Emil 

Constantinescu se întreba care sunt 
coordonatele psihologice care fac ca tot mai mulți 
oameni din jurul nostru să creadă că sunt într-un 
labirint din care nu pot ieși. Răspunsul său face din 
nou trimitere la spiritualitatea originală a românilor. 

Conturarea identităţii naționale românești nu 
poate fi separată de un inerent tropism intelectual. 
Oamenii, ca și plantele, caută lumina. Oricât a insistat 
Sadoveanu, în anii '50, să ne convingă că „lumina 
vine de la Răsărit”, în cultura română ea a venit mai 
ales din Apus. In timp ce alfabetul latin nu s-a pierdut 
niciodată în Europa Occidentală și limba latină a 
fost în tot Evul Mediu „lingua franca” pentru religie, 
cultură, știință și corespondenţa diplomatică, în Ţările 
Române de-abia în a doua jumătate a secolului al 
XIX-lea apar primele publicaţii românești cu caractere 
latine, punând capăt unei lungi perioade de captare 
a culturii române de către cultura slavă și cea 
greacă, prin alfabetul chirilic. Adaptarea calendarului 
gregorian ne-a acomodat și sărbătorile religioase 
cu Occidentul. 

Națiunea culturală a premers națiunea politică. 
Retrospectiva ne fundamentează perspectiva și ne 
ajută să înaintăm pe drumul lung de la patria reală 
la patria ideală pe care o visăm. 

O componentă importantă în istoria naţiunii 
române este statalitatea, care deosebește destinul 
aromânilor, tracii latinizaţi din Balcani care nu au 
beneficiat de statalitate precum aceia trăitori în 
principatele din Muntenia, Moldova și Transilvania. 


(Va urma) 
PĂ 


R eîntorcându-se în bulversata noastră 






dacă nu cea mai importantă, în orice caz, cea 

mai curtată, pare să fi renunţat la povestire, 
descurajând astfel și tentativa unei recapitulări 
fluente a narațiunii, după lectură, Silvia Zabarcencu 
perseverează în a frecventa maniera opusă, adică 
o epică tradițională, cursivă, nesofisticată, capabilă 
să satisfacă perfect sănătoasa plăcere a cititorului 
de toate zilele de a putea spune despre ce este 
„vorba” în carte, ce „se întâmplă” în ea. (Observaţia 
aparţine cărturarului Boris Buzilă și a fost făcută 
public în anul 1985). 

lată, așadar, în cuvinte puţine, o radiografie 
perfectă a prozei semnate de scriitoarea Silvia 
Zabarcencu. Și nu a unei singure cărţi, ci a tuturor 
celor patru romane publicate până acum de autoare: 
Grinduri; Thalassa!... Thalassal...; Nicăieri în orașul 
acesta; Revelion la vamă. 3 

Au trecut mai bine de 30 de ani și consta- 
tarea lui Boris Buzilă nu doar că nu-și pierde 
valabilitatea, dar îi și sporesc valentele. 
Intărește acest adevăr proaspăta reapariţie 
a romanului Nicăieri în orașul acesta, ediţia 
a |l-a, revăzută și adăugită, Editura Mantaua 
lui Gogol, București, 2016. Un roman dens, 
în care o zdravănă bucată de viaţă palpită prin 
toți porii: trăiește, caută, apără, speră, visează, 
găsește — deși nu totdeauna găsește timpul 
și locul în care să poată rosti goethe-enele 
cuvinte Clipă, oprește-te! 

Actiunea debutează abrupt, cu o secvenţă 
petrecută într-un sat de pescari din Delta 
Dunării; mai exact, în cârciuma satului, punctul 
în care, seară de seară, se dă „ora exactă” a 
întâmplărilor locului. Pescari bătrâni, ca Pavlo, 
cel căruia prea devreme „vodca îi înroșise 
obrajii, fruntea și nasul”; pescari tineri, ca 
Marcar și Mihai, cărora „vodca le sporește curajul”; 
profesori tobă de carte și de iniţiativă, ca Ilarion și 
Boernaș — toți alcătuind o obște în care se dezbat 
și se iau hotărâri, sub ochiul și judecata înţeleptului 
Moisei, patriarhul care deține uricele scrise 
și nescrise ale locului. 

Discuţia se poartă în legătură cu biserica satului, 
de pe ai cărei pereţi culoarea frescei s-a scurs din 
cauza ploilor infiltrate prin acoperișul deteriorat. 
„Trebuie aurit din nou — le spune Moisei — că acum, 
dacă primărița Georgeta a reparat acoperișul, ceata 
sfântă poate veghea neplouată închinarea noastră de 
duminică.” Astfel, se hotărăște trimiterea profesorului 
Ilarion Mucenic la București, unde are o verișoară 
pictoriță, pe Sidonia Mucenic, ca s-o convingă să 
vină — de fapt, să revină — în satul (natal!) din Deltă 
și să restaureze pictura bisericii. 

Din acest moment, apele se despart — spre 
a se condiționa, pe parcurs, reciproc: o parte dintre 
întâmplări se petrec în București, spaţiul în care 
Ilarion, fiul Deltei, nededat la vicisitudinile orașului, 
plonjează într-un teritoriu necunoscut; cealaltă 
parte se desfășoară acasă, în satul din Deltă. 


LAS - 
| ntr-o vreme când o mare parte a prozei noastre, 


de pescari. Și să observăm cum, cu mână 

sigură, măiastră, aceasta introduce, în chiar 
momentul dezbaterii din cârciumă, un personaj insolit, 
necunoscut, desprins parcă din Maestrul și Margareta 
lui Bulgakov; am în vedere pe demonul deghizat în 
misteriosul profesor Woland, care răvășește starea 
de spirit a locului. La întrebarea cine este, el răs- 
punde enigmatic: „Sunt sigurul călător care a sosit 
aseară cu vaporul”. Apoi, aflat sub această acoperire, 
completează: „Mă numesc Ionescu, lvancenko, lanoș, 
Ivanovici, lanis sau Giovanni”, susținând că vorbește 
„În orice limbă sunt chemat”, semn (apropo de 
Bulgakov) că răul poate apărea sub orice identitate. 
De data aceasta, necunoscutul nu este însoțit de 
motanul Behemoth și asasinul Azazello. Armele lui 
sunt mult mai viclene, mai periculoase; au o bătaie 
mult mai lungă. Derutaţi, pescarii află, momentan, că 
insul oferă niște icoane pictate pe hârtie, viu colorate, 
„Sfințite și ștampilate” (de „autorităţi”) în schimbul 
„hârburilor” de lemn sau sticlă, la care se închină 
pescarii în casele lor. Spre a-i convinge, el li se 
adresează: „Oameni buni... Mă aflu aici ca să 
vă ajut, și scoase din geanta diplomat un sul de 
hârtie lucioasă. Știţi ce avem noi aici? Avem exact 


S: rămânem încă, alături de autoare, în satul 


Duhul locului 





ce vă trebuie dumneavoastră. Atenţie la mine, 

vă rog. Sfântul numărul 1. Bust. lar în celălalt 

sul, sfântul numărul 2, în picioare.” Mai mult, noul 
Woland le propune restaurarea bisericii prin metoda 
sa, jurându-le că nu le vrea decât binele: „Dumnea- 
voastră veţi scăpa de toate grijile cu restaurarea, 
dacă la numai jumătate din valoarea devizului făcut 
de pictorul pe care vreţi să-l aduceți, cumpăraţi 
aceste autocolante și le lipiţi, pur și simplu, peste 
afumatele sau ștersele picturi”. De aici și până la 
idoli și pierderea credinţei — un pas. Pe care bătrâ- 
nul înţelept Moisei îl înlătură cu tact și argument, 
readucând încrederea oamenilor în cutumele exis- 
tenţei lor. Până la urmă, enigmaticul personaj se 
dovedește a fi un securist (ofiţer cu acte în regulă) 
venit să verifice o delaţiune (semn că nici Delta n-a 
mai rămas pură, cum o știam!) și, cu acest prilej, să 
procedeze și la bănoasa 
escrocherie cu icoane. 
Poate că acest 
personaj, simbol al 
răului în aceeași lume 
(ca și în Bulgakov) 
patronată de ateismul 
comunist, ar fi meritat 
urmărit mai mult, 
până la un capăt. Ca 
și enigmatica Mălina, 
venită de niciunde 


și plecând nu se știe unde, 
care a răvășit într-un fel 
ordinea locului, turmentând 
sentimentele și visele 
flăcăilor pescari. Dar tot la 
fel de bine se poate spune 
că atât să fi considerat de 
cuviinţă autoarea să confere spaţiu celor două 
personaje, în economia romanescă a totului. 


itinerare, București și Deltă — întretăindu-se 
în trăirile retrospective ale personajelor. 

Ilarion Mucenic, profesor de istorie, descinde într-un 
oraș derutant, pe care vrea să-l înțeleagă — și care, 
adesea, îl turmentează. Parcurge o veritabilă inițiere 
în tainele acestui loc; taine ale binelui și răului, mai 
ales ale răului. Rătăcind pe străduţe lăturalnice, o 
cunoaște pe coana Stana, prototipul mahalalei, care 
vinde clandestin borș și pui megieșilor, închiriază pe 
bani buni odăi-coteţ sufletelor necăjite; dar care, în 
paralel, trăind o ciudată dedublare, își confecţionează 
din tăieturi din ziarul Scânteia o biografie desăvârșită, 
de mare savantă (acad. dr. ing.). Concomitent, într-un 
apartament din apropiere, în care Ilarion pătrunde, 
intempestiv, ca un personaj din Mircea Eliade, un 
cuplu trăiește, izolat de restul lumii, mirajul unei 
vieţi din vis, într-un clarobscur de muzică și dans. 
Dincolo, înflorește specula coanei Stana și tristeţea 
umană. Dincoace, opinia publică doarme într-o totală 
nepăsare (căci dolce far niente ar fi prea mult spus). 
Descumpănit, Ilarion îl cheamă în gând pe bătrânul 
înţelept al Deltei: „Explică-mi tu, Moisei... explică-mi 
ce se întâmplă?” 

Intre timp, în satul de pescari are loc un război 
în toată regula. Intre cazacii hatmanului Doroșenko 
Alexandru (din clasa a VII-a) și tătarii „Hoardei de 
aur”, conduși de hanul Nicușor lonescu (din clasa 
a VI-a). In timpul ciocnirii, „în coasta uneia dintre 
cete intră în luptă, prin spărturile din gardul de stuf 
al babei laremciha, plăieșii lui Ştefan cel Mare, călări 
pe bețe și trestii”. Aţi priceput! Este vorba despre 
clasicul joc de copii „Hoţii și vardiștii”, care aici are o 
altă substanţă, altă înfățișare. Când vor ajunge mari, 
altfel le va fi jocul. Precum astăzi, cel dintre Ilarion și 
Haritina (fiica lui Moș Moisei) cuprinși în mrejele pure 
ale iubirii, aidoma anticilor Daphis și Chloe: „— ...și 
nu-mi mai zice frate, Haritina, că tu nu-mi ești soră, 

iar eu nu ca un frate alergam 
după tine prin Ostrov, ascuns 
printre plopi, când te duceai 
singură la cules de mure... 
continuă llarion”. 


întoarce în apartamentul 

verișoarei Sidonia — un 
cartier central, Cazărmii, nu cu mult diferit de 
mahalaua coanei Stana, din care tocmai evadase — 
dar n-o mai găsește acasă. In așteptarea lui, pictorița 
Sidonia cade (probabil pentru prima oară profund) 
într-un zbucium pustiu, încercând să afle răspuns 
unor mai vechi întrebări chinuitoare: care, unde este 
locul ei de om și artist, pe această lume?; cum și 
unde își poate găsi partenerul ideal? — ambele vizând 
absolutul. Incotro? — se întreabă, căutând drumul 
ce-ar duce-o la soluţie. Cu arta metropolei și slujitorii 
ei, cel puțin cei din cercul în care se învârte ea, 
se lămurise. Ba chiar avusese de suferit, pentru că 
refuzase să facă portretele Tovarășului și Tovarășei. 
Iși cunoștea și delatorul, coleg de penel, dar con- 
venţia o obliga să surâdă la întâlnire. Ceea ce nu 
înseamnă că pericolul era evitat. Se cam lămurise și 
în privinţa partenerului ideal, pe care credea că și l-a 
găsit într-un alt coleg de penel, după ce se amăgise 
un timp — și trăise o experiență înjositoare în salonul 
TE 27] cu „lume bună” al soţiei acestuia. 
pr | Acum, în plin zbucium, îșidă 
seama că „partenerul ideal nu 
avea, din păcate, chip”. Ceea ce 
n-o împiedică pe Sidonia să aibă 
o lungă și pătimașă convorbire 
cu năluca așteptată — din care 
nu se alege decât cu niște 
amintiri reînviate din satul natal, 
care o pun, și ele, pe gânduri. 

Partenerul ideal avea să i se 
arate tocmai în aceste momente 
de descumpănă, când, prinsă în 
strâmtoarea dintre două vânturi, 
Sidonia capitulează în faţa destinului. El apare sub 
chipul diaconului Andronie, alături de care trăiește 
revenirea la adevărata viaţă. 

Filosofic, lucrurile apar/sunt rezolvate. A mai 
rămas locul — pe care îl propune/invocă Ilarion: satul 
de pescari, locul natal, unde oamenii au nevoie de 
tine și tu de ei. Acolo, la bisericuţa ce-și așteaptă 
zugravul talentat și slujitorul devotat al altarului. Și 
astfel se explică și titlul cărţii: Nicăieri în orașul acesta 
— totdeauna acolo unde te cheamă duhul locului. 


| larion, profesorul, se 


> 


igur, în carte sunt încă multe alte scene, 

tablouri, întâmplări, povești — care fac 

substanta, țesătura, canavaua întregului — 
și pe care autoarea le surprinde și le redă cu forță 
artistică și talent desăvârșit. Cum ar fi, de pildă, 
convorbirea dintre Sidonia și coana Marioara, vecina 
de la etaj (care aude tot ce se petrece în blocul 
ce scârțâie din toate încheieturile), o scenă absolut 
fermecătoare. Revelatoare este și scena cu modul 
în care bătrânul Moisei rezolvă problema minorităţii 
naţionale. Avându-l oaspete pe un bucureștean titrat, 
el se scuză cu ce pune pe masă, pentru că, dacă 
era fiică-sa acasă, făcea niște varenici cu brânză 
și smântână. Nedumerit, oaspetele întreabă ce-s 
alea varenici. lar bătrânul răspunde: „Vareneke sunt 
colțunașii; le zicem și așa și așa. N-ai observat, 
dumneata, că oamenii se dezbină pentru te miri ce; 
dacă eu zic vareneke și matale colțunași, ne uităm 
bănuitor unul la altul; dar când mâncăm dintr-însele, 
ne luminăm la față: miezul, ca și învelișul, e același 
la amândouă. Dar miezul unește mai repede și 
alungă neîncrederea ori bănuiala.” La fel, „jurnalul 
intim” al Sidoniei (răsfoit de Ilarion, în lipsa ei), 
absolut tulburător, în care, vorba aceluiași Boris 
Buzilă, „o boare de romantism cu miros de floare 
presată între filele unui vechi roman de dragoste 
înfioară discret aceste pagini”. Pentru că, „fraza 
Silviei Zabarcencu are o fluență somptuoasă, 
o tăietură sigură și elegantă”. 

n încercarea de 
| a defini poezia, Mihai 

Dragomirescu spune 
(Știința literaturii, Paris, 
1923, vol. |, pp. 183, 184) 
că aceasta este [...] artă 
psihică, de nuanță intelec- 
tuală, dar succesivă și 
obiectivă ca și muzica — 
este colecția capetelor de operă care au drept 
temă inteligența estetică a omului în întregimea lui, 
sub raport fizic, psihic și mistic, în măsura în care 
poate fi exprimat prin ritmul sufletesc al cuvântului. 
Cuvântul, în adevăr, este cel mai bogat și mai 
complex dintre materialele folosite de diferite arte, 
constituit fiind prin sunet, înțeles și armonie. 

Tudor Vianu (Filosofie și poezie, București, 1943, 
p. 77), după ce a făcut consideraţii adânci asupra 
raporturilor dintre filosofie, poezie, mitologie și religie, 
observă că, în privința interpretării filosofice, poezia 
n-are nevoie nicidecum să exprime idei, ci numai 
să se dezvolte din intuiţiile spirituale ale absolutului. 
Ideea și intuiţia absolutului nu sunt unul și același 
lucru. ldee nu este decât una din formele în care 
se realizează intuiţia absolutului; cealaltă formă 
O găsim în imaginile și armonia poeziei. 

Am reprodus aceste două citate din cei doi 
mari cărturari ai culturii românești fiindcă aspectele 
sesizate de ei le găsim și în poezia Galinei Furdui, 
sub raport filosofic, psihologic, mistic, al cultivării 
cuvântului, existând o analogie de atitudine spirituală 
între aceste elemente. In volumul Galinei Furdui Pe 
cărarea inimii (Editura Gens latina, Alba lulia, 2017), 
mistica se apropie ori de câte ori misticul încearcă 
să exprime experienţa lui interioară, în mod firesc, 
servindu-se de tehnica și limbajul poetic. (Vezi în 
acest sens și volumele anterioare, Durerea uimirii 
și 100 de rondeluri, apărute la Editura Gens Latina 
în anii 2012, respectiv, 2011.) Dar, diferenţierea 
nu întârzie să se învedereze: în timp ce mistica 
se îndreaptă către tăcere, poezia înseamnă verb 
și creaţie. Platon spune (Opere complete, vol. |, 
pp. 457, 458) că, în timp ce poetul se îndreaptă 
către Cuvânt, misticul tinde către Tăcere. Poetul 
se identifică cu fortele universului manifestat, în timp 
ce misticul le traversează și încearcă să ajungă 
înapoia acestora, la puterea nemișcată și nelimitată 
a absolutului. 

Poeta ne lasă să înțelegem că atât poezia cât 
și mistica prezintă un conţinut real, obiectiv. Mistica 
presupune, în adevăr, sentimentul prezenţei imediate 
a unei „fiinţe transcendente”, în timp ce experienţa 
ei poetică stabilește o dată cu o stare sufletească 
specifică, un termen obiectiv, absolut, un frumos 
transcendent. Amândouă experienţele năzuiesc, 
deci, către Absolut. 

Ontologic, însă, structura celor două experienţe 
este total diferită; deși mistica și poezia sunt consi- 
derate ca atitudini, sunt parțial coincidente, ceea 
ce explică faptul că atunci când prin mistic poeta 
vrea să transmită oamenilor infailibilitatea experienţei 
sale, folosește în mod natural limbajul poetic, cele 
două experienţe vor fi, în fapt, divergente: poezia 
o instalează de la început pe linia constructiei, 

a realizării artistice, a creaţiei. 





Concentrându-și întreaga ființă în extaz, 

în poezia Galinei Furdui misticul își trăiește 
experienţa în adâncime, în asceză ca să spunem 
așa și depășire a materiei, renunțând la comunicarea 
lui de suflet, deși poeta, consumându-și experienţa 
în adâncimi, transcende lucrurile, de care e legată 
senzual; ea tinde către expresia stării poetice prin 
imagine, metaforă, analogie sau chiar identificarea 
între cuvânt și lucru. Poezia ei este deci mai 
apropiată de încântare decât de mistică. 

Cele două noțiuni considerate ca forme de 
trăire spirituală extremă se deosebesc, așadar, 
prin orientare ca și prin actele fundamentale 
ale trăirii, extaz și inspiraţie. 

Ele se deosebesc, de asemenea, ca experiențe 
interioare prin călăuzirea lor către Cuvânt și Tăcere. 
Mai găsim o diferenţiere relativă în atitudinea spiri- 
tuală a misticului și poetului față de realitate. In timp 
ce misticul postulează cuprinderea universului, 


PR ere dintre mistică și poezie se precizează. 


ca un tot indistinct, poeta stabilește între faptele 

lumii corespondențe, care-și răspund într-o splendidă 
armonie, ca în acest rondel: /Acolo, Sus, îți amin- 
tești? Un cerc vibra...]/ Și cibernetica rămâne-aici, 
umilă./ Nu vrem, nu cutezăm a observa/ Că am ajuns 
o șoaptă de argilă.// Da, am avut atunci a deriva/ Din, 
unică, suflarea Lui, subtilă./ Acolo, Sus, îți amintești? 
e altceva,/ Mecanica rămâne-aici utilă.// Plouă cu 
raze, plouă de undeva/ Și se aude-o muzică dactilă./ 
Un alb imens, un alb de canava/ Așterne-ncet 

o șoaptă de sibilă:// Acolo Sus... acolo, Cineva... 

Poeta Galina Furdui „operează” prin cuvinte. Orice 
cuvânt întrebuințat de ea în poezie este o incantație. 
Ea nu se servește de cuvânt ca de un semn, ci ca de 
un sunet. Ea este un 
descântător, pentru că este 
adânc pasionată și pentru că 
orice pasiune este, la propriu 
vorbind, un charme, dă prin 
urmare cuvântului valoarea 
lui etimologică. 

Poezia este, așadar, 
muzică, cum spune Mihail 
Dragomirescu, atât prin 
procesul genetic al elaborării, 
cât și prin structura intimă 
a poemului, prin caracterul 
său de artă a limbajului. 

Am deslușit două funcţii 
cardinale ale actului poetic, 
de cunoaștere a lumii 
în poezia Galinei Furdui: 
Cunoaștere și Actiune. 


sociale și a omului prin cuvânt și metaforă, 

prin stabilirea de raporturi noi între lucruri, 
prin aflarea de corespondențe între planurile lumii, 
sau între anumite relaţii exterioare și fiinţa omeneas- 
că; pentru poetă, poezia este cunoașterea prin ima- 
gine și prin simboluri, în care cuprinde, ca o vastă 
rețea, întreaga realitate, în unitatea ei totală: Nu pășiți 
peste mine când, căzută, mână nu pot întinde./ Priviţi 
atent — sunt cea care merg/ Inainte./ Sunt piatra 
mântuirii ce-o aveți în față/ Și stânca din care beau/ 
Cei însetați de viață./ Sunt tu, cel ce nu știi cum 
crește în pieptul tău plânsu-ți,/ Tu, cel amânat 
continuu de tine Insuţi./ Sunt scara uimirii, oameni 
urcă spre mine./ Din haos fac lege. Din legi smulg 
Destine... 

In același timp, găsim în poezia Galinei Furdui 
și îndemnuri la acţiune, prin sugestie, o influenţă ime- 
diată și efectivă asupra sufletului uman: Coboară toți. 
Ingânduraţi, coboară./ O scară-adâncă-absoarbe 
pașii-nceți./ E răsucită-n spații, întortocheată scară/ 
Și-nsingurarea strigă în lipsa de pereti.// De unde 
vin? Spre unde-și duc povara?/ Par a purta pe umeri 
mii de cărunte vieți./ Pășesc tăcut. Ingânduratți, 
coboară/ Pe-o scară-ngustă, cu pași grei, înceți...// 
O, Doamne! lar văd flăcări — se strecoară,/ Să stingă 
umbra în inimi de asceți,/ Și zboară-n jur săgeți de 
foc, săgeți,/ Treptele-nghit tăcerea. E dimineaţă? 
Seară?// Coboară toți. Ingândurați. Coboară. 

Fără îndoială, împărțirea noastră nu are valoarea 
unei clasificări, cu rigoare absolută: cunoașterea nu 
este separată de actiune, fiindcă ambele se îmbină 
în firea umană. Cele două tendinţe se află, am zice, 
în proporții diferite, fiind o expresie directă a unei 
atitudini fundamentale a personalităţii umane, care 
este deopotrivă aderentă la lume, prin cunoaștere 
și nevoie de acţiune tranzitivă asupra realului, prin 
modificarea sau înfrumusețarea acestuia. 

Omul nu se așază singur în faţa universului 
numai pentru a stabili raporturi cu nevăzutul și taina; 
singurătatea nu e decât un moment de reculegere și 
revigorare, din epopeea spiritului; chiar Cunoașterea 
e un fapt colectiv, prin limbă, prin mit și valori de 
cultură, așa cum au amintit-o romanticii germani. 

Viaţa este și acţiune, iar acțiunea presupune 
simţirea de către om a unui umăr alături, a unui 
semn: Monolog pentru Maica Maria/ Pustiu. S-au dus 
toți. Crucifixul se-nclină./ Ajută-mi, Părinte, să-i susțin/ 
Rădăcina./ Picură stropi grei din Cruce. De sânge 
Lumina./ Ingerul meu, ia Lumina/ De mână./ Plânge- 
0. Și-o cântă. Adu-o aproape./ Să-i spălăm rânile./ 
Rănile-pleoape. Sunt maica acestui băiat răstignit./ 

PD poezia ei, avem cunoașterea lumii, a vieții 





Poeta cuvântului cosmic 


Virgil ȘERBU CISTEIANU 


Prin voi, oameni, prin voi și Crucea Lui/ Sunt:// Strigăt 
ce leagă Cer de Pământ. Ruga nescrisă/ Și Sfântul 
Cuvânt.../ Dar nu mă auziţi, voi care mă Știţi./ O cum 
mă-nțeleg cei/ De mult osândiţi./ ... Pustiu. S-au dus 
toți. Crucifixul se-nclină./ Ingerul meu, ia Lumina/ 

De mână. 


ni-l oferă și prin care cunoașterea și acţiunea 
sunt adâncite printr-o vastă rețea de tehnici 
spirituale și de experimentări, prin care poeta 
se identifică cu viţa onirică și căreia încearcă 
să-i restituie imageria și să-i descifreze limbajul. 

Gândirea poetică a Galinei Furdui stabilește, 
în același timp, corespondențe între fapte 
disparate, aflate pe portative diferite ale 
lumii, legate de dependențe neștiute de 
| gândirea utilitară, dar descoperite de 
gândirea vizionară a poetei, creatoare 
de imagini și metafore. 

Galina Furdui gândește analogic. 
Personalitatea ei poetică este cu atât mai 
puternică, Galina este cu atât mai poetă, 
cu cât stabilește analogii mai neașteptate 
între lucruri, cu cât elaborează metafore 
mai sugestive, imagini mai relevante, 
folosind cuvântul, muzica, filosofia, întregul 
de mijloace ale tehnicii sale poetice. 

Universul ei poetic urmărește, într-o 
veșnică paralelă, metamorfozele succesive 
ale lumii. Ascultându-se pe sine, recreează 
lumea, se apropie de infinitul lumii în fiecare 
clipă. Inţeleasă în acest sens, de recreare a 
universului prin cuvânt, poezia Galinei Furdui 
își tărmurește domeniul în semnificaţia profundă, 
filosofică și cosmică, dându-ne, cu fiecare operă 
poetică, o nouă lume, care se înfățișează eternității 
ca o creaţie inedită, multiplicând și îmbogăţind 
lumea poeziei europene. 

In starea actuală a limbilor europene, spunea 
francezul Remy de Gourmont (Estetica limbii 
franceze, p. 187) încă de acum 80 de ani, aproape 
toate cuvintele sunt metafore, iar metafora, spunem 
noi, e o formă originară a vieţii limbii, care afirmă 
realitatea cu mult înainte de punerea ei în valoare 
artistică; e un vocabular de metafore care alcătuiesc 
nu numai o componentă a limbajului poetic, dar 
și a limbajului uman; ea reprezintă însuși procesul 
de elaborare a gândirii. 

Am descoperit în poezia Galinei Furdui trei noţiuni 
de limbaj, și anume: 

Relaţia dintre gândire și limbaj, care reprezintă 
în poezia ei procesul funcţional dinamic. Gândirea 
depășește mecanismul limbajului, însă îl presupune. 
Limbajul din poeziile sale are coerenţă, definește 
și interpretează procesele de conștiință ale gândirii 
poetice, dă o structură și o unitate versului. 

Raportul funcţional-dinamic se distinge prin 
caracterul convenţional al cuvântului, fondul emotiv 
al poetei. Acest raport deschide largi perspective 
limbajului poetic. 

Raportul realitate exterioară-imbaj privește 
valoarea cuvântului, ca semnificaţie convențională, 
sau de esențe a expresiei realului. Ne oprim aici 
fără a mai continua aprofundarea acestor trei noţiuni. 


| ată un splendid monolog interior pe care poeta 


Rusu, vom spune că poezia Galinei Furdui 
este arta limbajului sau, mai corect spus, 
artă prin limbaj, fiindcă fondul ei este originar și 
este exprimat prin mijlocirea cuvântului. Această 
exprimare datorată vieţii inerente, vieții cuvintelor 
și raporturilor dintre ea și ele, poezia ei, are aspecte 
proprii care nu pot fi comparate cu specificul altor 
poeţi. Poeta distinge limbajul său poetic de cel 
obișnuit prin logica eului originar, logosul ei poetic 
fiind unul viu, ferit de rigidități. 
Poezia Galinei Furdui ne oferă posibilitatea 
de a contempla întregul, într-o fulgerătoare lumină. 
Nu numai prin metaforele ei, care cuprind o lume 
întreagă în cuvinte, nu numai prin asociaţiile ei 
îndrăzneţe care unesc într-o fulgeraţie revelatoare 
elemente ale cosmosului care par incomensurabil 
distanţate, dezvăluindu-ne nebănuit corespondente, 
ci și prin simbolurile ei atât de inefabile între concret 


și abstract. 
PE, 


A șadar, parafrazându-l pe esteticianul Liviu 





George Stanca | 
sau toamna trubadurului 


Nicolae GEORGESCU 


pe gânduri, ca să zic așa, adică o iei, o 
deschizi de la un capăt, apoi de la celălalt, 
de la mijloc, întâmplător, după care o lași deoparte, 
încerci s-o uiţi, ca să vezi cum ţi-o aduci aminte mai 
târziu... George Stanca provoacă, astfel, fenomenul 
de re-citire, obligă cititorul să pună în operaţie lectura 
de mai multe ori, îi solicită obisșnuința cu „lucrul”, 
îl pune, oarecum, în situația de ritual fără voie. 
Și, pentru ca masivul său volum (George Stanca: 
Cu tandrețe maximă. Opera poetică. Ediţie 
critică. Editura Princeps Multimedia, lași, 
2013, Colecţia Ediţii critice. Ediţie critică 
realizată de Lena Boldea Stanca, prefață 
de Daniel Corbu, postfață de George 
Stanca, itinerar biografic și note de Lena 
Boldea Stanca, circa 800 pagini — 696 pagini 
A4 numerotate + numeroase ilustraţii), pă- 
trăţos să mi se pară cu adevărat rotund, 
observ că distribuie aceeași literă peste 
tot (la mărime mă refer), și la poezie, și la 
referințe, și la alte însemnări (excepţie fac 
câteva pagini din „Cartea de casă” a familiei, 
unde sunt inserate poezii de la confraţi: 
din deferență maximă le transcrie diferit). 
lar proporția este, desigur, și ea gândită 
arhitectural: vreo 350 de pagini de poezie, 
vreo 350 de pagini de proză (însemnări, 
note, referinţe) — și cam o sută de pagini 
de iconografie. 
Ar trebui să scriu ceva despre poezia lui George 
Stanca, de vreme ce păstrez și mângâi această 
carte de câteva luni bune — obținând-o în urma unei 
conferințe, în semn de oarecare preţuire momentană 
a autorului pentru vorbele rostite; de fapt, cum am 
înțeles peste un răstimp, din sentimentul sufletului 
larg dăruitor al său — ca s-o asez în „raftul cu citite”, 
dar ce aș putea spune nou după cei o sută și ceva 
de critici literari și oameni de cultură care l-au răsfățat 
pe poet de-a lungul anilor?! lar să fac abstracţie 
de toți, sau numai de unii dintre ei, nu mă lasă nici 
măcar răsfoirea întâmplătoare a cărții: cum să treci 
peste Cezar Ivănescu fără să-l pipăi cu ochiul?! Drept 
pentru care mai trag o concluzie preliminară: poezia 
lui George Stanca invită la comentarii semnificative, 
rostite apăsat, cu implicare, memorabile chiar. Drept 
este că, dintre speciile literaturii, critica literară este 


O: cu arhitectură bine gândită te pune 

Incântarea cântărilor 


Mihai BATOG-BUJENIȚĂ 


„=. 


n urmă cu câţiva ani, un bun prieten mi-a dăruit 
| un sul foarte bine realizat, pe care se află scris 
un pasaj din Cântarea Cântărilor, mai precis, 

8:6, acela care sună precum un descântec de iubire: 
Pune-mă ca o pecete pe mâna ta... Imi place atât 
de mult cum arată totul, încât îl am prins pe un perete 
pe lângă care trec zilnic. Suficient cât să-mi amintesc 
versurile și automat să le recit. Ceva mă face să cred 
că prin acest mic și nevinovat ritual, ziua mea va fi 
mai bună și nici nu pot spune că nu se întâmplă așa. 

Prin urmare, ros de curiozitate, am intrat, ca orice 
fericit trăitor al zilelor noastre, în marea arhivă a 
internetului și am căutat informaţii despre acest poem 
considerat a fi cel mai frumos poem de iubire din 
toate timpurile. Am aflat, desigur, o mulţime de lucruri: 
că ar fi, foarte posibil, o creaţie a rebelului faraon 
Akhnaton sau că are influenţe babiloniene, persane 
ori din străvechea cultură a grecilor preantici, dar și 
că ar fi o creaţie a regelui Solomon și cântă iubirea 
dintre acesta și frumoasa Sulamita. Că poemul fusese 
într-o vreme, așa cum se întâmplă cu multe capodo- 
pere, interzis, fiind considerat prea senzual, aproape 
că nici nu ne mai miră, însă un înțelept, marele 
rabin Akiva, trăitor prin secolul al II-lea după Hristos, 
îi redă locul și rolul în cultura tradiţională evreiască, 
raportându-l la celelalte cărți din grupa Haghiografelor 
(a Ill-a grupă din Biblia ebraică Ketuvim) și chiar 
considerându-l mai presus decât acestea prin 
frumuseţea lui literară și profunzimea cugetărilor. 

Prin urmare, în urma căutărilor, am aflat suficient 





cea mai rezistentă în timp, citim cu încântare și astăzi 
notele lui Ilarie Chendi, de pildă, despre poeții minori 
din vremea sa, limbajul criticii rezistă — poezia, poate, 
s-a învechit. Revin la Cezar Ivănescu: „..a venit 
vremea ca/ poetul/ să se ia în serios”, al său, constat 
că se reverberează în multe comentarii la George 
Stanca. O spunea prin 1981 — și iarăși mă pune 
pe gânduri vorba asta a vremurilor vechi. Observ 
că autorul a adăugat multe texte noi, dar, mai ales, 
că și-a reconstruit poezia ca să fie, oarecum, în 
_—— consens cu acest refren 
|| îndemn: a desfăcut volumele 
| și a organizat altfel textele, 
„dând prioritate primei sectiuni 
„intitulată, serios, nu?, SOCIAL. 
| Este în consens și cu zbu- 
| ciumata sa viaţă de ziarist 
|| de după Revolutie. Extrage, 
| așadar, ceea ce este revoltă, 
| ridicare împotriva ordinii 
| nedrepte etc. Dar este, oare, 
| cu totul drept cu sine însuși? 


u de dragul lui George 
N Stanca, pe care toți 
ni-l recunoaștem 
aproape și când nu este cu noi, 
paharele „cocârțophile” din faţă 
-] evocându-ni-l, dar pentru lucrul 
- ——' în sine mă întreb: cum s-ar 
putea lua în serios un trubadur, din specia căruia mai 
toţi criticii literari îl trag și pe Georgică al nostru? 
Adică, să lase liedul și să scrie epopei? Dar, din palat 
în palat pe unde-și plimbă ghitara, ce face el altceva 
decât să povestească epopeea, s-o rezume, s-o pună 
în episoade — într-un cuvânt, să romanteze, să aducă 
epicul la liră și apoi iarăși să-l epicizeze pe măsura 
ascultătorilor/ascultă-toarelor de azi? 

Un lucru îmi devine clar recitind poezia lui George 
Stanca reconstruită de el însuși: dominant în scrisul 
său este verbul, el verbalizează totul — dar mai ales 
locurile, stările pe loc pentru a mă exprima mai clar. 
Citez acest Cântec de fetească: „Ah jună Agnită eu 
te-am iubit tare/ Când clujeam căpiţa era vânju mare./ 
Te-am visat feteasco într-un grup de iele/ Alergai prin 
ploi aiudă pân la piele/ Când mi s-a dus visul eram 
hunedoară/ Negru-antracit un abanos de cioară/ 


de mult ca să fiu complet derutat. 

Numai că bunul meu prieten dr. Dorel Schor îmi 
spusese odată că miracolele se întâmplă doar celor 
care cred în ele. Aici mă citise perfect, fiind eu unul 
dintre oamenii care cred că o lume lipsită de miracole 
ar fi o lume extrem de plictisitoare. 


de la Paul Leibovici lucrarea intitulată Cântarea 

Cântărilor — comentariu, apărută la Editura 
Galaxia Guttenberg în anul 2016, cu o frumoasă 
galerie de ilustraţii aparținând lui Isiu Shaerf (ZL). 
Acest adevărat miracol însă, culmea, nu m-a mirat 
deloc. Pe Paul Leibovici îl cunosc de aproximativ un 
deceniu, ne-am întâlnit de mai multe ori la lași, am 
făcut schimb de cărţi, iar eu am citit cu multă plăcere 
scrierile domniei sale, nu numai pentru că este 
un erudit, ci și pentru că este un scriitor, vorbesc 
de volumele scrise în limba română, complex și 
fascinant, însă și un foarte bun cunoscător al celor 
două limbi, ebraică (patru volume editate) și română 
(opt volume, dintre care și o lucrare specială intitulată 
Sărbătorile noastre israeliene, tradiții și povestiri). 

Fiind deci foarte interesat de studiul tradiţiilor 

evreiești, era și normal să ajungă la această 
capodoperă, Cântarea Cântărilor, asupra căreia a 
muncit mai bine de cincisprezece ani, spre bucuria 
noastră, a celor care acum putem avea acces la o 
lucrare științifică lipsită de influenţe religioase prea 
puternice sau de partizanate ecleziastice. Paul 

LAS iu ae ad a 
| n consecinţă, miracolul s-a produs! Am primit 


par lui-meme 


Aruncat de silă într-o baltă 
albă/ Și pe pieptu-mi negru 
galbenă o salbă/ Ce-mi arăta 
calea cu lucirea ei/...și-așa ) 
mi-am văzut de drumul 4 
taberei./ lar acuma nene să le / ] 
tot trăiești!/ Cu burta la soare 

să vitan-bârsești./ Giuleștind la giusuri dulci de 
clementină/ Mângâiat alene de o colentină./ Jună 
albă-iulie blondă și suavă/ Jurilovcă-n plete cu ochi 
de suceavă/ Mijloc — mediașu satulung femur/ De 
trei ori pe oră îmi vine s-o fur./ Sâni de piatră-neamță 
buzău micșunele/ de m-apucă pohta să muscel 

din ele./ la-le toate Doamne că dau de belele!/ 

la-le Doamne iute că intru-n belele!” (p. 169) Tot 

locul este ceva în acest poem — și toate aceste lucruri 
(ceva-uri) se leagă între ele stând vii în fiinţa celui 
care le-a transfigurat, în cântecul trubadurului, adică, 
cel care este mereu peste tot. 





său „trebuie să te iei în serios ca poet” 

într-un singur fel: la 1981 nu era vremea 
trubadurilor, poate că nu venise încă ori poate că 
noi înșine, cu toţii, inclusiv Dom Cesar, n-o luam în 
serios. Să ne amintim cât de serios a devenit Cezar 
însuși după Revoluţie, cum și-a adunat tunetele și 
fulgerele din poezie aruncându-le împotriva tuturor 
celor pe care nici măcar versul său nu i-a tușat mai 
înainte... De atitudine vorbesc, nimic mai mult — dar 
nici mai serios... 

Ce ne facem, însă, cu George Stanca și marii 
noștri poeţi trubaduri astăzi, când vremea trubadurilor 
a trecut pe lângă noi fără s-o simţim? După ce ne-am 
luat în serios, pentru un deceniu cât o clipă, și ne-am 
ieșit din firea noastră categorială devenind, iată, din 
unii poeţi — pamfletari Tv, din alţii — ironiști sarcastici 
pe hârtie de revistă, din alţii — politicieni pur și simplu, 
ș.a.m.d.? 

Cred că nu avem ce (ne) face altceva: trebuie 
doar să ne facem că-i iubim, sau să ne reintrăm în 
fire, pe categorii, și cei care mai cred în poezie, în 
literatură cel puţin, să-i zidim curat în istorie, să le 
mângâiem și să le așternem cu grijă cărţile în raftul 
cel mai mereu la îndemână și să-i recitim la ceas 
de taină comună — cum fac și eu cu această carte 
în prezența dumneavoastră. 


P: fi de acord cu Cezar Ivănescu și al 


Leibovici, și în această lucra- 
re, dă măsura inteligenţei, a 
interesului și a seriozităţii cu 
care trebuie abordată o temă, 
mai ales când aceasta a fost 
analizată de-a lungul mileniilor, 
aparent, sub toate aspectele. 
Dar oare ce aduce nou 
acest studiu extins, perfect 
sistematizat și bine coordonat ideatic? 





țat desigur de culturile de contact, babiloniană, 

persană, greacă sau egipteană, este opera, una 
fundamentală, a poporului evreu, ea răspândindu-se 
în lume numai în limba ebraică și chiar făcând din 
Solomon și Sulamita eroii evrei ai cânturilor. 

Ca argumente aduce în prim-plan descrierile de 
natură sau referirile la flora și fauna caracteristice 
zonelor locuite din străvechime de evrei, elemente 
care abundă în versurile poemului și care fac un tot 
unitar cu iubirea dintre oameni (aici, între Solomon și 
Sulamita). Ba, mai mult, comparaţiile cu leii sau tigrii, 
ca forță și frumuseţe a omului îndrăgostit, aduc și 
importante informaţii asupra faunei din acele timpuri, 
iar delicatele trimiteri la unele caracteristici ale florilor 
sau ale arborilor în diferite anotimpuri duc poemul 
în acea sferă celestă în care frumusețea este unul 
dintre fundamentele creaţiei, una dintre formele 
de manifestare a divinității. 


N i e i 
n primul rând, demonstrează că poemul, influen- 

Cărți și autori 






i Maria VAIDA 


rofesorul Bogdan 
PD reocoresou este 
| autorul mai multor 
| volume de proză, începând 
| din anul 1991, când publică 
i romanul Copiii teribili 
nu învaţă istoria, apoi, în 2001, Spada, în 2005, 
Dacic Parc, în 2010, Băieți aproape buni. Intre timp, 
publică două cărţi minunate de călătorii, iar în 2016 
îi apare romanul Libertate, Ed. Cartea Românească, 
București. Volumul suprapune imaginea unor 
personaje diametral opuse, legate prin personajul 
principal Sonia Craiu, dar și prin conceptul de 
libertate, văzută ca o necesitate bine înțeleasă, 
de unde și titlul romanului. Personajului principal 
i se răpește această libertate, fără drept de apel, 
fiind părăsită, pe rând, de toți prietenii, de soţ și 
de rude, cu excepția unui jurnalist, fost și el mazilit, 
cândva, Mario Popescu, personaj preocupat de 
aflarea adevărului, un veritabil cavaler, care salvează 
onoarea Soniei, deși prea târziu și aproape în zadar, 
după ce viața mai multor personaje a fost bulversată, 
relaţiile familiale și sociale distruse. Autorul ne poartă 
prin labirintul minciunii, al trădării, al prefăcătoriei 
din societatea românească de azi, arătând ce pret 
poate să fie pus pe sinceritate, dacă ne confesâm 
cui nu trebuie, sau cum nu trebuie, cât de ușor poate 
fi manipulat adevărul, cât de relative sunt aceste 
concepte: prietenie, rudenie, libertate, fidelitate, 
iubire. Filă cu filă, autorul dezvăluie, din perspective 
multiple, caracterul Soniei Craiu, o femeie frumoasă, 
inteligentă, serioasă, fidelă, dorită de mulți bărbaţi, 
dar îndrăgostită doar de soțul ei, Dan. Căderea ei în 
abisul trădării este ca o rătăcire într-o gaură neagră 
din universul propriei existențe: Sonia își pierde soţul, 
fiul, familia, prietenii, însuși sensul existenţei, din 
cauze care ne sunt dezvăluite cu măiestrie doar 
la final, când era prea târziu pentru eroină. 

Recentul roman al scriitorului Bogdan Teodorescu 
este o carte valoroasă, apreciată de confrați și de 
critici, pentru că: Aici avem toate datele pentru 
o carte de succes: acțiune palpitantă, suspans, 
personaje puternice care-și prezintă hotărâte punctele 
de vedere, ironie și un final neașteptat. Dar este mai 
mult decât o narațiune antrenantă. Există un plan de 
profunzime tulburător, o privire în abisul unei societăți 
intocmite greșit, imprevizibilă, capabilă să distrugă 





și romanu 


urtea de la Argeş 





vieți cu un cinism absolut (Horia Gârbea). Prin 
tehnicile narative specifice comunicării, unde autorul 
nostru este specialist, scriitorul demonteză mitul vieţii 
împlinite ca iluzie, pune faţă în față oameni cunoscuti, 
care să-și afirme adevărul referitor la întâmplările din 
viaţa Soniei, peste care trece tăvălugul minciunii și 
mistificării, lăsând vraiște tot ce era frumos înainte, 
pentru că viața femeii se divide între cea dinainte 

de apariția romanului lui Sorin Bratu, de fapt, Sorel 
Bratosin, securist, specializat în interceptări ilegale, 

și perioada de după, în care Sonia își pierde sensul 
vieții, devenind umbra celei care a fost. Ca într-un 
palimpsest, ni se relevă perspectivele relativităţii: 
adevărul e relativ, liberta- 
tea e relativă, drepturile 
omului sunt călcate în 
picioare, vieţile oamenilor 
sunt distruse de un sistem 
plătit din banii noștri. 


ulnerabilitatea 
V camenie este 

o realitate, nepă- 
sarea faţă de problemele 
celuilalt e o formă a 
egoismului nostru, dar 
scriitorul dovedește că 
există și persoane cărora 
le pasă, iar profesorul 
Bogdan Teodorescu 
este o astfel de persoană. 
indirect, prin tehnici 
narative specifice jurnalismului, autorul dezvăluie 
adevărul prim, pluriperspectivismul fiind predominant, 
lumea e văzută ca într-o oglindă, nu purtată de-a 
lungul unui drum, ci de-a lungul unei vieţi, prezentând 
mărirea și decăderea ei. Sonia este văzută ca o târfă, 
cică s-ar fi culcat cu 27 de bărbați, deși s-a căsătorit 
fată mare, soțul ei fiind și primul bărbat din viața sa, 
pe care îl iubea, în pofida cumnatei sale, cea faină și 
grasă, a soacrei sale boieroaica, a altor bărbaţi care 
o priveau cu jind, a prietenelor care o invidiau pentru 
frumusețea ei netrucată, pentru firescul și succesul 
ei profesional. Confesiunea prin stilul indirect liber, 
prin cel direct ori indirect marchează câteva borne 
esenţiale în aflarea adevărului, după cum are grijă 
autorul romanului, pe model călinescian, am zice, 








Bogdan leodorescu 
| palimpsest 


deoarece el o așază pe Sonia în lumina reflectoa- 
relor privirii și gândirii celorlalţi, ea se oglindește 

în cioburile unei oglinzi sparte, iar disprețul nemeritat 
se răsfrânge asupra frumoasei femei ca valurile unui 
râu plin de noroi. Cât de amplă este manipularea 

se poate vedea și din renunțarea Soniei, ea nu mai 
poate lupta cu morile de vânt, pentru că acestea chiar 
sunt uriași; până și sora ei, confesoarea și prietena 
cea mai bună, își pierde încrederea, considerând că 
a minţit-o. Abia în final, cititorul află care este cauza 
atâtor asemănări ale personajului cu felul de a fi al 
Soniei: înregistrările ilegale i-au permis scriitorului 
securist să creeze similitudini comportamentale, iar 
comunicarea telefonică excesivă a ei cu 
Lori, sora și confesorul ei, aduc momente 
din viaţa femeii în lumina publicului cititor; 
| consecinta este oprobiul public, deși femeia 
|] era nevinovată. Prin tot hăţisul firelor 

“| narative, cu insertia și memoria involuntară, 
fire care se adună ghem în final, răzbate 

“| capacitatea sau abilitatea scriitorului de 

a crea suspansul, iar lectorul stă uneori 

| cu sufletul la gură, așteptând dezvăluirea 

| tainei: atât să fie de imorală Sonia Craiu, 

| încât nimeni, nici prietenele, nici sotul, 

| nici sora ei n-o cunoaște!? 


criitorului nostru îi pasă: Chiar dacă 

Sonia e nimeni și fostul ei sot e 

nimeni, și, mai mult ca sigur, copilul 
lor, cum I-o fi chemând, e nimeni, mie îmi 
pasă că toată existența lor a fost făcută 
bucăți de un securist ajutat de alți securiști, pe care 
noi Îi lăsăm să se joace de-a Dumnezeu. Ințelegi? 
Imi pasă că Sonia a ajuns, de furie și de disperare, 
să se comporte ca o nebună, îmi pasă că fostul ei 
soț suferă în tăcere și nu-și găsește locul în propria 
lui viață, îmi pasă că băiatul lor va crește crezând 
că maică-sa era o cocotă și îmi pasă, mai ales, că 
nu e nimic de făcut să repari situația asta (p. 241). 
Chiar dacă finalul (intuit de cei care am trăit în vre- 
mea comunismului) și dezvăluirile de la proces nu-i 
mai folosesc Soniei, el ne dă nouă, lectori inocenți, o 
speranţă, ne redă convingerea că nu suntem singuri 
și că se va găsi întotdeauna cineva să ne apere, în 
numele adevărului și al libertăţii, în numele omeniei. 
Mulţumim, domnule profesor, pentru lecţia de viaţă! 





culturilor de contact, demonstrează că poemul aparține structural 

poporului evreu, el fiind, ca multe capodopere, una dintre modalităţile 
de manifestare a culturii de tip folcloric, fiind cântat și, evident, îmbogătit stilistic, 
cu orice prilej de bucurie. El este prezent și în culturile ritualice, fiind recitat mai 
ales vineri seara, în familie, ca o prevestire a zilei ce va veni, aceea închinată 
odihnei și Domnului, însă precedată de trecerea prin focul purificator al iubirii. 
Desigur, nu voi intra în amănunte, ele făcând deliciul lecturii acestei cărţi, iar 
autorul știe să dozeze informaţia, să o ordoneze și să o analizeze în așa fel încât, 
departe de a fi confuză ori greoaie, devine pasionantă, captivantă și foarte ușor 
de urmărit logic. Lucru, trebuie să recunosc, destul de dificil, aşa cum am văzut 
prin multe alte lucrări dedicate acestui mirific poem, mai ales din pricina faptului 
că una dintre caracteristicile sale este o extraordinară complexitate, cu trimiteri în 
toate sferele activităţilor umane, ale ciclurilor naturii ori, prin jocul irezistibil și subtil 
rezultat din împletirea metaforelor cu hiperbolele, la o subtilă și foarte elevată 


Pa Leibovici este convingător atunci când, fără să ignore influenţele 


senzualitate, dar și cu un expozeu al sentimentelor omenești și a gândurilor înalte 
inspirate de iubire în sensul cel mai profund al conceptului. 

Nu lipsește din abordările autorului nici orașul lerusalim în dubla sa ipostază 
de lucru concret, dar și de element spiritual de o importanţă capitală a dăinuirii 
poporului evreu prin furtunile istoriei, ori referirile la muncile câmpului sau la 
ciclurile naturii, ca fiind o reprezentare accesibilă senzorial a ciclurilor cosmice. 

Sunt foarte interesant prezentate activităţile ritualice în care poemul este un 
fel de coloană vertebrală a acestora, dar și faptul consfințit prin studii că la baza 
actualului poem se află limba aramaică, adică limba dominantă în Eretz Israel 
cu cel puțin 400 de ani înainte de era noastră. 

Oricum, complexitatea acestui studiu, frumusețea, dar și marele interes cu 
care trebuie privit nu pot fi implinite decât citind acest minunat volum, rod al unei 
munci titanice, dar care justifică pe deplin efortul autorului, măcar prin înălțătorul 
sentiment de bucurie pe care ne-o conferă lectura lui. 





Semni(al) de carte 


Dar, cum am lăsat deja să se înțeleagă prin 
cele spuse până acum, canoanele s-au tot 
schimbat pe parcursul lungii vieți a literaturii. 
Se schimbă și acum. Cu sau fară audiență 
în acest moment, la noi, ideea unei nece- 
sare evoluţii în critica momentului își va 
consolida în mod precis șansele, impusă 
de noile tendinţe din istoriografia literară 
universală. Critica va trebui să descopere 
că şi genurile marginale, considerate 
minore sau chiar paraliterare, pot fi tratate 
cu același instrumentar analitic ca și cărţile 
de literatură generală. (...) 

O critică fară prejudecăţi are unde căuta 
și în mod precis va găsi un apreciabil număr 
de scriitori care și-au dedicat timpul și 


Mircea Opriţă, Enciclopedia anticipației 
| Românești. Vol. |, Portrete exemplare, 

E | Editura Eagle, Buzău, 2016 
- ENUI A fi ex-centric nu e totuna cu a fi bizar, 


3 ANTICIP uuisii | și nicidecum cu a fi în mod programatic 
Do acultural, inamic al esteticii, reiugiat intr-un 
RO ANESTI | ghetou unde literatura autentică n-are ce 
Eta m să caute. A fi ex-centric înseamnă ceea 
b a lcene sugerează în limbajul ei sec și precis 

| | geometria: însușirea unui punct de a nu 

“| fi în centrul unei figuri. Cred că așa trebuie 
| privită și anticipaţia, nu ca un produs 

| antiliterar și chiar incompatibil cu literatura, 

ci pur și simplu ca un mod de a face 


a: : literatură într-un chip diferit de ceea 
ce acceptă canonul tradițional al creaţiei. 


Anul VIII m 





energiile creatoare cultivării anticipației în 
forme superioare, încadrabile — și de fapt 
încadrate — în literatură. Lista lor se întinde 
de la „clasicii” genului (Felix Aderca și Victor 
Anestin, bunăoară), până la cei mai dotați 
reprezentanţi ai SF-ului nostru actual 
(Gheorghe Săsărman, Mihail Grămescu, 
Liviu Radu, Sebastian A. Corn, Dănut 
Ungureanu, Michael Haulică și alţii pe care 
nu-i numesc acum), trecând și prin contri- 
buţia temeinică a unor maeștri incontestabili 
ai domeniului, precum Vladimir Colin, lon 
Hobana, Adrian Rogoz, Victor Kernbach, 
Horia Aramă etc. Critica aceasta va avea 
și surpriza de a descoperi contribuţia lui 
Cornel Robu, teoretician care și-a câștigat 
o meritată reputație internaţională. 

(Autorul, în SF-ul ca literatură excentrică, 
la începutul cărții) 

Apostol D. Culea 


în slujba românilor din Basarabia 


Ordessos, Pitești, 2016, 121 de pagini, 

24 de fotografii) apare în cadrul proiectului 
judeţean Argeș Personalități făuritoare ale Marii Uniri, 
coordonat de lectorul universitar Cornel Popescu 
de la Universitatea din Pitești, manager general al 
Muzeului Judeţean Argeș. Ceilalţi doi autori, Radu 
Ștefan Vergatti și soția acestuia, Cristina Narcisa 
Vergatti, sunt descendenţi ai celui evocat în paginile 
lucrării prezentate în aceste rânduri. Nathalie-—Louise 
Drouhet, aflată la cea de a doua căsătorie cu Apostol 
D. Culea după moartea în 1916 la Pasul Predeal a 
primului ei soț, profesorul Nicolae Ciobanu din Galaţi, 
este bunica dinspre mamă a istoricului Radu Ștefan 
Vergatti. Multe dintre informaţiile și imaginile conţinute 
între coperţile cărţii sunt deţinute de cei doi autori 
din familie, ceea ce sporește autenticitatea 
și credibilitatea lor. 

Autorii mărturisesc că prin publicarea lucrării 
au urmărit să contureze „rolul incomensurabil al 
învăţătorilor în procesul de formare a României Mari, 
rol încă insuficient relevat”. Apostol D. Culea aparține 
generaţiei de aur a „haretiștilor luminători” ai satului 
românesc, ei înșiși fiind fiii acestuia. Indrumarea 
elevilor era doar o componentă a preocupărilor 
pentru care erau salarizaţi de stat, dar, în același 
timp, mulţi dintre ei, fără niciun fel de remuneratie, 
au animat viaţa culturală a satelor ca dirijori sau 
instructori de ansambluri corale și de dansuri 
populare, culegători de folclor, creatori de muzee 
locale etc. 

Pe acest tărâm al activismului cultural, în Moldova 
anilor premergători Marii Uniri, dar și în perioada 
interbelică, s-au impus nume sonore din breasla 
dascălilor rurali, precum Alexandru Vasiliu (Tătăruși, 


|_ Oresa cu titlul de mai sus (Editura 

ine hotărăște care 
piatră să devină 
treaptă sau altar 


pentru înălţare, chip de înger 
sau femeie?... 

Prin anul 2005, la Muzeul 
Borghese din Roma tocmai se 
celebra centenarul deschiderii 

— pentru public a faimoasei 
Galerii de Artă de aici, în care se pot vedea între 
multele comori Răpirea Proserpinei, Apollo și Dafnis, 
David cu praștia, sculpturi de Gian Francesco Bernini 
(1598-1680), realizate de marele artist pe când 
acesta avea între douăzeci și patru și douăzeci 
și opt de ani — vârste la care tinerii din zilele noastre 
abia dacă încep să priceapă rostul venirii lor pe lume, 
necum să îndrăznească să afirme cum că „valoarea 
nu așteaptă numărul anilor”. 

Trec la distanţă de o lungime de braţ pe lângă 
aceste minuni și îmi înfrâng cu greu nevoia de 
a le atinge (Arghezi îmi șsoptește din umbra în care 
s-a retras: „Aș vrea să le pipăi și să urlu: Este!”). 

Mă apropii ca din nebăgare de seamă și „pipăi” 
cu vârful degetelor carnea marmorei nimfei Dafnis, 
mângâiată de degetele artistului în urmă cu aproape 
patru secole și care mai păstrează poate infinite- 
zimala undă de căldură a mâinii sale în așteptarea 
căldurii mâinilor celor de acum, între care, iată, 
și a mea... Nu, nu-l ignor nici pe Apollo. 

De ce atingând imperceptibil piciorul nimfei 
simt parcă zvâcnirea unei rădăcini cu care aceasta 
încearcă să se lege de pământ? Ori poate chiar 
eu devin rădăcină, mugure promis pe un ram de 
piatră, frunză, scoarță de trunchi de copac străbătut 
de verticale seve, izvodind (a câta oară?) dorul 
pământului de-a fi mai lângă cer!... Dar Proserpina, 
fericita răpită... 

lat-o și pe trufașa rotunjoară Paolina Bonaparte- 
Borghese (sora preaiubită a corsicanului acela ajuns 

Cherchez la femme 


Și pietrele sunt vii! 


Paula ROMANESCU 


jud. Baia), Mihai Lupescu (Zorleni-Tutova), Simion 

T. Kirileanu (Holda-Broșteni), frate cu ilustrul cărturar 
G.T. Kirileanu, Vasile Tomegea (Boroaia), Gheorghe 
Rădășanu (Bogata-Baia), Petru Gheorghiasa 
(Rădășeni) etc. etc. 


Radu Ștefan Vergatti creionează cadrul de 
efervescenţă intelectuală în care, în aceeași 
perioadă, în Muntenia s-au ilustrat învățători ca lon 
Mihalache, D.V. Ţoni, Nicolae Dunăreanu, Apostol 
D. Culea și alţii. Incepând cu 1906, toți aceștia, 
alături de mulţi învățători, profesori și preoţi veniţi 
din Transilvania, Bucovina și Basarabia, au fost și 
frecventatori asidui ai prelegerilor ținute de profesorul 
Nicolae lorga la Vălenii de Munte. Aici, pe marginea 
prelegerilor sale de istorie privind unitatea de limbă 
și de cultură a românilor din cele trei mari provincii, 
urmau dezbateri aprinse, ale căror concluzii condu- 
ceau logic spre dreptul inalienabil al acestora de 
a se uni într-un singur stat naţional. Era deci firesc 
ca, odată cu intrarea României în războiul de întregire 
a neamului, cu toţii să se înroleze în armată, luptând 
pe diversele fronturi pentru apărarea gliei străbune 
și realizarea idealului naţional, între cuvântul rostit 
și fapta lor fiind un deplin consens. 
Autorii relevă apoi activitatea învățătorului Apostol 
D. Culea refugiat în Basarabia, la Chișinău, împreună 
cu Școala de Băieți nr. 29 din București, al cărui 
director era. Aici, munca sa a fost intensă, desfă- 
șurându-se pe diverse planuri: învățământ, propa- 
gandă, publicistică, autor de manuale etc. Cum era 
și firesc, a urmat recunoașterea calităţilor și capa- 
cităţilor sale organizatorice și intelectuale. Mai bine 
de trei ani, 1918-1921, acesta, la propunerea lui 


(Cica Popescu, Cristina Narcisa Vergatti, 


împărat) în chip 

de Afrodita- Venus 
Vincitrice (imagi- 
nea alăturată) — în 
splendida armură 
a trupului ei tânăr 
— operă a sculpto- 
rului Antonio 
Canova (1757- 
1822), care, 
pretinde gura lumii 
veșnic clevetitoare, 
va fi studiat cu 
atenție fierbinte 

și mâini experte 
formele anatomice ale prea mândrei zeițe de lut 
însufleţit, însufleţind-o la rândul lui cu o devastatoare 
iubire foarte păgână și cât se poate de arzătoare... 


sală care parcă e numai pentru ea, oferin- 

du-se privirii însetaţilor de frumos, cu braţul 
sprijinit pe două perne, așezată nonșalant pe o ca- 
napea cu salteluță „moale”, în care trupul ei gol se 
afundă ca într-o îmbrățișare caldă după ce se va fi 
desprins din fierbintea îmbrăţișare a îndrăgostitului și 
îndrăgitului de ea Antonio. Degetul mic de la mâinile 
sale fine este grațios depărtat de restul degetelor (ca 
într-un noli me tangere adresat profanilor), în semn 
de aleasă distincţie, cum era percepută „schema” 
aceasta pe la început de secol al nouăsprezecelea, 
semn de ridicolă prețiozitate în vremea noastră. 

Mâna ei stângă ţine cu îndreptăţită mândrie un 

măr — fructul acela buclucaș cu care Paris a pălit-o 
pe Afrodita / Venus, Cea mai Frumoasă dintre Cele 
Trei Grații, mituit de aceasta cu promisiunea că i-o 
va da în dar pe frumoasa Elena a Menelaului, de 
unde întreaga dandana de după, cu legendarul 
Război Troian cântat de-a pururi de omenire după 

A cum, Paolina de marmoră tronează într-o 





lon |. SOLCANU 


Ștefan Ciobanu, s-a aflat 
în fruntea Directoratului 
Instrucțiunii (Propagandă 
Culturală) pentru Basarabia, 
perioadă în care înființează 
revista pedagogică Scoala 
Basarabiei; este detașat apoi la București, pentru 

a lucra la reorganizarea Fundaţiei Culturale Regale 
Principele Carol, ocupându-se de crearea Căminelor 
culturale; în timpul guvernării Nicolae lorga va deţine 
funcţia de director general la Direcţia Invăţământ 
Primar. Este relevată apoi activitatea lui Apostol 

D. Culea ca autor de manuale pentru învățământul 
primar, de scrieri de popularizare, conferenţiind pe 
aceste teme și multe altele care priveau viaţa satului 
românesc la postul de Radio București etc. In timpul 
regimului comunist, a refuzat orice colaborare cu 
acesta. Drept urmare, Apostol D. Culea a fost mar- 
ginalizat, iar opera sa pusă la index. Demersul de 
faţă al celor trei autori demonstrează că adevărul se 
impune întotdeauna, chiar dacă, uneori, cu întârziere. 





semnalăm doar în treacăt că lista învăţătorilor 
care s-au aflat pe frontul ideologic al propa- 
gandei culturale din Basarabia cuprinde câteva sute 
de învăţători demobilizaţi în primăvara anului 1918. 
Ei ar merita un studiu de sine stătător. Amintim doar 
că printre aceștia l-am găsit și pe lon Mihalache, 
care vreme de 15 zile s-a aflat la Akerman. Invă- 
țătorilor li s-au alăturat însă și oameni de cultură — 
scriitori, poeți, artiști plastici: Nichifor Crainic, 
N.N. Beldiceanu, sculptorul |. Dimitriu-—Bârlad, 
dar și universitari, între care și l.D. Ștefănescu 
și mulți, multi alții. 


N, , sd sa 
| n încheierea prezentării acestei lucrări 


cum l-a fost înălţat în epopee poetul acela genial 
pe numele său Homer, de care „Nu se prea știe sigur 
de-a existat aievea,/ In schimb se știe foarte precis 
că era orb...” 
Paolina lui Antonio Canova era Afrodita-Venus 
vincitrice, era iubita artistului, Galateea lui! 
Să fie frumuseţea fizică a femeii singurul 
criteriu de care ţine seama judecata mascu- 
lină când se pune problema unei alegeri? 


de pe meleagurile mioritice de după 
marea vânzoleală care s-a fost lăţit 

peste naţia română de la punerea la zidul 
târgoviștean al „celui mai iubit” și „a celei 
mai academiciene”, concurs al cărui juriu, 
preponderent masculin, a decis acordarea 
unui premiu mărișor unei drăgălașe 
“| „inocente” într-ale scrisului, un fel de 
strănepoată a fătuţei cea „din rude mari 
împărătești” cu a ei rugă pleonastică foarte, „Cobori 
în jos, luceafăr blând!”, un fel de... nepoțică a nu 
știu cărui dregător baronel județean bine dedulcit la 
ranguri de noblețe măsurabilă în arginţi comunitari... 
(A nu se confunda cu lătrătoarele patrupede stăpâne 
pe coclauri prin cele urbe libere de zgarda totalitară.) 

Zadarnic a încercat atunci o membră a juriului 
(minoritate infimă!) să-i trezească pe noii Paris 
la dreaptă rațiune. Ei nu și nu! Argument suprem: 
„Să încurajăm tinerele talente, să le ajutăm cu grijă 
dacă se poticnesc, fiindcă e doar din puritate de 
suflet candriu; femeile deștepte să se descurce 
singure dacă le arde de scris poezie! 

Când am văzut-o pe delicata nimfetă — căprioară 
bipedă cu ochi mari și umezi ca două lăcușoare 
de senin și umbră, lângă care să-și tot afle alean 
pârjolul din ochii „pârjoliţilor” de dorinţe, le-am înţeles 
acestora alegerea... Aveau perfectă dreptate! Ce 
atâta gramatică a limbii române? Ce atâta metrică? 
Ce atâta nuditate de idei?... Mărul ei de aur trebuia 
cules repede și făcut marmeladă... Mâini îndemâ- 
natice și guri lacome ar fi fost destule... 


| mi amintesc de un concurs literar 


(Continuare la pag. 31) 


m Mai2017 





Vecina mea, Africa 


Dictaturi uitate 





Nicolae MELINESCU 


a începutul anilor '90, Houphou&t Boigny 

[i împărtășea președintelui francez, Francois 

Mitterrand, teama sa că schimbările de regim 
din Europa de Est ar fi putut să deturneze atenţia 
și ajutoarele financiare dinspre Africa spre noile 
conduceri din zona fostului comunism european. 
ingrijorarea președintelui pe viaţă al Coastei de 
Fildeș, comanditarul celei mai mari catedrale din 
lume, provenea din prăbușirea sferelor de influenţă 
și reașezarea lor în varianta postneocolonialistă 
care a menținut fostele posesiuni de peste mări 
sub controlul economic și militar al metropolelor 
tradiționale, control cosmetizat în interiorul 
francofoniei, al Commonwealth-ului și al câtorva 
variațiuni locale. Aceste reașezări nu s-au petrecut 
pe fondul unui posibil vid, pentru că noul climat 
internaţional și avântul comunismului de piaţă au 
adus în Africa subsahariană China, o ţară desprinsă 
de amabilităţile ideologice ale maoismului, dar 
stimulată de o foame imensă de materii prime. 

In febrilitatea convulsiilor din interiorul său, 
România nu a luat în seamă mutaţiile din ţările 
continentului negru, multe dintre ele, cândva, parte- 
nere însemnate din „clubul săracilor”. Până în 1989, 
pe teritoriul african functionau 27 de ambasade 
ale ţării noastre și 28 dintre ţările africane aveau 
reprezentanțe diplomatice la București. Modificarea 
cantitativă a legăturilor româno-africane a pornit 
de la noua structură a conducerii românești. Până 
la schimbarea de regim, România încheia acorduri 
și tratate la nivelul dictatorilor. Dictatorul român, 
preocupat mai puțin de cultivarea comunismului — 
pentru asta aveau grijă și bani sovieticii, chinezii 
și nord-coreenii — urmărea interesele economice: 
documente de cooperare cu dictaturi din Libia sau 
Nigeria pentru petrol, cu Zambia pentru cupru, sau 
fosfaţi pentru Maroc; pătrunderea pe noi pieţe de 
desfacere pentru echipamente industriale, utilaje 
agricole și tractoare, material feroviar rulant. Când 
a dispărut dictatorul din România, regimul succesor 
s-a adaptat regulilor comerțului internaţional libe- 
ralizat și depolitizat, dar a rămas să negocieze 
cu aceeași dictatori mai puţin motivaţi de așa-zisa 
solidaritate a ţărilor în curs de dezvoltare. 


schimbărilor paradigmatice la nivel global. 

Organizaţia Unităţii Africane, supranumită, 
nu degeaba, „clubul dictatorilor”, a devenit Uniunea 
Africană, organism care a încercat cu succese 
modeste să creeze un sistem continental de secu- 
ritate colectivă, o sarcină uriașă pentru o regiune 
dominată de cutume ancestrale și de actualități 
tribale. Totuși, după 1990, 38 de ţări africane au 
efectuat reforme constituţionale, cu dorința evidentă 
de a părăsi structurile postcoloniale anchilozate. 
Revoluționară a fost propunerea unor formaţiuni 
politice din afara cercului puterii, acolo unde ele 
existau, și a unor parlamente de a limita mandatele 
prezidențiale la numai două pentru aceeași persoană. 
A fost o mișcare revoluţionară pentru multe societăţi, 
consolate cu ideea că dreptul la conducere îi revenea 
„părintelui naţiunii”, instalat pe viaţă, care la deces 
trecea ţara ca moștenire descendenților sau favoriţilor 
lui. Dictatori îndrăgostiţi de putere au reacţionat și 
au provocat conflicte interne sângeroase, care nu 
au mai dat răgazul unor forțe progresiste să se mani- 
feste și să prevaleze în jocul pentru putere. Așa s-a 
făcut că după puseul reformist al unimultipolarismului 
post Război Rece, mai mulţi dictatori au reușit să 
se strecoare în spatele scenei politice mondiale și 
să-și menţină monopolul asupra ţării și a populaţiei 
ei, susținuți și apăraţi de poliţia politică, de serviciile 
secrete și de grupuri externe de interese. In loc 
să intre în noua cadență a relaţiilor internaţionale, 
câteva state africane s-au reîntors în același cerc 
vicios al sferelor de influenţă, comandate acum 
de alţi hegemoni. In Gambia, Yahya Jammeh a 
rămas în fotoliul prezidenţial 22 de ani, a supraviețuit 
unui număr de șapte tentative de asasinat și lovituri 
de stat și abia în decembrie 2016 a plecat în exil 
în Senegal, sub amenintarea expulzării monitorizate 
de forțe multinaționale. 

Uganda părea să-și fi găsit drumul spre 

pacea internă după 1979. Alegeri aproape 
libere, aplauze internaţionale, ajutoare și, în sfârșit, 
un nou lider la Kampala au dat noi speranțe 
după 1986. Yoweri Museveni este și în prezent 
președintele Ugandei, conduce ţara fără să accepte 
opoziție sau diversitate de păreri, securitatea 
colectivă și individuală sunt teoretice și pentru 
majoritatea populaţiei sărace nu înseamnă mare 
lucru, așa cum nu reprezintă mare lucru nici 
promisiunea prosperității posibile adusă de desco- 
perirea unor bogate rezerve de petrol din nord-vest, 
concesionate deja unor companii franceze, 
americane și italiene. 


D upă masacrele ordonate de Idi Amin, 

În Republica Democrată Congo, Jospeh Kabila, 
ales președinte în 2001, în urma unei votări 
discutabile, ar fi trebuit să părăsească președinția 
la sfârșitul lui 2016, dar a amânat momentul până 
la anul, cu speranţa să modifice constituţia, să 
devină un nou Mobutu și să conducă până la adânci 
bătrâneți. Intârzierea comisă a provocat deja mișcări 
de stradă masive, mai ales în regiunile aurifere 
Și din sud-est. 

Ciadianul ldriss Deby este președinte de 27 
de ani, a traversat insurecții, conflicte tribale, ciocniri 
cu vecinii, conduce un stat eșuat, dar rămâne, încă, 
administratorul averii naţionale, îmbogăţită prin 
descoperirea unor mari rezerve de petrol. 


treizeci de ani de război cu Etiopia, este 
condus sub pumnul de fier al lui Isaias 
Afwerki. Fost lider al mișcării naţionaliste, școlit în 
lupta de gherilă doi ani în China maoistă, el este, 
probabil, unul dintre cei mai sângeroși lideri africani. 
Observatori internaţionali au comunicat că peste 
10 mii dintre oponenții regimului au fost arestați 
și nimeni nu știe nimic de soarta lor de ani de zile. 

Blaise Campaore a modificat constituţia din 
Burkina Faso în 1990 ca să poată rămâne președinte 
până în 2014. Numai o revoltă populară de amploare, 
violentă și incontrolabilă, l-a trimis în exil. 

Un caz spectaculos pentru dictatorii uitaţi îl oferă 
sudanezul Omar al Bashir, supravieţuitorul a două 
războaie civile, pus sub acuzare de Tribunalul Penal 
Internaţional pentru ucidere în masă, violuri, jefuirea 
naţiunii și folosirea comandourilor janjaweed în 
terorizarea populațiilor creștine din sud și din vest, 
azi populaţii ale Sudanului de Sud. Sfidând mandatul 
de arestare emis pe numele lui, Bashir călătorește 
cu mare fast în câteva state arabe care ignoră 
acuzațiile care i se aduc. 

Zimbabwianul Robert Mugabe, cândva considerat 
de foștii stăpâni coloniali drept tipul noului politician 
african luminat, educat (din pușcărie și-a luat prin 
corespondență șase titluri de master la universităţi 
din Marea Britanie), s-a pregătit la cei 93 de ani să 
mai candideze pentru un nou mandat de președinte. 
Soţia lui, în vârstă de 54 de ani, a declarat că și dacă 

N oul stat Eritreea, apărut în 1993, după 





va muri, Mugabe tot va fi reales, pentru că îl iubește 
poporul. 37 de ani de guvernare, mai întâi ca prim- 
ministru și ulterior ca președinte cu drepturi depline, 
au făcut dintr-o țară prosperă, cu resurse umane și 
materiale semnificative, o țară eșuată, care a atins 
recordul ratei de inflație de cinci sute de mii la sută. 


oaspete al României în 2005, pe când 
ocupa funcţia de vicepreședinte, este pe 

cale să-i urmeze. Ca și Mugabe la sfârșitul războiului 
de gherilă împotriva guvernului minoritar alb, preșe- 
dintele sud-african se pregătește să confiște fără 
despăgubiri fermele albilor pe care i-a declarat 
ocupanțţi ilegali, chiar dacă sunt la a cincea gene- 
raţie de rezidenţi. Voci din opoziţie au calificat ma- 
nevra drept un abuz de neiertat în ţara lui Nelson 
Mandela, laureat la Premiului Nobel pentru Pace. 
Dar nu este singurul abuz. Zuma a intrat în atenţia 
presei internaţionale după ce și-a comandat un avion 
prezidenţial de lux în valoare de 400 de milioane 
de dolari și i-a recondiționat reședința uneia dintre 
cele patru neveste pe banii contribuabililor. 

Lista dictatorilor uitaţi sau iertați este mult mai 
lungă și manifestările lor sunt tot mai perverse 
și mai sofisticate. Asasinatele și expulzările din 
perioada sferelor de influență au fost înlocuite cu 
inginerii financiare ilicite, cu manevre corporatiste 
bazate pe informaţii secrete, cu piramide bancare 
de care au mai avut și românii parte, cu tranzacții 
ilegale cu arme, droguri, materiale strategice. 
Arsenalul lor s-a îmbogăţit cu instrumentele crimei 
organizate, cu procedee și mașinaţiuni hiperrafinate, 
capabile să ascundă departe de ochii opiniei publice 
și ai instituțiilor de control deturnări imense de 
fonduri, bunuri, privilegii și valori. Ceea ce provoacă 
o cercetare mai profundă a existenţei și persistenţei 
dictatorilor uitaţi este însăși perpetuarea prezenţei 
lor malefice într-o lume dinamică, într-o perioadă de 
comunicare intensă la nivel global, de modernizare 
a relaţiilor dintre state pe baza dreptului internaţional 
și a drepturilor omului. În caracterul anarhic care nu 
lipsește din relaţiile între state, se manifestă tot mai 
ferm organisme internaţionale de supraveghere și 
regularizare a comportamentului statelor pe baza 
unor norme acceptate, organisme care respectă 
suveranitatea statelor-naţiune, dar își exercită și 
dreptul atribuit prin consens de a monitoriza și a 
sesiza nereguli și încălcări ale Cartei Organizaţiei 
Naţiunilor Unite și ale altor documente fundamentale 
pentru relaţiile dintre state. 


Ve său din Africa de Sud, lacob Zuma, 


acela că procesul în ansamblu a redus 

la dimensiunile satului global lumea de 
azi, dar a stimulat dezvoltarea în interiorul comunităţii 
universale tot mai concentrate un regionalism care 
alimentează identitatea și afirmarea unor naţiuni 
în perimetrul geopolitic propriu, fără aspirații de 
hegemonie universală. In acest context, ceea ce se 
întâmplă în ţări cândva aflate sub o umbrelă politico- 
economică dezvoltată pe ideologii comuniste sau 
capitaliste trece pe plan secund, în prim-plan 
plasându-se realităţile, tendințele și tensiunile din 
propriul teatru regional. Ţări donatoare, cu influenţă 
în Africa Războiului Rece, se concentrează în 
prezent pe noi zone de interes din cercul Pacificului, 
din Orientul Mijlociu lărgit sau din America Latină. 
Economii emergente ca Indonezia, Turcia, Argentina 
sau Polonia concentrează atenţia investitorilor 
puternici. Conflictul ideologic, odată eliminat după 
căderea simbolică a zidului Berlinului, a creat 
un spaţiu de manevră pentru corporaţiile care au 
luat-o înaintea statelor și au creat noi paradigme de 
acţiune în care un regim autocratic poate fi partener 
dacă asigură funcţionarea afacerilor. Penetrarea 
transnaţionalelor pe scena internaţională ca entităţi 
nonstatale cu o forță economică mai mare decât 
a multor ţări dezvoltate a repus atitudinea faţă 
de Africa și faţă de nemuritorii săi conducători 
pe baze pragmatice, în care profitul absolut 
și sigur rămâne cuvântul de ordine. 

și încă le mai savurăm. Nici nu-mi pot 

imagina cum arătau acele comori fabuloase, 
strânse timp de milenii, care între timp au fost jefuite, 
dosite sau se află prin hăurile mărilor și oceanelor. 
Poate că povestea care ne-a marcat copilăria este 
cea a lui Ali Baba și cei 40 de hoți. Este aventura 
unui tăietor de lemne, care trăia cândva în vechea 
Persie, pe nume Ali Baba. || invoc pe el pentru că, 
în momentul în care am pășit în Muzeul Naţional 
al Bijuteriilor din Teheran, aveam probabil aceeași 
expresie de uimire ca Ali Baba, atunci când a intrat în 
peștera celor 40 de hoţi. Sigur, eu nu am avut nevoie 
de parolele Sesam deschide-te și Sesam închide-te, 
pentru a ajunge într-unul dintre cele mai păzite locuri 
din Iran, întrucât îmi plătisem intrarea. Ajuns înăuntru, 
mi-am dat seama imediat că cei 40 de hoti nu avuse- 
seră când și cum să strângă o comoară de dimensiu- 
nile celei de la muzeul în care mă aflam. De aceea, 
parcurgând sălile muzeului, cu acea colecţie unică 
în lume, totul mi se părea ireal, chiar imposibil. 

Pentru a înţelege ceva din ceea ce vedeam, 

a trebuit să răsfoiesc mental o carte de istorie 
a iranienilor. Din ea, aflam că imperiile sau 
regatele iraniene au strălucit dintotdeauna 
prin fast și bogăţie, începând cu marii regi 
ahemenizi (550-330 î.Hr.). Când imperiul 

lui Darius | era la apogeu, el includea 28 

de naţiuni. Bogăţiile din trezoreria lui erau 

fie pradă de război, fie acel tribut înrobitor 

în aur, argint sau alte valori, plătit de statele 
vasale. Acesta din urmă era, probabil, cel mai 
substanțial, drept rezultat al devizei înțelepte 
a lui Cirus cel Mare, cum că este de preferat 
o ţară care-și plătește birul, uneia devastate. 
Cât despre prada de război, se știe că 
aceasta nu intra în întregime în visteria 
regelui. Din captură, el trebuia să-și plă- 
tească trupa și să rezerve procentul convenit 
cu preoţii (foarte puternici, la un moment 

dat) care-l însoțeau în războaie. 

Cu timpul, trezoreriile regale deveneau tot mai 
neîncăpătoare. Să ne amintim că, după ce Alexandru 
Macedon l-a învins pe Darius III, grosul prăzii de 
război consta din 276.000 talanţi de aur, echivalentul 
a 6.900.000 kg de metal preţios. La acesta s-au 
adăugat cantități enorme de argint, pietre preţioase 
și cine mai știe ce bogății mai erau în trezoreriile 
de la Susa, Pasargad și Persepolis. Istoricii greci 
ne informează că Alexandru cel Mare a avut nevoie 
de 10.000 de catâri și 5.000 de cămile pentru a 
transporta această comoară. După aceea, timp 
de vreo două milenii, bogăţiile se strângeau și se 
pierdeau, trecând de la învins la învingător. Până 
prin secolul al XVI-lea nu există o istorie scrisă a 
tezaurelor, sub orice formă. Despre aur și argint ne 
vorbesc monedele emise încă din antichitate. Pietrele 
scumpe, însă, au început să fie colecţionate în mod 
mai sistematic doar în timpul Dinastiei Safavide 
(1502-1736). Specialiști ai regilor au început să 
colinde India, Imperiul Otoman și ţări europene 
precum Franţa și Italia, de unde aduceau pietre 
preţioase dintre cele mai rare. La început, aceste 
valori erau ticsite în săculeţi de piele și stivuite 
în tainiţele regale, fără a fi prelucrate. Erau bogății 
în stare brută, care dădeau și ele strălucire curții 
regale din capitala Isfahan. 


Pina despre comori tot citim, din copilărie, 


a pietrelor preţioase, se evidenţiază odată 

cu Dinastia Qajarilor (1784-1921), însă având 
O singură destinaţie: curțile regale. Pentru ceremonia 
de încoronare era nevoie de un tron. În muzeu se află 
expuse două tronuri, ambele realizate în timpul dom- 
niei Șahului Fath-Ali (1798-1834), fiind concepute în 
așa fel încât să etaleze bogăţia și splendoarea curții 
regale, pentru a-i impresiona atât pe supuși, cât și pe 
vizitatorii străini. Despre primul, numit Tronul Nadir, 
citeam că este împodobit cu nu mai puțin de 26.733 
de pietre preţioase, dintre cele mai valoroase, montate 
pe 12 panouri separate. La cel de al doilea, Tronul 
Peacock (Păunului; Fig. 1), să nu mai numărăm 
pietrele preţioase, ci să reținem povestea lui sentimen- 
tală: numele amintește de soția favorită a suveranului, 
Tovaus Khanoom. El are și un renume, acela de 
Tronul Soarelui, întrucât pe spatele lui este montat un 
panou cu un soare realizat numai din pietre prețioase. 


P4:) 


A rta bijutierilor, de tăiere, șlefuire și montare 


“Muzeul nestematelor din Teheran 


Dacă tronurile au putut fi comune, coroanele nu 
s-au mai potrivit. Regii qajari au folosit toţi Coroana 
Kiani, ornată cu nenumărate diamante, smaralde, 
rubine și perle. Insă, regii din Dinastia Pahlavi aveau 
alte pretenţii de bogăţie și mărire. Şahul Reza Khan 
(1926) și fiul său Reza Mohammad (1967) și-au pus 
pe cap Coroana Pahlavi (Fig. 2), în greutate de 2.080 
g, pe care pot fi numărate nu mai puţin de 3.380 
de diamante (1.144 de carate), 5 smaralde (199 de 
carate), 2 safire (19 carate) și 268 de perle. Reginele 
erau și mai pretenţioase. Pentru încoronarea din 1967, 
regina Farah Pahlavi a vrut coroană specială (Fig. 3). 
Realizată din platină și aur, coroana, în greutate de 
1.480,90 g, este decorată cu 1.469 de diamante, 36 
de smaralde, 105 perle, 36 de rubine și 2 spineli. 


Cele trei coroane înnobilează și ele colecţia muzeului. 


Fastul încoronării presupunea numeroase alte 
piese de valoare. Suveranul îmbrăca o robă regală, 
brodată cu fire de aur 
și perle. Nu putea lipsi 
sabia cu mâner de aur, 
pe care erau montate 


214 smaralde, 62 de 
spineli, 4 safire, 275 
de rubine și 12.384 

de diamante. Apoi, era 
nelipsitul sceptru regal, 
din aur și cu diamante. 
Lung de 79 de cm, el 
avea la capăt un glob 
cu desene grafice ale 
continentelor și versete 
de laudă pentru Reza 
Khan Pahlavi. La brâu, 
șahul purta o centură de aur (lungă de 119 cm și 

lată de 4 cm), pe a cărei cataramă străluceau peste 
200 de diamante, dintre care 145 roz, precum și un 
smarald de 175,5 carate. Scutul din piele de rinocer 
era ornat din plin cu rubine enorme, diamante, spineli 
și smaralde. Poate că mai avea și pumnalul cu rubine 
roșii din Birmania sau un ceas de buzunar și acela 
cu montură de diamante. Să nu uităm nici perechea 
de epoleți din fire de aur, având fiecare montate câte 
două smaralde. La diverse alte ceremonii oficiale, 
capetele încoronate puteau să etaleze și alte biju- 
terii fără egal, cum ar fi: colierul din platină cu 10 
smaralde mari, 486 de diamante și 4 perle enorme; 
colier din platină cu 251 de diamante, dintre care 7 
galbene africane. Ar mai fi de adăugat Egreta Nadir, 
cu diamante și smaralde, însumând 781 de carate. 
Pentru a completa acest fast nemaipomenit, să 
amintim rățușca și cele două lebede, care poartă 
perle enorme, una neagră și două albe. 


erau impuse de ghidul local, care se gândea, 
desigur, la grupurile care își așteptau rândul 
afară. În aceste condiţii era pe deplin posibil să nu 


Țeai prin muzeu și ritmul de deplasare 


știi la care vitrină să zăbovești mai mult sau mai puțin. 


In mod sigur, în fuga noastră, am trecut pe lângă 
multe valori din această comoară iraniană. Cu toate 
acestea, am văzut bijuterii sau pietre prețioase a 
căror valoare nominală nu a putut fi determinată, 
pentru că ele sunt unice sub soarele nostru. Chiar 
în acest ritm, am admirat un rubin montat de 100 
de carate, unul dintre cele mai mari din lume. Am 
văzut safirul bleu de 191,58 carate și pe cel galben 
de 119,04 carate. In apropierea lor era o casetă cu 
smaralde vărsate, cu mărimi de la 10 până la 320 
de carate. Erau și șiraguri de perle din Golful Persic 

care, laolaltă, cântăreau 16 kg. 
Apoi, Spinelul samaritan, de 
500 de carate, deține și el un 
record mondial. Nici vecinul lui 
mai mic nu se dă bătut, cu cele 
270 de carate ale lui. 


r fi fost păcat să nu 
/ i observăm diamantele 
de mari dimensiuni (între 114,8 și 152,16 
carate) din Africa de sud, cunoscute astăzi sub 
numele de Galbenele iraniene. Insă, campionul 
campionilor din comoara iraniană este declarat 
diamantul netăiat Darya-i-Nur (Marea de lumină), 
cel mai mare din lume. El se distinge nu doar prin 
greutatea de 182 de carate, dar și prin culoarea 
roz-pal, neobișnuită la diamante. Are și el o istorie 
aventuroasă, precum cea a lranului. Pentru el, s-au 
războit regii persani și cei indieni. lranienii susțin că 
diamantul ar fi dat strălucire coroanei marelui Cirus. 
Dacă este așa, atunci Darya-i-Nur a avut nevoie 
de peste două milenii pentru a ajunge să se odih- 
nească în trezoreria Dinastiei Qajar. La muzeu îl 
regăsim într-un încadrament cu 457 de diamante 
și 4 rubine, care îi amplifică strălucirea orbitoare. 
După opinia unor experţi canadieni, din piatra 
originală ar fi fost tăiat diamantul Nur-ol/-Din, care 
se află tot în acest muzeu, montat într-o tiară. 
Povestea merge mai departe, asigurându-ne 
că Darya-i-Nur ar îi fratele celebrului Koh-i-Nur 
(Muntele luminii), care este mândria coroanei 
britanice. 
Am petrecut câteva clipe onirice într-o lume 
strălucitoare, a rafinamentului și a opulenţei. Dacă 
la intrare nu mi-am putut dezlipi ochii de pe Tronul 


2! Peacock, la ieșire am luat cu mine imaginea unui 


incredibil glob pământesc, Globul bijuteriilor, 
la care a început să se lucreze în anul 1869, 
fiind puse în operă nestematele din acei 
săculeţi de piele, păstraţi în trezoreria regală. 
Globul, cu un diametru de 66 cm, este montat 
pe un suport de lemn, placat cu 34 kg de 

aur. Această bijuterie enormă este opera unor 
artizani iscusiți, care au montat cu măiestrie 
pe sfera respectivă 51.366 de pietre preţioase 
diferite, în greutate totală de 3.656 grame. 

Nu mai conteză dacă bijutierii nu s-au ridicat 
și la nivelul geografilor, pentru că menirea 

lor a fost să realizeze o bijuterie, unde mările 
și oceanele să fie redate prin smaralde, iar 
uscatul prin rubine. Asia de Sud-Est, Iranul, 
Anglia și Franţa se profilează din jocul diamantelor. 
Pentru Africa de Sud s-au folosit safirele. Tot safirele, 
împreună cu diamantele, prezintă Ecuatorul și alte 
detalii geografice. 


celor mai valoroase bijuterii din lume. Vizita 
s-a încheiat parcă prea repede. Părăseam 
muzeul cu o oarecare ciudă pe acel Ali Baba, care 
a avut posibilitatea să admire de mai multe ori 
comoara din peștera celor 40 de hoţi. Desigur, el 
s-a și înfruptat serios din acele minunăţii. Nici eu 
nu am plecat cu mâna goală: din holul muzeului am 
cumpărat o casetă video, la care mă uit atunci când 
mi se face dor de tărâmul Șeherezadei. M-am bucurat 
că am fost și eu printre acei muritori care au avut 
acces la bogăţiile respective, strânse secol după 
secol, de o mare naţiune, cu o istorie tumultoasă. 
Am părăsit muzeul cu sentimentul că cele văzute 
sunt expresia gustului dulce-amar al victoriilor și 
înfrângerilor, dar și al mândriei și arogantei suve- 
ranilor, care au fost și ei unii mai puternici, iar alţii 
mai slabi. Aceste bogății încorporează, de asemenea, 
sudoarea și lacrimile celor care au trudit pentru fala și 
opulența regilor și șahilor. În fond, această moștenire 
cultural-artistică inestimabilă este expresia materială 
a uneia dintre marile civilizaţii ale omenirii. Dacă 
importanta istorică și măiestria artistică sunt evidente 
pentru toată lumea, nimeni nu s-a putut pronunţa 
asupra valorii comerciale a colecţiei, pentru că 
nu au găsit termeni de comparaţie. Colecţia a fost 
și rămâne nestemata din coroana Teheranului și 
a lranului. Am văzut muzeul, însă Teheranul mi-a 
oferit multe alte repere ale istoriei și culturii vechilor 
perși, păstrate cu mândrie și de iranienii de astăzi. 


A m avut acea șansă unică de a vizita colecția 

Elis RÂPEANU 


este tot unde mergea, 
= Cincinat Pavelescu 

capta atenţia publi- 
-] cului. Avea și o ţinută, precum 
și o figură, care atrăgeau 
privirile. Era conștient că 
devenise o personalitate literară în mare vogă, 
că el este cel care domina manifestările culturale, 
trăindu-și satisfăcut anii de glorie. In saloane și la 
întrunirile scriitorilor „își plimba” fruntea elegantă și-și 
etala renumita sa forță de improvizator. Victor Eftimiu 
îl prezintă astfel: „Cincinat era elegant, purta jiletcă 
de catifea pe-al cărei fond întunecat părea și mai 
palidă mâna lui grăsuţă pe care o ţinea pe inimă când 
își recita Serenada, An Nou și alte poezii celebre în 
acea vreme.” Gloria pe care i-a asigurat-o epigrama 
a fost mereu susținută și de calitatea sa de poet. 

lată și portretul pe care i-l face Vasile Savel: „O 
față rotundă, cu fruntea boltită, sub care joacă ochii 
lui vioi ce aleargă șiret în orbite. Faţă de roman ce 
lasă să-i cadă barba și mustățile sub lama ascuţită a 
briciului, el pare un trubadur al unor timpuri pline de 
romantism, care înlocuiește toga cu eleganta jachetă, 
întotdeauna invitatul saloanelor unde literatura e în 
onoare și versul un oaspete la modă.” (Vasile Savel, 
Contimporanii, Schite și portrete literare, Arad, 1920) 

Chelia lui Cincinat Pavelescu era renumită și 
ajunsese termen de comparaţie. Astfel, în Evocările 
lui Barbu Solacolu (Ed. Cartea Românească, 1974, 
p. 273), citim următoarele, despre altă chelie, 
mai impresionantă decât cea a lui Cincinat: 
„Alimănesșteanu se purta, fără să vrea, desigur, cu 
o imensă și lucie chelie, pe care nici urmă de fir de 
păr nu se putea descoperi. Prin contrast cu barba 
și mustaţa, care păreau să fie date cu catran, chelia 
aceea formidabilă, mai impresionantă și decât a lui 
Cincinat Pavelescu, se arăta mai palidă și, parcă, 
lustruită cu cine știe ce produs farmaceutic.” 

Ștefan Baciu, în Praful de pe tobă. Memorii 
1918-1946, Editura Mele, Honolulu, 1980, amintește 
de cei care, după Marea Unire, au poposit sub 
poalele Tâmpei, printre care se numără Victor 
Roth (profesorul de germană de la Liceul „Dr. loan 
Meșotă”), Mihail (Mielu) Munteanu, aparținând „aripei 
boeme” a simbolismului, și Cincinat Pavelescu. Pe 
vremea aceea copil, Ştefan, „cu pantaloni scurți, 
bluză deschisă la gât și sapca de șagunier pe ceafă”, 
îl zărea pe străzile Brașovului, arborând „nu numai 
o jună «logodnică» blondă, Smaranda Andreicu, ci 
și lavalieră, ghetre albe, pantofi de lac, jiletcă albă 
și clasicul monocilu, al treilea în orașul gotic, după 
acela al domnului Ritter și al celuilalt consilier de 
la Curtea de Apel, Panu, care strălucea printr-o 
arogantă atât de eclatantă, încât un șoltic îl botezase 
«rahat pudrat». |...| Era remarcat, mai cu seamă 
după-amiaza, după cinci, la braţ cu blonda Smaranda 
Andreicu; pălărie gri deschis cu borurile mari, baston 
subţire cu măciulie de argint, pas măsurat, dând 
tururi pe strada Porții, pentru ca mai târziu să ia 
loc la o masă în fund, la Cofetăria Flagner, care, 
cu stilul ei mai degrabă vienez, probabil că nu-i 
aducea aminte de Terasă sau de cafeurile pariziene.” 


și pe E. Lovinescu: „Toată lumea cunoaște 
distincţia liniei omului, nobila sa pleșuvie ca 
un ivoriu vechiu de artă, ce evocă pe Banville, masca 
lascivă și spirituală, toate semnele rasei; sufletește, 
pășim cu dânsul într-o epocă inactuală, cunoscută 
din cărți, epoca trubadurească de cours d'amour, 
de aubade și de serenade, de poeţi rătăcitori de 
la castele la castele, participând la tournoi-uri, epocă 
de amor romanesc și de cavalerie: într-o vreme de 
utilitarism acut, avem, așadar, sub ochii noștri, un 
exemplar autentic căzut din noaptea istoriei, care, 
fără sforţare, ci prin destinderea propriulul său destin, 
își realizează viaţa de greer în conflict cu toate 
furnicile pământului.” (E. Lovinescu, Memorii, 
1900-1906, Cugetarea, 1930, pp. 230-231) 

Cincinat Pavelescu a rămas celebru și prin 
puterea sa de improvizație promptă. Această 
capacitate era de mult cunoscută: fusese pusă la 
încercare de Caragiale, încă din „perioada berăriei 
Gambrinus” (vara lui 1893). Dramaturgul considera 


A ş Se : 
| nfăţișarea sa, inconfundabilă, l-a impresionat 


Anul VIII m 


urtea de ia Argeș 


Cincinat Pavelescu (III) 
Darul sâu unic de a improviza 


că puterea de a improviza constituie una dintre 
condițiile pe care trebuie să le îndeplinească 
un epigramist. Ca scriitor care trudește pe text, 
Caragiale e neîncrezător în ușurința improvizaţiei 
paveliste și-l supune la o probă. Timp de gândire — 
5 minute, locul creaţiei — un peron de gară, numărul 
versurilor hotărât dinainte, ca și împerecherea rimelor 
într-un anume și complicat fel. Cincinat a trecut 
examenul cu brio, rezultatul fiind acesta: 

Și fiindcă-mi place numai versul 

Arareori citesc jurnale, 

Dar, când eu vreau să vie somnul, 

Atuncea cumpăr Universul 

Fiindcă-ntr-însul scrie domnul 

Caragiale. 

(Constanţa Trifu, Presa umo- 
ristică de altădată, București, 
1974, vol. II, p. 35) 

Insuși G. Călinescu remarcă 
acest dar al lui Cincinat, deși 
nu-l laudă: „Poetul știe să iasă 
din diletantism și câteodată dă 
dovadă de o puternică invenţie”, 
considerând epigrama „o 
producție scuzabilă la o 
petrecere”. Remarcă următorul 
catren, alcătuit pe loc, pe rimele 
nefastă, nevastă, chel, el: 

După ce-ntr-o zi nefastă 
M-a prins soțul la nevastă, 
De păr eu l-am tras pe el — 
Avantajul de-a fi chel. 

Asemenea epigrame-fulger 
răspund și dispoziţiei sale, 
subliniată de Ș. Cioculescu: 
un epigramist „nu trebuie să fie 
ridicol, ci trebuie să distreze, iar 
epigramele să nu ceară timp de gândire, să le cauţi 
tâlcul cu lumânarea. Ele trebuie să mustească 
de spirit ca șampania.” 


a improviza a lui Cincinat: „închega la 
repezeală chiar sonete pe rime date. Revista 
Belgia Orientală l-a încoronat, de altfel, cu premiul | 
la un concurs la care au participat 500 de umoriști. 
Revista Flacăra, anul |, nr. 45, din 25 august 1912, 
consemnează o «producție» la comanaă a lui 
Cincinat Pavelescu: la o serată intimă, la Sinaia, 
a fost provocat să improvizeze pe rime alcătuite 
din cuvintele disparate hrana, sticle, Pericle, Sf. Ana, 
Micle, cana, tocana, Sihle, scrânciob, ciob, poezie, 
Sibiu, al Dracului să fie, viu. Sonetul, cu versuri 
de 11 silabe, trebuia să descrie un vilegiaturist care 
vine la Sinaia de Sf. Maria. L-a improvizat pe loc: 
Un plezirist ce-și digerează hrana 
Cu coșul plin de mizilicuri, sticle, 
Mai ponderat ca anticul Pericle, 
Se-ndreaptă gâfâind spre Sfânta Ana. 


S Bogdan Căuș subliniază puterea de 


EI nu-i poet ca Veronica Micle, 

Dar simte-n el când beat își soarbe cana 
O amintire dulce ca tocana 

Mâncată ieri în gara de la Sihle. 


Se vede dintr-un sat lângă-un scrânciob 
Cu draga lui bând bragă dintr-un ciob 
Și-nduioșat de-atâta poezie 


Mai mușcă din salamul de Sibiu 
Și-și zice-n gând: al Dracului să fie, 
Frumos e-aici! Să știți c-o să mai viu. 

Tot atunci a improvizat și catrenul bine cunoscut 
pe rimele nefastă, nevastă, el, chel. (Pagini pseudo- 
umoristice ale unui „Sărindarist”, Ed. Ararat, 1996, 
Prefaţă de Valentin Silvestru) 

De darul de a improviza al lui Cincinat scrie 
și Nicolae Moisiu în Perpetuum comic, 88, pp. 174- 
175. „La Sinaia, un prieten ilustru, doctorul Jean 
Constantinescu, îl provoacă să-și facă o auto- 
epigramă-madrigal pe rimele Cincinat, chel. 
Cincinat s-a executat în 7 secunde: 

Când îl privești așa de chel, 
Nu-i Cincinat, e... Cincinel; 

L-asculți și zici atunci mirat: 
Nu-i Cincinel, e... Cincinat. |...| 
Cu cazia apariției volumului de Epigrame din 

1925, e de asemenea rugat, într-un cerc de prieteni 
scriitori, să scrie o epigramă: Mie, însumi 

A scos, în fine, Cincinat 

Volumu-atât de așteptat 

Si critica s-a și rostit: 

E foarte bine tipărit. 


în spațiul acestui articol se cuvine să facem 
loc și altor considerente care-l privesc pe 

marele epigramist. | s-a reproșat adesea caracterul 
ocazional al multora dintre epigramele sale, dar 
acest „ocaziona!” trebuie raportat la 
valoarea lor. Autorul însuși consideră 
că acesta „este supremul lor merit. 
| Aș vrea să mi se citeze o singură 
epigramă bună din literatura 
universală care să nu fie rodul 
spontan al unei dispute, al unui 
resentiment sau al unei glume.” 
(Antologia epigramei românești, în 
Brașovul literar, nr. 13, 1933, p. 17) 

Șerban Cioculescu, unul dintre 
cei mai statornici admiratori ai 
epigramistului, îl omagiază nu numai 
în cuvântul rostit cu ocazia împlinirii 
a 11 ani de la înfiinţarea Clubului 
epigramiștilor bucureșteni, în 1980 
(patronat chiar de numele lui 
Cincinat Pavelescu), ci și în multe 
pagini din Dialoguri literare (Ed. 
Minerva, 1987, p. 57). Aici se 
referă, printre altele, la talentul 
de a improviza al lui Pavelescu. 
La întrebarea imaginarului învățăcel: „Era într-adevăr 
un formidabil improvizator, cum aţi spus?”, Profesorul 
răspunde: „Intocmai. Cum le sare unora ţandăra 
și reacționează intempestiv, așa și el, instantaneu, 
când era luat în periplezon, turna în mai puţin de 
două minute răspunsul, printr-un catren «inspirat». 
Am fost martorul unei scene, cu veșnica lui victimă, 
Nigrim, care-l înfrunta cu dinadinsul.” 

Epigramistul consideră, pe bună dreptate, 
că improvizaţia presupune experienţă. „Deși trec 
și eu d-a fi un abil improvizator, cred c-o improvizare 
stricto sensu nu există. Ea nu e decât rezultanta 
anilor de ucenicie, de muncă obscură și de meditatie, 
când scriitorul, luptând cu singurătatea odăii de 
lucru, cu greutatea d-a modela cuvântul pe ritmurile 
sufletești ale fiinţei sale, își sângerează mâinile 
întocmai cum sculptorul ce smulge blocului de mar- 
mură statuia triumfală, ce zăcea într-însul informă 
și latentă.” Cum se face o epigramă? „Epigrama 
e ca un copil, se face mult mai lesne decât se poate 
explica în detaliu cum s-a făcut.” 


En crai sunt mult mai numeroase, dar 


fecţiuni prozodice din epigramele sale care 
se explică, în primul rând, prin graba cu care 
au fost improvizate. Aceste imperfecţiuni pot fi puse 
și pe seama lipsei de „ureche muzicală”. De la Victor 
Crăciun aflăm că elevul Cincinat Pavelescu a rămas 
corigent la muzică, „pentru care nu aveam nicio 
aplicaţie. Am fost incapabil să reproduc în mod 
satisfăcător, elementarele do, re, mi, fa, sol, la, 
si” (în articolul Cincinat Pavelescu la Brașov, 
ASTRA, nr. 8, aug. 1968, p.7). 

Dar, „într-o perpetuă refacere, el alerga după 
forma visată, nemulţumit parcă de el însuși, oricâte 
aplauze l-ar fi răsplătit și oricâte flori și-ar fi agăţat 
la butonieră” (Vasile Savel). 

Merită, de asemenea, subliniat faptul că tot de 
numele lui Cincinat Pavelescu se leagă și primele 
stanțe pe rime date — ne informează râmniceanul 
Octavian Moșescu: Intr-o seară de sfârșit de 
septembrie, poeţii Cincinat și Horia Furtună, 
împreună cu alţi scriitori și ziariști râmniceni, au 
poposit la crama unui dascăl care păcătuise și el 
în tinerețe cu muza poeziei. Acest amfitrion îi roagă 
pe convivi să improvizeze catrene pe rimele cramă, 
năframă, pahar, har. 


Şi: remarcat, de asemenea, unele imper- 

civilizație, ajunsă în stadiul în care ne aflăm 
noi acum, are o șansă — mică, dar totuși 
demnă de luat în seamă — să nu se autodistrugă, 
nici să degenereze, ci să-și continue evoluţia multe 
milioane de ani. lar dacă am făcut estimări corecte, în 
Galaxia noastră s-ar putea naște chiar câteva sute de 
astfel de „civilizaţii îndelung supraviețuitoare”. 
Soarele nostru are vârsta de 4,6 miliarde de 
ani, dar în Galaxie există multe stele asemănătoare, 
tot de generaţia a treia, tot cu planete pietroase ase- 
mănătoare Pământului, dar cu miliarde de ani mai 
vechi. De pildă, foarte aproape de noi (astronomic 
vorbind), la doar 37 de ani-lumină, se află Zeta” 
și Zeta? Reticuli, două stele de același tip cu 
Soarele, dar mai bătrâne decât el cu un miliard 
de ani. Am mai menţionat că în iulie 2015 s-a 
anunţat descoperirea, la 1.400 de ani-lumină de 
Pământ, a unei exoplanete, numită Kepler 452b. 
Ea este asemănătoare cu Pământul, orbitând 
în jurul unei stele de tipul Soarelui, într-o zonă 
în care apa se menţine lichidă. Și acel sistem 
solar este cu un miliard de ani mai bătrân 
decât al nostru. 
In preajma unor astfel de stele, viaţa putea 
să se nască deci cu mult timp înaintea celei 
de pe Pământ. Ea mai putea să aibă, în foarte 
multe locuri, și norocul celor patru miliarde de 
ani de evoluţie liniștită, de care am beneficiat 
noi, la capătul căreia, în câteva cazuri, putea 
să apară și o civilizaţie tehnologică. Cu alte 
cuvinte: unele dintre acele „civilizaţii îndelung 
supraviețuitoare”, de care aminteam mai sus, 
puteau să fi atins stadiul nostru încă de acum 
un miliard de ani, dacă nu cumva cu mult înainte. 


Gai în articolul din numărul trecut, că o 


astrofizicianul V.M. Lipunov, de la Institutul 

Astronomic din Moscova, calculase, în 1997, 
că probabilitatea ca în Univers să nu existe civilizaţii 
foarte vechi este practic egală cu zero. Mai pe scurt, 
astfel de civilizaţii trebuie să existe. Dar, revenind, 
din nou, la „Paradoxul lui Fermi”, o asemenea civi- 
lizaţie foarte veche ar trebui să se manifeste prin 
„miracole”, prin fenomene care nu pot fi explicate 
nici ca naturale, nici ca produse de oameni, iar unele 
dintre aceste miracole ar trebui să aibă proporții 
cosmice. De pildă, așa cum argumentam într-un 
articol anterior, chiar și cu tehnologiile actuale, pă- 
mântenii ar putea coloniza Galaxia în cel mult câteva 
milioane de ani. In mod firesc, toate civilizațiile foarte 
vechi puteau să facă același lucru, poate cu sute de 
milioane de ani înaintea noastră. Deci ele ar trebui 
să fie aici, acum. Dar (cel puţin oficial...) nu sunt. 

O lume fără miracole este incredibilă și totuși o 
astfel de lume există — spunea Lipunov. Astronomul 
rus losif Șklovski, cel care a făcut senzaţie în anii 
șaizeci susținând că sateliții marţieni ar putea fi 
artificiali, în 1985, dezamăgit de faptul că „Universul 


A m mai menţionat, într-un alt articol, că 


ată câteva dintre cele citite cu această ocazie: 
| Cincinat Pavelescu: 
E ușor să scriu la cramă 
Cântece la un pahar 
Când o mândră cu năframă 
Are trupul plin de har. 
Horia Furtună, autorul poemului Balada lunii: 
Adeseori am fost la cramă, 
Băui din ploscă, din pahar 
Si-o lele fără de năframă 

„M-a învăţat... ce este har. 

Incurajat de tămâioasele de Tâmboiești, cum 
însuși afirmă, Oct. Mosescu adaugă: 

De-aseară beau mereu la cramă 
Când din bărdacă,... din pahar 
Și ispitit de o năframă 

Simt cum în sânge... curge har. 

E greu să-l prezinţi pe Cincinat Pavelescu într-un 
număr restrâns de pagini. Chiar minimonografia 
realizată în volumul nostru Epigrama în literatura 
română (Ed. Dealul Melcilor, Brașov, 2001, pp. 223- 
271) ar putea fi completată cu informaţii noi culese, 
ulterior, din materialele adunate. Nu ne-am permis, 

astia timpului 


tace”, a declarat că singura explicaţie este că, în 
ciuda estimărilor făcute, suntem singuri în Univers. 
Această opinie, la care s-au raliat mai mulţi oameni 
de știință, a mai fost numită și ipoteza solipsistă. 
Susţinătorii mai moderați ai ipotezei admit că 
probabilitatea ca să fim singura civilizaţie în Univers 
este infimă, dar adaugă că suntem prea departe unii 
de alţii, deci în imposibilitatea de a intra în contact. 

Cred că am adus suficiente argumente — în toate 
articolele precedente — că ipoteza solipsistă este 
nerealistă. Care să fie, totuși, în acest caz, explicaţia 
„Jiganticei tăceri”? 

Indrăznesc să ofer un răspuns pe care cititorul 
s-ar putea să-l găsească neașteptat și surprinzător, 

2203 dar care se conturează 

tot mai clar printre 
cei care s-au aplecat 
asupra acestei 
probleme. Nu cumva — 
se întreabă aceștia — 
ei sunt aici, în jurul 
nostru, dar noi nu 
suntem în stare să-i 
vedem? Nu cumva 
„civilizațiile foarte 
vechi”, cu toate mira- 
colele la care ne-am 
putea aștepta de la ele 
și cu încă multe altele, 
se află lângă noi, dar 
omenirea suferă de 
un tip special de orbire 
și nu le poate vedea? 


unui naturalist în jurul lumii pe vasul Beagle, 
că băștinașii de pe una dintre insulele 
vizitate, în zona Ţării de Foc, n-au dat nicio atenţie 
corăbiei ancorate în larg, pur și simplu deoarece 
nu o vedeau, întrucât nu se asocia cu nimic în 
mintea lor, fiind în schimb interesaţi de bărcile 
cu care echipajul a venit la țărm și care aduceau 
întrucâtva cu pirogile. Alexander von Humboldt mai 
scria undeva că percepţia lumii în care trăim depinde 
de limba maternă. Există triburi care, trăind în jungla 
mereu verde, nu au cuvânt pentru culoarea verde, 
față de care rămân deci „psihic orbi”. lar astfel de 
lucruri — chiar dacă nu ne vine să credem — nu se 
petrec doar în culturile primitive. Fenomenul, care 
are multe fațete, a fost numit „imprinting”. Pentru 
a-l studia, cineva a pus niște pisicuțe, care încă nu 
făcuseră ochi, să crească în cutii vopsite pe dinăuntru 
cu dungi verticale, respectiv dungi orizontale. După 
ce li s-a dat drumul, nefericitele ființe nu au mai 
fost capabile să înțeleagă din lumea înconjurătoare 
altceva decât ceea ce semăna cu dungile între 
care fuseseră captive. 
Niciun om nu este ferit de efectul de imprinting. 
Obiectele văzute și pipăite, sunetele auzite, apoi 
învățăturile primite, mai ales în primii ani de viaţă, 


Cu Darwin relata, în cartea sa Călătoria 


aici, să abordăm poezia lui Cincinat, să amintim 
despre romanţele rămase nemuritoare, de exemplu, 
Frumoasa mea cu ochii verzi, Pentru ochii tăi [cei 
dulci]. E adevărat că a avut mari merite ca poet 

(ca dovadă, Premiul Academiei, în 1927), dar, 

în cazul lui Cincinat Pavelescu, prin popularita- 

tea, prin succesul la public, locul poetului, care 

cu un ochi râde și cu altul plânge, a fost luat 

de epigramistul de incontestabil renume. 


în conștiința epocii, demonstrând că-și 

iubește ţara. În 1933, i se acordă Meritul 
Cultural, recunoscându-i-se valoarea în domeniu, 
mulţimea de activităţi în care s-a remarcat. Se 
impune elaborarea unei lucrări bibliografice care 
să înregistreze opera sa, toate lucrările, articolele, 
revistele și activităţile sale, astfel încât enumerarea 
lor să nu se mai încheie cu adaosul „și multe altele”. 
Din toată opera și din activitatea sa neobosită 
rămâne în literatură ca vârt al epigramei românești. 
„Este, fără îndoială, cel mai cunoscut epigramist 
român, a excelat prin spirit, causticitate și, mai ales, 


Anul VIII m 


A fost o prezenţă vie a timpului său, un ghid 


Orizont SF 





Dan D. FARCAȘ 


se vor acumula și se vor 
cimenta treptat în mintea 
copilului și a adultului de 
mai târziu, devenind o „grilă” 
foarte greu de schimbat 
ulterior și care filtrează 

și determină ce detalii 

va fi el în stare să sesizeze 
și să înțeleagă din lumea 
înconjurătoare. Acest fenomen, pe care Marshall 
McLuhan, în cartea sa din 1962 Galaxia Gutenberg, 
îl evoca sub numele de hipnoză culturală, poate 
face oamenii psihic orbi faţă de anumite aspecte ale 
realităţii. lar în mijlocul aceleiași culturi, toți oamenii 
riscă să sufere de un același tip de orbire, văzând 
deformat, într-un același mod, anumite lucruri, iar 
altele devenind invizibile pentru toți. 


mințile noastre, ale tuturora, sunt setate 
pe niște șabloane tenace, transmise 

deopotrivă de literatura SF și de știința populari- 
zată (dar nu numai). Acestea insinuează, aproape 
subconștient, că ipoteticele civilizaţii extraterestre 
au apărut aproximativ simultan, deci sunt cam la 
același nivel cu noi (poate cu un avans de câteva 
secole sau milenii, judecând după tehnologiile 
folosite). De aici derivă o serie de prejudecăți cum 
ar fi: călătorii cosmice foarte lungi și trudnice, după 
care urmează fie aterizarea pe peluza Casei Albe 
cu un mesaj adus către pământeni, eventual cu 
propunerea unui tratat, pe bază de egalitate, pentru 
schimburi reciproc avantajoase, fie o invazie, de tipul 
celor din filme de mare popularitate, ca Alien sau 
Independence Day, terminate, evident, cu happy end, 
dar și cu sechele de spaimă în sufletele spectatorilor. 

Numai că, dacă cele câteva sute de „civilizaţii 
îndelung supraviețuitoare” s-au născut, în Galaxia - 
noastră, începând (doar) de acum un miliard de ani, 
ele s-au născut, cel mai probabil, pe rând, câte una 
la câteva milioane de ani. Deci, în Galaxie chiar și 
civilizaţia cea mai apropiată de noi ca evoluţie ne-a 
depășit cu milioane de ani. Aceasta ar fi deci — ca 
ordin de mărime — distanţa „normală” în timp dintre 
două civilizaţii vecine. Minţile noastre sunt incapabile 
să conceapă o asemenea diferență în evoluţie. Dar 
putem înţelege că imaginea pe care o avem despre 
civilizațiile extraterestre, cele pe care le tot căutăm 
prin Cosmos, este profund falsă. 

In concluzie, deși distanţa medie între leagănele 
a două civilizaţii vecine din Galaxia noastră este 
de ordinul miilor de ani-lumină, în mod paradoxal, 
nu aceste distanţe ne despart cel mai mult, ci cele 
în timp. lar în această imensă prăpastie de timp, 
poate și de sute de milioane de ani, între civilizațiile 
supraviețuitoare timpurii și omenirea pământeană, 
cred că stă cheia răspunsului la foarte multe dintre 
problemele cu care ne confruntăm. 

(Va urma) 


D); pildă, privitor la subiectul „extratereștri”, 





prin spontaneitate — calităţi principale ale genului.” 
(Paul D. Popescu, Mică antologie a epigramei 
prahovene, Flamura Prahovei, nr. 5334, 12 apr. 1969, 
p. 2) De fapt, Cincinat Pavelescu însuși a caracteri- 
zat această creaţie: „Epigrama este un fulger scurt, 
o scăpărare din cremene când o izbește amnarul. 
Ea se naște din ciocnirea împrejurărilor neprielnice 
cu durerea sau revolta scriitorului. De ce am scris 
epigrame? Ca o împotrivire a esteticii mele lăuntrice 
ofensate de urâţeniile vieţii, de nedreptăţile politicii și 
arivismul mediocrităţilor.” (Cf. |. Valerian, Cu scriitorii 
prin veac, EPL, 1967, p. 148) E de datoria noastră, 
a contemporanilor, a epigramiștilor care au învățat 
de la el ce este epigrama, să reînviem imaginea 
celui care, în 1908, devine președinte al Asociaţiei 
Scriitorilor Români, să punem în valoare contribuţia 
lui la dezvoltarea literaturii române și, mai ales, 

la impunerea epigramei ca specie literară de sine 
stătătoare. Opera lui se impune drept una dintre 
cele mai valoroase în câmpul epigramisticii româ- 
nești. El a rămas o legendă vie, un simbol în do- 
meniu. Se spune că epigrama nu deschide porțile 
nemuririi, dar lui Cincinat Pavelescu i le-a deschis. 

Mircea OPRIȚĂ 


oetul, prozatorul și 
- dramaturgul Vasile 
Voiculescu s-a născut 
la 27 noiembrie 1884 în 
comuna Pârscov, judeţul 
Buzău. A urmat studii medii 
la Liceele „Alexandru Hâjdeu” 
din Buzău și „Gh. Lazăr” 
din București, iar pe cele superioare la Facultatea 
de Litere și Filosofie a Universităţii din București, 
de unde trece la Medicină, absolvită în 1910 și 
continuată printr-un doctorat în specialitate. Debutul 
și l-a făcut cu versuri în Convorbiri literare (1912), 
iar editorial s-a lansat prin volumul din 1916, intitulat 
simplu Poezii. A practicat medicina în circumscripții 
sătești, fiind apoi medic militar la Bârlad, în Primul 
Război Mondial. | se reprezintă piese la Teatrul 
Naţional, iar la Radio redactează emisiunea „Ora 
satului” (1930), devenind curând unul dintre referenții 
importanţi ai instituţiei, apoi chiar directorul progra- 
mului ei literar (până în 1945). Versurile sale de 
orientare tradiţionalist-gândiristă (între ele, culegerea 
Poeme cu îngeri) și câteva piese de teatru datează 
din această perioadă. A primit două distincţii literare 
de prim rang: Premiul Academiei pentru volumul 
Din țara zimbrului și alte poezii (1918) și Premiul 
Naţional de Poezie (în 1941). Ceea ce nu l-a ferit 
de persecuțiile suferite după 1948. Arestat în 1958 
pe motive inventate politic, a fost eliberat în 1962, 
cu puţin timp înainte de moartea sa, survenită la 
26 aprilie 1963 în București. Deși exclus din viața 
literară, în ultimii săi ani de viață a mai avut puterea 
de a scrie lucrări fundamentale pentru opera proprie, 
publicate postum: Ultimele sonete închipuite ale 
lui Shakespeare (1964), Povestiri, în două volume 
(1966), și romanul Zahei orbul (1970). 





fantastic care au făcut în mare măsură faima 

autorului (Lostrița, Capul de zimbru, Ultimul 
Berevoi), un text ca Lobocoagularea prefrontală 
pare mai degrabă distonant ca temă și lipsit de rafi- 
namentul artistic al celor dintâi. Lucrarea ne-a fost 
semnalată de Mircea Braga în revista Transilvania 
(Sibiu, 1982). Criticul o vedea intrând firesc în 
relaţie cu o piesă de teatru mai veche a autorului, 
Demiurgul (1943), „anticipare a acelui teritoriu al 
genului căruia îi aparține, în spaţiul modern, drama 
lui Fr. Durrenmatt Fizicienii”. Povestirea poartă data 
de 27 iulie 1948 și, sociologic vorbind, trebuie legată 
de schimbările politice care aveau să-i aducă și lui 
Voiculescu, la vârsta de 70 de ani, o detenţie dură 
în închisorile comuniste. Atras încă din tinerețe de 
psihopatologie și de psihofizică, el imaginează aici 
o situaţie din registrul virtuozităților medicale, pusă 
însă în seama autorităţii totalitare și denuntată 
subtextual ca monstruozitate criminală. Ipoteza că 
lobotomia este nu doar posibilă, ci chiar necesară 
pentru societatea umană îi deschide lucrării calea 
spre parabolele orwelliene, transformând-o în distopie 
manifestă. La modul ironico-sarcastic, medicul-scriitor 
descrie o societate unde suprimarea chirurgicală 
a componentei afective din personalitatea umană 
reprezintă cuvântul de ordine. Ţinta unei asemenea 


| ângă povestirile cu un manifest caracter 


legiferate operaţii pe creier este ajustarea psiho- 
socială: uniformizarea societăţii, robotizarea indivi- 
zilor, anihilarea conștiinţelor, dirijarea cetăţeanului 
lipsite de orice satisfacţie personală. Tehnica prin 
care s-ar realiza la modul perfect mutilarea obligatorie 
pare descinsă din viitor, ţinând în chip evident de 
zonele malefice ale anticipaţiei: 

„Chiar în prima oră după naștere, se așeza 
pe capul oricărui 
nou-născut, indiferent 
de sex și constituție, 
slab, gras, debil, 
o coroniță de tuburi 
încărcate cu forțe 
radioactive sub înaltă 
tensiune. După ce 
se înșuruba, aparatul 
se declanșa singur 
grație unui sistem de 
referințe automate, 
care arătau cu precizie h 
matematică locul pe | 
unde trece din lobul ” 
frontal anterior al 
creierului, către nucleii 
cenușii lăuntrici, fasci- 
culul de fibre nervoase care face puntea între aceste 
sedii psihice. Atunci, prin două găurele opuse, ţâș- 
neau dintr-o parte și din alta, străbătând oasele 
frunții, două fascii de raze, care, întâlnindu-se într-un 
minuscul trăsnet radioactiv, în punctul ales, ardeau 
instantaneu și total numai sculul de fibre cu pricina. 
Restul creierului nu suferea nimic. Copilul, afară de 
o ușoară zguduire, care îl făcea calm și indiferent 
la emoții toată viața, nu simțea de asemenea nimic.” 


pretinde ca operația să se repete la vârstele 

de șapte și optsprezece ani: „Ea intra cu 
înaltă precădere în șirul de sterilizări, vaccinări și 
revaccinări care garantau sănătatea publică. Fără 
certificarea că ai suferit-o de trei ori, nu era cu putinţă 
viețuirea în imensa uniune a oamenilor liberi. Trebuia 
să te expatriezi în Lună.” Cerinţă dură, dar perfect 
legitimă din punctul de vedere al guvernanţilor lumii 
noi — structură socială bazată pe mancurți perfecti, 
„aliniaţi în muncă” și complet lipsiţi de conștiință de 
sine. Universul acesta deformat este asimilabil utopiei 
convenţionale, dar aluziile transparente ale textului îl 
leagă de răsturnările sociale din epocă și de trucurile 
ideologiei comuniste, care pretindea, între altele, 
că masele deţin în noua orânduire rolul conducător: 

„se făcuseră progrese tehnice uimitoare. Şi 
fiecare ins, din locul unde era așezat chiar de la 
naștere de către comitetul respectiv, lucra cu zel 
și recunoștință pentru fericirea obștească. 

Se ajunsese, în sfârșit, la râvnita minune a lumii — 
mulţumirea și pacea socială domneau în această 
piramidă răsturnată, în care mulţimea, baza, întoarsă 
și înălțată cu toată faţa ei către lumină, apăsa, ea 
acum, cu întreaga-i greutate asupra vârfului, care 
o sprijinea pe pământ și căruia îi împrumuta, de 
sus în jos, uriașa putere a masei ei organizate. 


Piri o reușită deplină, noua ordine socială 


3 unidimensională. 





Un răspuns al sensibilităţii agresate 


Capodoperă de justiţie socială și armonie, model 
veșnic de edificiu democrat.” 
Cavalcada ironiilor lui Voiculescu continuă: 
„E drept că piramida nu era deloc înaltă. Dimpotrivă, 
aproape plată, toată masa ei de odinioară fiind acum 
turtită. Dar era foarte întinsă, jumătate pământul.” 
lar mai departe: „Se putea susţine fără paradă [...] 
că acest mers înapoi era de fapt un imens progres. 
Ceea ce se pierdea în planuri și adâncime, se 
câștiga în linie. Adică idealul: întoarcerea la lumea 
ă.” Fericirea se instaurează prin 
simplul fapt că operaţia pe creier înlătură și ideile 
„false” cărora „lobii aducători de nenorocire” tindeau 
să le permită să se instaleze în mintea celor încă 
neoperaţi. Peste o mare de figuri imbecilizate, 
deferite chirurgical unei fericiri artificiale, „poliția 
de siguranţă, supraveghere și prevedere” planează 
totuși, „ca o divinitate tutelară”. Și nu întâmplător: 
cu toate măsurile sale de autosterilizare, societatea 
perfectă ajunge să dea de la o vreme semne de 
alarmantă disfuncţionalitate. Tineretul lobocoagulat 
redescoperă mirajul frumuseţii și al iubirii absente 
din socotelile distopice, acestea din urmă limitate 
la a „privi reproducerea ca pe o lucrare de stat, 
oficială, o slujbă cetățenească, încredinţată numai 
unora, după anumite criterii”. 


începe să se vorbească despre spirit, subiect 

ce păruse definitiv pierit din preocupările 
unei mulţimi închinate exclusiv idealurilor autorizate 
de guvernanți. Tulburată în principiile sale imuabile, 
structura colectivistă reacţionează prin măsuri de 
forță: „Pedepse exemplare, privaţii de libertate, 
munci suplimentare, raţii alimentare reduse, castraţi, 
sterilizări nu folosiră cu nimic. Se recurse la căptu- 
șirea creierelor cu plăci de plumb și alte metale 
impermeabile razelor cosmice și oricăror emanații 
venite din alte sfere.” Represiuni și prudenţe inutile, 
fiindcă noul inamic al utopiei răsturnate nu atacă 
din afară, el se află chiar în corpul uman, unde 
funcţia emoțională gonită din creier va fi preluată 
de inimă. 

„Se disecară cu amănunţime morții, se făcură 
numeroase vivisecţii pe voluntari, se sacrificară sute 
de mii de indivizi pe altarul binelui obștesc, despi- 
cându-se astfel inimile lor, care fură cusute la loc. 

Și, spre surprinderea obștească, se găsi că inima 
își schimbase nu numai aspectul, forma și greutatea, 
ci și arhitectura histologică. Era mai grea, mai roșie, 
mai globuloasă, mai puţin musculoasă, înțesată 
cu fibre nervoase și ganglioni autonomi. 

lar, minune, în partea de sus, pe globul ei, 
numaidecât sub ieșirea cârjei aortice, se prăsiseră 
niște sâmburi creți de substanță cenușie, care 
aduceau aidoma cu niște muguri de creier.” 

Lobocoagularea prefrontală este strigătul disperat 
al normalităţii agresate de periculoasele iluzii politice 
pe care le secretă totalitarismul. O sensibilitate deli- 
cată, dar fermă în convingerile sale umaniste, se 
apără aici dând frâu liber unei ironii care face ravagii 
în cadrul distopic imaginat. Elementele ținând de 
SF, atâtea câte sunt, o servesc în mod remarcabil. 


Fire chiar mai grav, de-a dreptul subversiv: 





(Urmare de la pag. 26) 


a, câștigătoarea invidiatului trofeu, a primit deci „atestarea” cum că 
=: „Cea mai”, ei rămânând în așteptarea unei ipotetice răsplăţi. Dar cine 


i-o fi fost alesul rămâne un mister. 


Că nu se știe cărui înfometat de trufandale îi va fi aruncat ea mărul pârguit 
din livada... în floare a trupului său de roadă bogată care mai trecuse prin cules 


chiar o avea vreo importanţă?... 


Important este faptul că acel concurs n-a generat nici război, nici gâlceavă 
provincială, nici gaură-n cer n-a făcut, nici daune morale n-au fost cerute de 
nimeni nimănui (de nu cumva „premiul” s-ar fi putut încadra la o adică la „daune 


colaterale”). 


Inapoi la sala Paolinei Borghese! Pe cele patru laturi — câteva busturi romane 
de prin secolul al Ill-lea de după Hristos, o vestală romană în marmură neagră, cu 
trupul înveșmântat în porfir alb/roșu, iar, în cele patru colțuri — mici statuete antice, 
creaţii ale unor anonimi de geniu, între care una cu totul fermecătoare — Hercule 
copil, lucrare reprezentând naivitatea în stare pură — un copilandru cu gura 
deschisă nu în zâmbet, ci în râs nestăvilit, dezvelindu-și toţi dinții 


Anul VIII m 


(mai puţin unul care dezertase din perlata comoară) peste mica grotă a gurii 
ca o boltă de-ntuneric în care gâlgâia ecoul hohotului de care era cuprinsă mica 


făptură inocentă, imbecilă și fericită. 

De ce-o fi râs cu atâta poftă caraghioasa mogâldeaţă cioplită în marmură și 
îndelung șlefuită de palmele meșterului fără nume, aflată acum lângă Paolina lui 
Canova? Și cine va fi fost copilandrul care i-a servit de model genialului sculptor 
anonim de acum două milenii? 


Râsul lui Hercule copil pe care-l descopăr acum este poate răspunsul pe 


care-l trimite peste veacuri sculptorul acela neștiut, gândindu-se la aerul tâmp 
de... cunoscători într-ale artei cu care, iată, vizitatorii din mileniul trei ai Galeriei 
privesc cu jind când la mărul din mâna Zeiţei, când la sânii ei de roadă dulce și 


dragoste amară, când la coapsa fină de alăută florentină, când la patul-canapea 


cât se poate de viu... 

ca o invitaţie profană la rugi păgâne de muritori iubind iubirea... 

O, cum aș vrea să pot duce cu mine acasă o copie a acestei fericiri nătânge 
și inocente! Știu bine că, numai privind-o, întreg urâtul existenţei s-ar topi într-un 
imens hohot de râs, iar viaţa cu toate ale ei, viaţa celor printre care trec, n-ar 
mai fi decât o scenă cu „măști râzânde puse bine” peste pieritorul nostru chip 








Maria Mănucă 


aria Mănucă s-a născut pe 20 decembrie 1940, în București. În 1963 Dan Grigorescu: Maria 
VI: absolvit Universitatea de Medicină și Farmacie „Grigore T. Popa” din  Mănucă abordează cu precădere două 

lași. A urmat Școala Populară de Artă, în lași și București, între 1975 și genuri cu osebire dificile — portretul și 
1978, cu profesorii Ghiţă Leonard (lași) și Nicolae Pascu (București). Locuiește la natura statică. Înzestrată cu un evident 
lași. Este pictor (membru al UAPR din 1997 și al Asociaţiei Medici-Pictori au simţ narativ al armoniilor coloristice, 
1998) și scriitor (membru al USR g ea ilustrează cu aplomb și în același | 
din 2006), cu numeroase timp cu delicateţe vitalitatea tradiției 
expoziţii personale în ţară și picturale a şcolii ieșene, ușor 
străinătate (New York, Veneţia, de remarcat în toate detaliile 
Amsterdam, lerusalim, Chișinău, construcției compoziționale. 
București, lași, Cluj-Napoca etc.) 
și cu mai multe volume (de 
poezie) publicate: După vemisaj 
(prefaţă de |. Hurjui, postfață 
de Constantin Dram, lași, Editura 
Universitas XXI, 2001); Acua- 
rele vulnerabile (prefață de 
Constantin Ciopraga, lași, 
Editura Universitas XXI, 2003); 
Orizontul continuu (lași, Editura Universitas 
XXI, 2004); Joc cu așteptarea (postfață de 
Cezar Ivănescu, lași, Editura Junimea, 2005); 
Venezia profundis (ediţie bilingvă, traducere 
în italiană de Mirabela Popa, lași, PrincepsEdit, 
2007); Jocul cu cercuri (lași, Editura Princeps 
Edit, 2009). 





Valentin Ciucă: Fire 
romantică prin substanţa unor 





elanuri vitale și îndelungi reflecţii, Maria 
Mănucă nu se refugiază în pictură ca 
într-un fel de Eden terestru, ci aduce 
pictura spre noi, printr-un limbaj grav, 

cu sonorități de orgă. Lumina și întuneri- 
cul sunt elementele unui permanent dia- 
log, misterios și profund incitant, menit 
să exprime triumful luminii; lumina ca 
metaforă a binelui. Aspiraţia spre spiritual 


Marin Sorescu: Specializată în ce este echivalează cu sensul unei existenţe. 


mai greu, în portret, gen care nu se prea mai 

practică din cauza agresiunii tehnicii fotogra- 

fice și poate și din cauză că oamenii au devenit 

mai nesuferiţi, Maria Mănucă pictează așadar 

chipul realităţii, sau realitatea în fel și chip. 

Tablourile ei se ţin minte chiar detașate de 

numele celor zugrăviți. Se comunică acea 

sinceritate a emoțţiei spontane, susținută de eg 

lipsa de complexe, aș zice primitivismul culorilor, păstrate în registrul înfloririi Claudiu Paradais: în naturile sale statice Maria Mănucă este atrasă 

maxime. Pasta e groasă, violentă, cere cuţit. Pânza rămâne grea. de viața ascunsă a obiectelor pe care le portretizează. Portretele sunt de o mare 
profunzime psihologică, de o riguroasă analiză fizionomică și o misterioasă 

Radu Negru: Multe dintre lucrările Mariei Mănucă deschid o perspectivă comunicare. 

culturală spre teme de meditaţie; ne redau o zonă din conul de umbră al perso- (Mai multe informaţii, la http://www.mariamanuca.ro/) 

nalității umane. Poezie intimistă și tainică, șoptită, mărturisiri de credinţă într-o i per? PP 

pictură fără declamaţii și declaraţii sonore. S) ușor 99 inele tristeţe în fața râului 

vremii, a scurgerii timpului spre 

amurgul plin de umbre, tăinuite dureri 

în uitări de prelung gândite grisaje. 


| Gh. Macarie: maria Mănucă 
are intuiţia spaţiului — noţiune cert și 

| mai i complex definită în pictura sa. Nu e 
spaţiul matematizat diooică impunând în școlile de artă studiul perspectivei, 

ci un altul, dezvoltat în imaterial, dar fundamental diferit — un spaţiu al trăirii 

și mărturisirilor. 









Aurel Leon: Temperament 
de un lirism sever și rece, lucid, 
Maria Mănucă respiră prin pictura 
sa o frumuseţe stranie; obsedată în 
lucrările ei de stăpânirea fizionomiei 
luminii; într-un fel cade lumina 
pe fresca mănăstirească, în alt fel 
sună lumina pe ștergarul de borangic 
de la iconostas. Maria Mănucă aspiră 
spre esenţa lucrurilor, ea căutând 
ambianța sedusă de mister la granița 
cu fantasticul 

